ಆಲ್‌ಝೈಮರ್‌‌ನ ಕಾಯಿಲೆ

**ಆಲ್‌ಝೈಮರ್‌‌ನ ಕಾಯಿಲೆ**/**ಅಲ್ಜಿಮರ್ 
(**AD** ) ಎಂಬುದು ಬುದ್ಧಿಮಾಂದ್ಯತೆಯ ಅತ್ಯಂತ ಸಾಮಾನ್ಯ ಸ್ವರೂಪವಾಗಿದ್ದು, ಇದನ್ನು **ಆಲ್‌ಝೈಮರ್‌‌ ಕಾಯಿಲೆ**/**ಅಲ್ಜಿಮರ್**, **ಸಿನೈಲ್‌ ಡಿಮೆನ್ಷಿಯಾ ಆಫ್‌ ದಿ ಆಲ್‌ಝೈಮರ್‌ ಟೈಪ್‌** (**SDAT** ), **ಪ್ರೈಮರಿ ಡೀಜನರೇಟಿವ್‌ ಡಿಮೆನ್ಷಿಯಾ ಆಫ್‌ ದಿ ಆಲ್‌ಝೈಮರ್‌ ಟೈಪ್‌** (**PDDAT** ), ಅಥವಾ **ಆಲ್‌ಝೈಮರ್‌‌ನ''' ಎಂಬ ಹೆಸರುಗಳಿಂದಲೂ ಕರೆಯಲಾಗುತ್ತದೆ. ಈ ವಾಸಿ ಮಾಡಲಾಗದ, ಅಂಗಾವನತಿಯ ಮತ್ತು ಮಾರಕ ಕಾಯಿಲೆಯನ್ನು ಅಲೋಯ್ಸ್‌‌ ಆಲ್‌ಝೈಮರ್‌‌ ಎಂಬ ಜರ್ಮನ್‌ ಮನೋವೈದ್ಯ ಮತ್ತು ನರರೋಗಶಾಸ್ತ್ರಜ್ಞನು ೧೯೦೬ರಲ್ಲಿ ಮೊದಲು ವಿವರಿಸಿದ ಹಾಗೂ ಈ ಕಾಯಿಲೆಗೆ ಅವನ ಹೆಸರನ್ನೇ ಇಡಲಾಯಿತು. ಜನರಲ್ಲಿ ಇದರ ರೋಗನಿರ್ಣಯವನ್ನು ಮಾಡಲಾಗುತ್ತದೆಯಾದರೂ, ಕಡಿಮೆ-ಚಾಲ್ತಿಯಲ್ಲಿರುವ ಆರಂಭದ-ಆಕ್ರಮಣದ ಆಲ್‌ಝೈಮರ್‌‌ ಕಾಯಿಲೆಯು ಸಾಕಷ್ಟು ಮುಂಚಿತವಾಗಿಯೇ ಸಂಭವಿಸಬಹುದು. ೨೦೦೬ರಲ್ಲಿ, ವಿಶ್ವಾದ್ಯಂತ ನಷ್ಟು ಸಂಖ್ಯೆಯ ಜನರು ಈ ಕಾಯಿಲೆಯಿಂದ ನರಳುತ್ತಿದ್ದರು. ೨೦೫೦ರ ವೇಳೆಗೆ ಪ್ರತಿ ೮೫ ಜನರ ಪೈಕಿ ಒಬ್ಬರಿಗೆ ಆಲ್‌ಝೈಮರ್‌‌ ಕಾಯಿಲೆಯು ತಗುಲುತ್ತದೆ ಎಂದು ಊಹಿಸಲಾಗಿದೆ. ಇದರ ಅತ್ಯಂತ ಮುಂಚಿನ ದೃಷ್ಟಿಗೋಚರ ರೋಗಚಿಹ್ನೆಗಳು, 'ವಯೋಮಾನ-ಸಂಬಂಧಿತ' ಕಳವಳಗಳು, ಅಥವಾ ಒತ್ತಡದ ಕುರುಹುಗಳು ಎಂಬ ರೀತಿಯಲ್ಲಿ ಅನೇಕವೇಳೆ ತಪ್ಪಾಗಿ ಭಾವಿಸಲ್ಪಡುತ್ತವೆ. 
ಆರಂಭಿಕ ಹಂತಗಳಲ್ಲಿ, ಹೊಸ ನೆನಪುಗಳನ್ನು ತಮ್ಮದಾಗಿಸಿಕೊಳ್ಳುವಲ್ಲಿನ ಅಸಾಮರ್ಥ್ಯವು ಅತ್ಯಂತ ಸಾಮಾನ್ಯವಾಗಿ ಗುರುತಿಸಲ್ಪಟ್ಟ ರೋಗಚಿಹ್ನೆಯಾಗಿರುತ್ತದೆ; ಇತ್ತೀಚೆಗಷ್ಟೇ ವೀಕ್ಷಿಸಿದ ವಾಸ್ತವಾಂಶಗಳನ್ನು ನೆನಪಿಸಿಕೊಳ್ಳುವಲ್ಲಿನ ತೊಡಕು ಇದಕ್ಕೊಂದು ನಿದರ್ಶನ. AD ಸಮಸ್ಯೆ ಯಿರುವುದರ ಕುರಿತು ಶಂಕೆ ಮೂಡಿದಾಗ, ನಡವಳಿಕೆಯ ನಿರ್ಧಾರಣೆಗಳು ಮತ್ತು ಜ್ಞಾನಗ್ರಹಣದ ಪರೀಕ್ಷೆಗಳ ನೆರವಿನಿಂದ ರೋಗನಿರ್ಣಯವು ಸಾಮಾನ್ಯವಾಗಿ ದೃಢೀಕರಿಸಲ್ಪಡುತ್ತದೆ; ಒಂದು ವೇಳೆ ಲಭ್ಯವಾದಲ್ಲಿ, ಇದರ ನಂತರ ಒಂದು ಮಿದುಳಿನ ಪ್ರತಿಬಿಂಬದ ಅವಲೋಕನವನ್ನೂ ಅನೇಕ ವೇಳೆ ಕೈಗೊಳ್ಳಲಾಗುತ್ತದೆ.
ಕಾಯಿಲೆಯು ಮುಂದುವರಿದಂತೆ ರೋಗಚಿಹ್ನೆಗಳಲ್ಲಿ ಇವೆಲ್ಲವೂ ಸೇರಿಕೊಳ್ಳುತ್ತವೆ: ದಿಗ್ಭ್ರಾಂತಿ, ಮುಂಗೋಪ ಮತ್ತು ಆಕ್ರಮಣಶೀಲತೆ, ಚಿತ್ತಸ್ಥಿತಿಯ ತೂಗಾಟಗಳು, ಭಾಷೆಯು ಇದ್ದಕ್ಕಿದ್ದಂತೆ ನಿಂತು ಹೋಗುವುದು, ದೀರ್ಘಾವಧಿಯ ಸ್ಮೃತಿಯ ನಷ್ಟ. ಇಷ್ಟೇ ಅಲ್ಲ, ನರಳುವವರ ಇಂದ್ರಿಯ ಗಳು ಕ್ಷೀಣಿಸುವುರಿಂದ ಅವರಲ್ಲಿ ಸಾಮಾನ್ಯ ನಿವರ್ತನವು ಕಂಡು ಬರುತ್ತದೆ. ಕ್ರಮೇಣವಾಗಿ, ಶಾರೀರಿಕ ಕಾರ್ಯಚಟುವಟಿಕೆಗಳು ನಷ್ಟವಾಗಿ ಅದು ಅಂತಿಮವಾಗಿ ಸಾವಿಗೆ ಕಾರಣವಾಗುತ್ತದೆ. 
ಕಾಯಿಲೆಯ ಅವಧಿಯು ಬದಲಾಗುತ್ತಾ ಹೋಗುವುದರಿಂದ, ಪ್ರತ್ಯೇಕವಾದ ಮುನ್ನರಿವನ್ನು ನಿರ್ಧಾರಣೆ ಮಾಡುವುದು ಕಷ್ಟಕರವಾಗಿರುತ್ತದೆ. AD ಸಮಸ್ಯೆಯು ಸಂಪೂರ್ಣ ಸ್ಪಷ್ಟವಾಗಿ ಗೋಚರಿಸುವವರೆಗೆ ಒಂದು ಅನಿರ್ಧಾರಿತ ಕಾಲಾವಧಿಯವರೆಗೆ ಬೆಳೆಯುತ್ತದೆ, ಮತ್ತು ಅನೇಕ ವರ್ಷಗಳ ವರೆಗೆ ಇದು ಕಂಡು ಹಿಡಿಯಲ್ಪಡದೆಯೇ ಮುಂದುವರಿಯಬಲ್ಲದು. ರೋಗನಿರ್ಣಯವನ್ನು ಅನುಸರಿಸಿಕೊಂಡು ಬರುವ ಸರಾಸರಿ ಜೀವನ ನಿರೀಕ್ಷಣೆಯು ಸರಿಸುಮಾರಾಗಿ ಏಳು ವರ್ಷಗಳಷ್ಟಿರುತ್ತದೆ. ಮೂರು ಪ್ರತಿಶತಕ್ಕಿಂತಲೂ ಕಡಿಮೆ ಭಾಗದ ವ್ಯಕ್ತಿಗಳು, ರೋಗನಿರ್ಣಯವಾದ ನಂತರ ಹದಿನಾಲ್ಕು ವರ್ಷಗಳಿಗೂ ಹೆಚ್ಚಿನ ಅವಧಿಯವರೆಗೆ ಬದುಕುತ್ತಾರೆ.
ಆಲ್‌ಝೈಮರ್‌‌ನ ಕಾಯಿಲೆಯ ಕಾರಣ ಮತ್ತು ಮುನ್ನಡೆಯನ್ನು ಸರಿಯಾಗಿ ಅರ್ಥೈಸಿಕೊಳ್ಳಲಾಗಿಲ್ಲ. ಮಿದುಳಿನಲ್ಲಿ ಕಂಡುಬರುವ ದದ್ದುಗಳು ಮತ್ತು ಗೋಜಲುಗಳೊಂದಿಗೆ ಕಾಯಿಲೆಯು ಸಂಬಂಧವನ್ನು ಹೊಂದಿದೆ ಎಂಬುದಾಗಿ ಸಂಶೋಧನೆಯು ಸೂಚಿಸುತ್ತದೆ. 
ಆಲ್‌ಝೈಮರ್‌‌ನ ಕಾಯಿಲೆಯ ತಡೆಗಟ್ಟುವಿಕೆಗೆ ಸಂಬಂಧಿಸಿದಂತೆ ಹಲವಾರು ಆಕ್ರಮಣಶೀಲವಲ್ಲದ, ಜೀವನ-ಶೈಲಿಯ ಅಭ್ಯಾಸಗಳು ಸೂಚಿಸಲ್ಪಟ್ಟಿವೆಯಾದರೂ, ಈ ಶಿಫಾರಸುಗಳು ಮತ್ತು ತಗ್ಗಿಸಲ್ಪಟ್ಟ ಅಂಗಾವನತಿಯ ನಡುವಿನ ಒಂದು ಸಂಬಂಧದ ಕುರಿತಾದ ಸಮರ್ಪಕವಾದ ಪುರಾವೆ ಯ ಕೊರತೆಯೊಂದು ಎದ್ದು ಕಾಣುತ್ತಿದೆ. ಕಾಯಿಲೆಯನ್ನು ನಿಭಾಯಿಸುವುದರ ಒಂದು ಕಾರ್ಯಸಾಧ್ಯವಾದ ಮಾರ್ಗವಾಗಿ ಹಾಗೂ ತಡೆಗಟ್ಟುವಿಕೆಯ ಒಂದು ಸಂಭಾವ್ಯ ವಿಧಾನವಾಗಿ ಹೀಗೆ ಎರಡೂ ರೀತಿಗಳಲ್ಲೂ ಮಾನಸಿಕ ಉತ್ತೇಜನ, ವ್ಯಾಯಾಮ, ಮತ್ತು ಒಂದು ಸಮತೋಲಿತ ಆಹಾರ ಇವುಗಳನ್ನು ಈ ಸಂದರ್ಭದಲ್ಲಿ ಸೂಚಿಸಲಾಗಿದೆ.
AD ಸಮಸ್ಯೆಯನ್ನು ವಾಸಿಮಾಡುವುದು ಸಾಧ್ಯವಿಲ್ಲದಿರುವುದರಿಂದ ಮತ್ತು ಇದು ಅವನತಿಶೀಲವಾಗಿರುವುದರಿಂದ, ರೋಗಿಗಳನ್ನು ನಿಭಾಯಿಸುವುದು ಅತ್ಯಾವಶ್ಯಕ. ಪಾಲನೆ-ಮಾಡುವ ಮುಖ್ಯ ಪಾತ್ರವನ್ನು ರೋಗಿಯ ಜೀವನಸಂಗಾತಿ ಅಥವಾ ಓರ್ವ ಹತ್ತಿರದ ಸಂಬಂಧಿಕ ಬಹುಪಾಲು ವಹಿಸಿ ಕೊಳ್ಳುತ್ತಾರೆ. ಪಾಲನೆ-ಮಾಡುವವರ ಮೇಲೆ ಒಂದು ಮಹತ್ತರವಾದ ಹೊರೆಯನ್ನು ಇರಿಸುವುದಕ್ಕೆ ಸಂಬಂಧಿಸಿದಂತೆ ಆಲ್‌ಝೈಮರ್‌‌ನ ಕಾಯಿಲೆಯು ಸುಪರಿಚಿತವಾಗಿದೆ; ಪಾಲನೆ-ಮಾಡುವವರ ಸಾಮಾಜಿಕ, ಮಾನಸಿಕ, ಶಾರೀರಿಕ, ಮತ್ತು ಆರ್ಥಿಕ ಅಂಶಗಳನ್ನು ಒಳಗೊಂಡಂತೆ ಒತ್ತಡಗಳು ವ್ಯಾಪಕ-ಶ್ರೇಣಿಯಲ್ಲಿರಲು ಸಾಧ್ಯವಿದೆ. ಅಭಿವೃದ್ಧಿಹೊಂದಿದ ದೇಶಗಳಲ್ಲಿ, AD ಸಮಸ್ಯೆಯು ಸಮಾಜಕ್ಕೆ ಒದಗಿರುವ ಅತ್ಯಂತ ದುಬಾರಿ ಕಾಯಿಲೆಗಳ ಪೈಕಿ ಒಂದೆನಿಸಿದೆ.
## ಗುಣಲಕ್ಷಣಗಳು 
ಜ್ಞಾನ ಗ್ರಹಣದ ಮತ್ತು ಕ್ರಿಯಾ ಸಂಬಂಧಿ ದುರ್ಬಲಗೊಳಿಸುವಿಕೆಗಳ ಮಾದರಿಗಳು ಒಂದೇ ಸಮನೆ ಹೆಚ್ಚುತ್ತಿರುವುದರಿಂದಾಗಿ ಕಾಯಿಲೆಯ ಹರಿವನ್ನು ನಾಲ್ಕು ಹಂತಗಳಾಗಿ ವಿಭಜಿಸಲಾಗಿದೆ.
### ಬುದ್ಧಿಮಾಂದ್ಯತೆಯ-ಪೂರ್ವ ಸ್ಥಿತಿ 
ಮೊದಲ ರೋಗಚಿಹ್ನೆಗಳು, ವಯಸ್ಸಾಗುವಿಕೆ ಅಥವಾ ಒತ್ತಡಕ್ಕೆ ಸಂಬಂಧಿಸಿದ ಸೂಚಕಗಳೆಂಬಂತೆ ಅನೇಕವೇಳೆ ತಪ್ಪಾಗಿ ಗ್ರಹಿಸಲ್ಪಡುತ್ತವೆ. ಅತ್ಯಂತ ಸಂಕೀರ್ಣವಾಗಿರುವ, ಇರುವಿಕೆಯ ದೈನಂದಿನ ಚಟುವಟಿಕೆಗಳ ಮೇಲೆ ಈ ಆರಂಭಿಕ ರೋಗಚಿಹ್ನೆಗಳು ಪ್ರಭಾವ ಬೀರಬಲ್ಲವು. ಸ್ಮೃತಿಯ ನಷ್ಟವಾಗುವುದು ಅತ್ಯಂತ ಗಮನಾರ್ಹವಾದ ಕೊರತೆಯಾಗಿದ್ದು, ಇತ್ತೀಚೆಗಷ್ಟೇ ಕಲಿತ ವಾಸ್ತವಾಂಶಗಳನ್ನು ನೆನಪಿಸಿಕೊಳ್ಳುವಲ್ಲಿನ ತೊಡಕಾಗಿ ಮತ್ತು ಹೊಸ ಮಾಹಿತಿಯನ್ನು ತಮ್ಮದಾಗಿಸಿಕೊಳ್ಳುವಲ್ಲಿ ಎದುರಾಗುವ ಅಸಾಮರ್ಥ್ಯವಾಗಿ ಅದು ಪ್ರಕಟಗೊಳ್ಳುತ್ತದೆ.
ಲಕ್ಷ್ಯವಿಡುವಿಕೆ, ಯೋಜಿಸುವಿಕೆ, ಹೊಂದಿಕೊಳ್ಳುವಿಕೆ, ಮತ್ತು ಅಮೂರ್ತ ಆಲೋಚನೆಯ ಕಾರ್ಯಕಾರಿ ಚಟುವಟಿಕೆಗಳೊಂದಿಗೆ ಕಂಡುಬರುವ ಸೂಕ್ಷ್ಮ ಸಮಸ್ಯೆಗಳು, ಅಥವಾ ಶಬ್ದಾರ್ಥಕ್ಕೆ ಸಂಬಂಧಿಸಿದ ಸ್ಮೃತಿಯಲ್ಲಿನ (ಅರ್ಥಗಳು, ಮತ್ತು ಪರಿಕಲ್ಪನೆ ಬಾಂಧವ್ಯಗಳ ಸ್ಮೃತಿ) ದುರ್ಬಲ ಗೊಳಿಸುವಿಕೆಗಳೂ ಸಹ, ADಯ ಆರಂಭಿಕ ಹಂತಗಳ ರೋಗಲಕ್ಷಣವಾಗಬಲ್ಲವು. 
ಕಾಯಿಲೆಯ ರೋಗನಿರ್ಣಯ-ಪೂರ್ವದ ಹಂತವನ್ನು ಜ್ಞಾನಗ್ರಹಣದ ಲಘುವಾದ ದುರ್ಬಲಗೊಳಿಸುವಿಕೆ
### ಆರಂಭಿಕ ಸ್ಥಿತಿ 
AD ಸಮಸ್ಯೆಯಿಂದ ಬಳಲುತ್ತಿರುವ ಜನರಲ್ಲಿ, ಕಲಿಕೆ ಮತ್ತು ಸ್ಮೃತಿಯನ್ನು ದುರ್ಬಲಗೊಳಿಸುವ ಸ್ಥಿತಿಯು ವರ್ಧಿಸುತ್ತಾ ಹೋದಂತೆ, ಅದು ಅಂತಿಮವಾಗಿ ಒಂದು ನಿರ್ಧಾರಕ ರೋಗನಿರ್ಣಯಕ್ಕೆ ಕಾರಣವಾಗುತ್ತದೆ. ಅವರ ಪೈಕಿಯ ಕೆಲ ಜನರಲ್ಲಿ, ಭಾಷೆ, ಕಾರ್ಯಕಾರಿ ಚಟುವಟಿಕೆಗಳು, ಗ್ರಹಿಕೆ (ಗುರುತಳಿವು), ಅಥವಾ ಚಲನೆಗಳ ನೆರವೇರಿಕೆಯಲ್ಲಿನ (ಸ್ನಾಯುಚಾಲನಾ ಯೋಜನೆಯ ಅಸ್ವಸ್ಥತೆಯ) ತೊಡಕುಗಳು, ಸ್ಮೃತಿ ಸಮಸ್ಯೆಗಳಿಗಿಂತ ಹೆಚ್ಚು ಎದ್ದುಕಾಣುವಂತಿರುತ್ತವೆ. 
ADಯು ಎಲ್ಲಾ ಸ್ಮೃತಿ ಸಾಮರ್ಥ್ಯಗಳಿಗೂ ಸಮಾನವಾಗಿ ತಗುಲುವುದಿಲ್ಲ. ವ್ಯಕ್ತಿಯ ಜೀವನದ ಹಳೆಯ ನೆನಪುಗಳು (ಕ್ರಮರಹಿತವಾದ ಸ್ಮೃತಿ), ಕಲಿತ ವಾಸ್ತವಾಂಶಗಳು (ಶಬ್ದಾರ್ಥಕ್ಕೆ ಸಂಬಂಧಿಸಿದ ಸ್ಮೃತಿ), ಮತ್ತು ನಿಸ್ಸಂದಿಗ್ಧವಾದ ಸ್ಮೃತಿ (ಕೆಲಸಗಳನ್ನು ಹೇಗೆ ಕೈಗೊಳ್ಳಬೇಕು ಎಂಬುದರ ಕುರಿತಾದ ಶರೀರದ ಸ್ಮೃತಿ; ತಿನ್ನುವುದಕ್ಕೆ ಒಂದು ಕವಲು ಚಮಚವನ್ನು ಬಳಸುವುದು ಇದಕ್ಕೊಂದು ನಿದರ್ಶನ) ಇವು ಹೊಸ ವಾಸ್ತವಾಂಶಗಳು ಅಥವಾ ನೆನಪುಗಳಿಗಿಂತಲೂ ಒಂದು ಕಡಿಮೆಯಿರುವ ಮಟ್ಟಕ್ಕೆ ಪ್ರಭಾವಕ್ಕೊಳಗಾಗುತ್ತವೆ.
ಒಂದು ಕುಗ್ಗುತ್ತಿರುವ ಶಬ್ದ ಸಂಪತ್ತು ಮತ್ತು ಪದದ ಕುಗ್ಗಿದ ನಿರರ್ಗಳತೆ ಇವುಗಳು ಭಾಷೆ ಸಮಸ್ಯೆಗಳ ಮುಖ್ಯ ಲಕ್ಷಣಗಳಾಗಿರುತ್ತವೆ; ಇವು ಮೌಖಿಕ ಮತ್ತು ಬರಹ ರೂಪದ ಭಾಷೆಯ ಒಂದು ಸಾರ್ವತ್ರಿಕ ದಾರಿದ್ರ್ಯಕ್ಕೆ ಕಾರಣವಾಗುತ್ತವೆ. ಈ ಹಂತದಲ್ಲಿ, ಆಲ್‌ಝೈಮರ್ ಕಾಯಿಲೆಯಿರುವ ವ್ಯಕ್ತಿಯು ಮೂಲಭೂತ ಪರಿಕಲ್ಪನೆಗಳನ್ನು ಸಮರ್ಪಕವಾಗಿ ಸಂವಹಿಸುವುದಕ್ಕೆ ಸಾಮಾನ್ಯವಾಗಿ ಸಮರ್ಥನಾಗಿರುತ್ತಾನೆ. 
ಬರಹಗಾರಿಕೆ, ಚಿತ್ರರಚನೆ ಅಥವಾ ಅಲಂಕರಣದಂಥ ನವಿರಾದ ಚಾಲನೆಯ ಕೆಲಸಗಳನ್ನು ನಿರ್ವಹಿಸುವ ಸಂದರ್ಭದಲ್ಲಿ, ಚಲನಾ ಹೊಂದಾಣಿಕೆಯ ಮತ್ತು ಯೋಜಿಸುವಿಕೆಯ ಕೆಲವೊಂದು ತೊಡಕುಗಳು (ಸ್ನಾಯುಚಾಲನಾ ಯೋಜನೆಯ ಅಸ್ವಸ್ಥತೆ) ಕಂಡುಬರಬಹುದಾದರೂ, ಅವು ಸಾಮಾನ್ಯವಾಗಿ ಗಮನಕ್ಕೆ ಬರುವುದಿಲ್ಲ.
ಭ್ರಾಂತಿಕಾರಕವಾದ ತಪ್ಪಾಗಿ ಗುರುತಿಸುವಿಕೆಗಳು ಮತ್ತು ಭ್ರಮೆಯ ಇತರ ರೋಗಚಿಹ್ನೆಗಳನ್ನು ಸರಿಸುಮಾರಾಗಿ 30%ನಷ್ಟು ರೋಗಿಗಳು ಬೆಳೆಸಿಕೊಳ್ಳುತ್ತಾರೆ.
### ಮುಂದುವರಿದ ಸ್ಥಿತಿ 
*ADಯ ಈ ಕೊನೆಯ ಹಂತದ ಅವಧಿಯಲ್ಲಿ, ನಿಗಾವಣೆ ಮಾಡುವವರ ಮೇಲೆ ರೋಗಿಯು ಸಂಪೂರ್ಣವಾಗಿ ಅವಲಂಬಿತನಾಗಿರುತ್ತಾನೆ. ಅವುಗಳ ಪೈಕಿ ಅತ್ಯಂತ ಹಳೆಯ ಊಹಾಸಿದ್ಧಾಂತ ಎನಿಸಿಕೊಂಡಿದ್ದು, ಅಸಿಟೈಲ್‌ಕೋಲೀನ್‌ ಎಂಬ ನರಸಂವಾಹಕದ ಸಂಶ್ಲೇಷಣೆಯು ತಗ್ಗಿಸಲ್ಪಟ್ಟ ಕಾರಣದಿಂದಾಗಿ ADಯು ಉಂಟಾಗುತ್ತದೆ ಎಂದು ಅದು ಪ್ರತಿಪಾದಿಸುತ್ತದೆ. 
*ಅಸಿಟೈಲ್‌ಕೋಲೀನ್‌ ಕೊರತೆಯನ್ನು ಉಪಚರಿಸಲೆಂದು ಉದ್ದೇಶಿಸಲ್ಪಟ್ಟಿರುವ ಔಷಧಗಳು ಅತ್ಯಂತ ಪರಿಣಾಮಕಾರಿಯಾಗಿ ಕಂಡುಬಂದಿಲ್ಲವಾದ್ದರಿಂದ, ಕೋಲಿನರ್ಜಿಕ್‌‌ ಊಹಾಸಿದ್ಧಾಂತಕ್ಕೆ ವ್ಯಾಪಕ ಬೆಂಬಲ ಸಿಕ್ಕಿಲ್ಲ. ಇತರ ಕೋಲಿನರ್ಜಿಕ್‌‌ ಪರಿಣಾಮಗಳೂ ಸಹ ಪ್ರತಿಪಾದಿಸಲ್ಪಟ್ಟಿವೆ; ಸಾಮಾನ್ಯೀಕರಿಸಿದ ನರದ-ಉರಿಯೂತಕ್ಕೆ ಕಾರಣವಾಗುವ, ಅಮಿಲಾಯ್ಡ್‌‌ನ (ಪಿಷ್ಟವುಳ್ಳ ಆಹಾರದ) ದೊಡ್ಡ-ಪ್ರಮಾಣದ ಒಗ್ಗೂಡಿಸುವಿಕೆಯ ಪ್ರವರ್ತನವು ಇದಕ್ಕೊಂದು ಉದಾಹರಣೆಯಾಗಿದೆ.
೧೯೯೧ರಲ್ಲಿ, *ಅಮಿಲಾಯ್ಡ್‌‌ ಊಹಾಸಿದ್ಧಾಂತ* ವು ಸಮರ್ಥನೆಯನ್ನು ನೀಡುತ್ತಾ, ಅಮಿಲಾಯ್ಡ್‌‌ ಬೀಟಾ (Aβ) ಸಂಚಯನಗಳು ಕಾಯಿಲೆಯ ಮೂಲಭೂತ ಕಾರಣವಾಗಿವೆ ಎಂದು ಪ್ರತಿಪಾದಿಸಿತು. 
ಈ ಆಧಾರ-ನಿಯಮದ ಕುರಿತಾದ ಬೆಂಬಲವು ವರ್ಣತಂತು 21ರ ಮೇಲಿನ ಅಮಿಲಾಯ್ಡ್‌‌ ಬೀಟಾ ಪೂರ್ವವರ್ತಿ ಪ್ರೋಟೀನಿಗೆ (APP) ಸಂಬಂಧಿಸಿರುವ ಜೀನ್‌ನ ತಾಣದಿಂದ ಬರುತ್ತದೆ; ಅಷ್ಟೇ ಅಲ್ಲ, ಒಂದು ಹೆಚ್ಚುವರಿ ಜೀನ್‌ ನಕಲನ್ನು ಹೊಂದಿರುವ, ಟ್ರೈಸೋಮಿ 21ರೊಂದಿಗಿನ (ಡೌನ್‌ ಸಿಂಡ್ರೋಮ್‌) ಜನರು 40 ವರ್ಷಗಳಷ್ಟು ವಯಸ್ಸನ್ನು ತಲುಪುವ ವೇಳೆಗೆ ADಯನ್ನು ಹೆಚ್ಚೂಕಮ್ಮಿ ಸಾರ್ವತ್ರಿಕವಾಗಿ ಪ್ರದರ್ಶಿಸುತ್ತಾರೆ ಎಂಬ ವಾಸ್ತವಾಂಶವೂ ಇದರ ಜೊತೆಗೂಡಿ ಬರುತ್ತದೆ. 
ADಗೆ ಸಂಬಂಧಿಸಿದಂತೆ ಪ್ರಮುಖವಾದ ಆನುವಂಶಿಕ ಅಪಾಯದ ಅಂಶವೆನಿಸಿಕೊಂಡಿರುವ ಅಪೋ E4 ಕೂಡಾ, AD ರೋಗಚಿಹ್ನೆಗಳು ಹುಟ್ಟಿಕೊಳ್ಳುವುದಕ್ಕೆ ಮುಂಚಿತವಾಗಿ ಮಿದುಳಿನಲ್ಲಿನ ಅಧಿಕ ಅಮಿಲಾಯ್ಡ್‌‌ ಸಂಚಯನಕ್ಕೆ ಕಾರಣವಾಗುತ್ತದೆ. ಈ ರೀತಿಯಲ್ಲಿ, Aβ ಸಂಚಯನವು ಪ್ರಾಯೋಗಿಕ ADಗೆ ಪೂರ್ವವರ್ತಿಯಾಗಿರುತ್ತದೆ. 
ಮಾನವ APP ಜೀನ್‌ನ ಒಂದು ರೂಪಾಂತರಿತ ಸ್ವರೂಪವನ್ನು ಅಭಿವ್ಯಕ್ತಿಸುವ ಜೀವಾಂತರ ಇಲಿಗಳು, ನಾರಿನಂಥ ಅಮಿಲಾಯ್ಡ್‌‌ ದದ್ದುಗಳನ್ನು ಹಾಗೂ ದೈಶಿಕ ಅರಿವಿನ ಕೊರತೆಗಳೊಂದಿಗಿನ ಆಲ್‌ಝೈಮರ್‌ನ-ರೀತಿಯ ಮಿದುಳು ರೋಗಲಕ್ಷಣವನ್ನು ಉಂಟುಮಾಡುತ್ತವೆ ಎಂಬ ಆವಿಷ್ಕಾರದಿಂದ ಮತ್ತಷ್ಟು ಪುರಾವೆಯು ದೊರೆಯುತ್ತದೆ.
ಆರಂಭಿಕ ಮಾನವ ಪರೀಕ್ಷಾ ಪ್ರಯೋಗಗಳಲ್ಲಿ, ಪ್ರಾಯೋಗಿಕ ಲಸಿಕೆಯೊಂದು ಅಮಿಲಾಯ್ಡ್‌‌ ದದ್ದುಗಳನ್ನು ನಿವಾರಿಸುವಂತೆ ಕಂಡುಬಂದಿತ್ತು, ಆದರೆ ಬುದ್ಧಿಮಾಂದ್ಯತೆಯ ಮೇಲೆ ಅದು ಯಾವುದೇ ಗಮನಾರ್ಹ ಪರಿಣಾಮವನ್ನು ಹೊಂದಿರಲಿಲ್ಲ. 
ದದ್ದು-ಆಗಿರದ Aβ ಆಲಿಗೋಮರ್‌‌ಗಳನ್ನು (ಅನೇಕ ಮಾನೋಮರ್‌‌‌ಗಳ ಕಣರಾಶಿಗಳು) Aβಯ ಪ್ರಾಥಮಿಕ ರೋಗಕಾರಕ ಸ್ವರೂಪವಾಗಿ ಸಂಶೋಧಕರು ಶಂಕಿಸುವ ಸ್ಥಿತಿಯು ನಿರ್ಮಾಣವಾಗಿತ್ತು. ಅಮಿಲಾಯ್ಡ್‌‌-ಜನ್ಯ ಪ್ರಸಾರಸಾಧ್ಯ ಲಿಗಂಡ್‌ಗಳು (ಅಮಿಲಾಯ್ಡ್‌-ಡಿರೈವ್ಡ್‌ ಡಿಫ್ಯೂಸಿಬಲ್‌ ಲಿಗಂಡ್ಸ್‌-ADDLಗಳು) ಎಂಬುದಾಗಿಯೂ ಉಲ್ಲೇಖಿಸಲ್ಪಡುವ ಈ ನಂಜಿನ ಆಲಿಗೋಮರ್‌‌ಗಳು, ನರಕೋಶಗಳ ಮೇಲಿನ ಒಂದು ಮೇಲ್ಮೈ ಗ್ರಾಹಿಗೆ ಅಂಟಿಕೊಳ್ಳುತ್ತವೆ ಮತ್ತು ನರಕೋಶ ಸಂಗಮದ ರಚನೆಯನ್ನು ಬದಲಾಯಿಸುತ್ತವೆ; ಇದರಿಂದಾಗಿ ನರಕೋಶದ ಸಂವಹನೆಗೆ ಅಡ್ಡಿಯಾದಂತಾಗುತ್ತದೆ.
ಪ್ರಿಯಾನ್‌‌ ಪ್ರೋಟೀನು Aβ ಆಲಿಗೋಮರ್‌‌ಗಳಿಗೆ ಸಂಬಂಧಿಸಿದ ಒಂದು ಗ್ರಾಹಿಯಾಗಿರುವ ಸಾಧ್ಯತೆಯಿದ್ದು, ಇದೇ ಪ್ರೋಟೀನನ್ನು ಹುಚ್ಚು ಹಸುವಿನ ಕಾಯಿಲೆಯೊಂದಿಗೆ ಮತ್ತು ಸಂಬಂಧಿಸಿದ ಮಾನವ ಸ್ಥಿತಿಗತಿಯಾದ ಕ್ರಿಯೂಟ್ಸ್‌ಫೆಲ್ಟ್‌-ಜಾಕೋಬ್‌‌ ಕಾಯಿಲೆಯೊಂದಿಗೆ ಸಂಬಂಧ ಕಲ್ಪಿಸಲಾಗಿದೆ; ತನ್ಮೂಲಕ, ಆಲ್‌ಝೈಮರ್‌‌ನ ಕಾಯಿಲೆಯ ಆಧಾರವಾಗಿರುವ ಕಾರ್ಯವಿಧಾನದೊಂದಿಗೆ ಈ ನರದ-ಅವನತಿಯ ಅಸ್ವಸ್ಥತೆಗಳ ಆಧಾರವಾಗಿರುವ ಕಾರ್ಯವಿಧಾನದ ಸಂಬಂಧ ಕಲ್ಪಿಸುವ ಸಂಭಾವ್ಯತೆಯು ಎದ್ದು ಕಾಣುತ್ತದೆ.
೨೦೦೯ರಲ್ಲಿ, ಈ ಸಿದ್ಧಾಂತವನ್ನು ಪರಿಷ್ಕರಿಸಲಾಯಿತು ಮತ್ತು ಬೀಟಾ-ಅಮಿಲಾಯ್ಡ್‌‌ ಪ್ರೋಟೀನಿನ ಒಂದು ಹತ್ತಿರದ ಸಂಬಂಧಿಕನು ಕಾಯಿಲೆಯಲ್ಲಿನ ಒಂದು ಪ್ರಮುಖ ತಪ್ಪಿತಸ್ಥನಾಗಿದೆಯೇ ಹೊರತು, ಸ್ವತಃ ಬೀಟಾ-ಅಮಿಲಾಯ್ಡ್‌‌ ಅವಶ್ಯವಾಗಿ ಅಲ್ಲ ಎಂಬುದನ್ನು ಸೂಚಿಸಲಾಯಿತು. ಈ ಸಿದ್ಧಾಂತವು ಪ್ರತಿಪಾದಿಸುವ ಪ್ರಕಾರ, ಆರಂಭಿಕ ಜೀವನದ ವೇಗದ-ಬೆಳವಣಿಗೆಯ ಹಂತದಲ್ಲಿ, ಮಿದುಳಿನಲ್ಲಿನ ನರಕೋಶದ ಸಂಪರ್ಕಗಳನ್ನು ಕತ್ತರಿಸುವ ಅಮಿಲಾಯ್ಡ್‌‌-ಸಂಬಂಧಿತ ಕಾರ್ಯವಿಧಾನವು, ನಂತರದ ಜೀವನದಲ್ಲಿನ ವಯಸ್ಸಾಗುವಿಕೆಗೆ-ಸಂಬಂಧಿಸಿದ ಪ್ರಕ್ರಿಯೆಗಳಿಂದ ಪ್ರಚೋದಿಸಲ್ಪಟ್ಟಿರಬಹುದು ಮತ್ತು ಇದರಿಂದ ಆಲ್‌ಝೈಮರ್‌‌ನ ಕಾಯಿಲೆಯ ನರಕೋಶದ ದುರ್ಬಲವಾಗುವಿಕೆಯು ಉಂಟಾಗುತ್ತದೆ. 
*ಪೆಪ್ಟೈಡ್‌ನ N-ತುದಿಗೆ ಸೇರಿದ APPಯ ಒಂದು ತುಣುಕು ಆಗಿರುವ N-APPಯು ಬೀಟಾ-ಅಮಿಲಾಯ್ಡ್‌‌ಗೆ ಪಕ್ಕದಲ್ಲಿದ್ದು, ಅದೇ ಕಿಣ್ವಗಳ ಪೈಕಿ ಒಂದರಿಂದ APPಯಿಂದ ಅದು ಸೀಳಲ್ಪಟ್ಟಿರುತ್ತದೆ. ಸಾವಿನ ಗ್ರಾಹಿ 6 (DR6, ಇದನ್ನು TNFRSF21 ಎಂದೂ ಕರೆಯಲಾಗುತ್ತದೆ) ಎಂಬುದಾಗಿ ಕರೆಯಲ್ಪಡುವ ನರಕೋಶದ ಗ್ರಾಹಿಯೊಂದಕ್ಕೆ ಅಂಟಿಕೊಳ್ಳುವ ಮೂಲಕ N-APPಯು ಸ್ವಯಂ-ನಾಶನದ ಹಾದಿಯನ್ನು ಪ್ರಚೋದಿಸುತ್ತದೆ. 
ಕಾಯಿಲೆಯ ಸರಣಿ ಕ್ರಮವನ್ನು ಟೌ ಪ್ರೋಟೀನಿನ ವೈಪರೀತ್ಯಗಳು ಉಪಕ್ರಮಿಸುತ್ತವೆ ಎಂಬ ಪರಿಕಲ್ಪನೆಯನ್ನು ಒಳಗೊಂಡಿರುವ *ಟೌ ಊಹಾಸಿದ್ಧಾಂತ* ವನ್ನು ಈ ವೀಕ್ಷಣೆಯು ಬೆಂಬಲಿಸುತ್ತದೆ. ಇದು ಸಂಭವಿಸಿದಾಗ, ಸೂಕ್ಷ್ಮನಾಲಿಕೆಗಳು ವಿಘಟಿಸಲ್ಪಟ್ಟು ನರಕೋಶದ ಸಾಗಣೆ ವ್ಯವಸ್ಥೆಯನ್ನು ಕುಸಿದು ಬೀಳಿಸುತ್ತವೆ. 
ಇದು ನರಕೋಶಗಳ ನಡುವಿನ ಜೀವರಾಸಾಯನಿಕ ಸಂವಹನೆಯಲ್ಲಿನ ಅಸಮರ್ಪಕ ಕೆಲಸಗಳಿಗೆ ಮೊದಲು ಕಾರಣವಾಗಬಹುದು ಮತ್ತು ನಂತರದಲ್ಲಿ ಜೀವಕೋಶಗಳ ಸಾವಿಗೆ ಕಾರಣವಾಗಬಹುದು.
ಅಪೋ E ಜೀನ್‌ನ ವಶವಾಗುವ ಆವೃತ್ತಿಗಳನ್ನು ಒಯ್ಯುತ್ತಿರುವ ಜನರಲ್ಲಿ, ಹರ್ಪಿಸ್‌ ಸಿಂಪ್ಲೆಕ್ಸ್ ವೈರಾಣುವಿನ 1ನೇ ಬಗೆಯು ಒಂದು ಕಾರಕ ಪಾತ್ರವನ್ನು ವಹಿಸುತ್ತದೆ ಎಂದೂ ಸಹ ಪ್ರತಿಪಾದಿಸಲಾಗಿದೆ.
*ಮಿದುಳಿನಲ್ಲಿನ ವಯೋಮಾನ-ಸಂಬಂಧಿತ ನರಪೊರೆಯ ಕುಸಿತದಿಂದ ಕಾಯಿಲೆಯು ಉಂಟಾಗಬಹುದು ಎಂಬುದಾಗಿ ಮತ್ತೊಂದು ಊಹಾಸಿದ್ಧಾಂತವು ಸಮರ್ಥಿಸುತ್ತದೆ. ನರಪೊರೆಯ ನಿರ್ಮೂಲನವು ನರತಂತುವಿನ ಸಾಗಣೆ ಭೇದನಗಳಿಗೆ ಕಾರಣವಾಗುತ್ತದೆ ಮತ್ತು ನಿಸ್ಸಾರವಾಗಿ ಮಾರ್ಪಡುವ ನರಕೋಶಗಳ ನಷ್ಟಕ್ಕೆ ಇದು ಕಾರಣವಾಗುತ್ತದೆ. ನರಪೊರೆಯ ಕುಸಿತದ ಸಂದರ್ಭದಲ್ಲಿ ಬಿಡುಗಡೆಯಾದ ಕಬ್ಬಿಣವು ಮತ್ತಷ್ಟು ಹಾನಿಯನ್ನುಂಟುಮಾಡುತ್ತದೆ ಎಂದು ಊಹಿಸಲಾಗಿದೆ. 
*ಅಮಿಲಾಯ್ಡ್‌‌-ಬೀಟಾ ಮತ್ತು ಟೌನಂಥ ಪ್ರೋಟೀನಿನ ಸಂಚಯನಗಳ ಬೆಳವಣಿಗೆಯಲ್ಲಿ ಸಂತುಲನದ ನರಪೊರೆಯ ದುರಸ್ತಿ ಪ್ರಕ್ರಿಯೆಗಳು ಕೊಡುಗೆನೀಡುತ್ತವೆ. ರೋಗಲಕ್ಷಣದ ರೂಪುಗೊಳ್ಳುವಿಕೆಯಲ್ಲಿ ಉತ್ಕರ್ಷಣಶೀಲ ಒತ್ತಡ ಒಂದು ಗಮನಾರ್ಹ ಕಾರಣವೆನಿಸಿಕೊಂಡಿದೆ.
*AD ಸಮಸ್ಯೆಗೆ ಈಡಾಗಿರುವ ವ್ಯಕ್ತಿಗಳಲ್ಲಿ 70%ನಷ್ಟು ಲೋಕಸ್‌ ಕೋಯಿರುಲಿಯಸ್‌ ಜೀವಕೋಶಗಳು ನಷ್ಟವಾಗಿರುವುದು ಕಂಡು ಬರುತ್ತದೆ; ಈ ಜೀವಕೋಶಗಳು ನೋರ್ಪಿನೆಫ್ರಿನ್‌‌‌ನ್ನು (ಅದರ ನರಸಂವಾಹಕ ಪಾತ್ರದ ಜೊತೆಯಲ್ಲಿ) ಒದಗಿಸುತ್ತವೆ. ಹೊಸ-ಹೊರಪದರ ಮತ್ತು ಹಿಪೋಕ್ಯಾಂಪಸ್‌ನಲ್ಲಿರುವ ನರಕೋಶಗಳು, ಗ್ಲಯದ ಜೀವಕೋಶಗಳು, ಮತ್ತು ರಕ್ತ ನಾಳಗಳ ಸುತ್ತಮುತ್ತಲಿರುವ ಕಿರು ಪರಿಸರದಲ್ಲಿ ಒಂದು ಅಂತರ್ವರ್ಧಕ ಉರಿಯೂತ ನಿರೋಧಕ ಕಾರಕವಾಗಿ, ಸದರಿ ನೋರ್ಪಿನೆಫ್ರಿನ್ "ಉಬ್ಬಿಕೊಂಡಿರುವ ರಚನೆಗಳಿಂದ" ಸ್ಥಳೀಯವಾಗಿ ಪ್ರಸರಿಸುತ್ತದೆ‌. Aβ-ಪ್ರಚೋದಿತ ಸೈಟೋಕೈನ್‌ಗಳ ಉತ್ಪಾದನೆ ಮತ್ತು ಅವು ಕೈಗೊಳ್ಳುವ Aβಯ ಭಕ್ಷಕೋಶೀಯ ಭಕ್ಷಣವನ್ನು ದಮನಮಾಡಲು, ಇಲಿಯ ಕಿರುಗ್ಲಯಾ ಕೋಶಗಳನ್ನು ನೋರ್ಪಿನೆಫ್ರಿನ್‌ ಪ್ರಚೋದಿಸುತ್ತದೆ ಎಂಬುದು ತೋರಿಸಲ್ಪಟ್ಟಿದೆ.
*AD ಸಮಸ್ಯೆಯಿಂದ ಪೀಡಿತವಾಗಿರುವ ವ್ಯಕ್ತಿಗಳ ಮಿದುಳುಗಳಲ್ಲಿ ಅಮಿಲಾಯ್ಡ್‌‌ ದದ್ದುಗಳು ಮತ್ತು ನರದ-ಸೂಕ್ಷ್ಮತಂತುವಿನಂಥ ಗೋಜಲುಗಳು ಇರುವುದು ಸೂಕ್ಷ್ಮದರ್ಶನದಿಂದ ಸ್ಪಷ್ಟವಾಗಿ ಗೋಚರವಾಗಿದೆ. 
*ದದ್ದುಗಳು ನರಕೋಶಗಳ ಹೊರಗಡೆ ಮತ್ತು ಸುತ್ತಮುತ್ತಲಿರುವ ಅಮಿಲಾಯ್ಡ್‌‌-ಬೀಟಾ ಪೆಪ್ಟೈಡ್‌ ಮತ್ತು ಜೀವಕಣಗಳ ಸಾಮಗ್ರಿಯ ದಟ್ಟವಾದ, ಬಹುತೇಕ ಕರಗದ ಸಂಚಯನಗಳಾಗಿವೆ. ಗೋಜಲುಗಳು (ನರದ-ಸೂಕ್ಷ್ಮತಂತುವಿನಂಥ ಗೋಜಲುಗಳು) ಟೌ ಎಂದು ಕರೆಯಲ್ಪಡುವ ಸೂಕ್ಷ್ಮನಾಲಿಕೆಯ-ಜತೆಗೂಡಿದ ಪ್ರೋಟೀನಿನ ಕಣರಾಶಿಗಳಾಗಿದ್ದು, ಅವು ಅಧಿಕ-ಫಾಸ್ಫಾರಿಲೀಕರಣಕ್ಕೆ ಒಳಪಡಿಸಲ್ಪಟ್ಟಿರುತ್ತವೆ ಮತ್ತು ಜೀವಕೋಶಗಳ ಒಳಗಡೆ ಸ್ವತಃ ಒಟ್ಟುಗೂಡುತ್ತವೆ. 
*ವಯಸ್ಸಾಗುವುದರ ಪರಿಣಾಮವಾಗಿ, ಅನೇಕ ವಯಸ್ಸಾದ ವ್ಯಕ್ತಿಗಳಲ್ಲಿ ಒಂದಷ್ಟು ದದ್ದುಗಳು ಮತ್ತು ಗೋಜಲುಗಳು ಬೆಳೆದುಕೊಳ್ಳುತ್ತವೆಯಾದರೂ, AD ರೋಗಿಗಳ ಮಿದುಳುಗಳು ಕಪೋಲದ ಹಾಲೆಯಂಥ ಮಿದುಳಿನ ನಿರ್ದಿಷ್ಟ ಪ್ರದೇಶಗಳಲ್ಲಿ ಅವನ್ನು ಒಂದು ಮಹತ್ತರವಾದ ಸಂಖ್ಯೆಯಲ್ಲಿ ಹೊಂದಿರುತ್ತವೆ. AD ರೋಗಿಗಳ ಮಿದುಳುಗಳಲ್ಲಿ ಲೆವಿ ಕಾಯಗಳು ಇರುವುದು ಅಪರೂಪವೇನಲ್ಲ.
### ಜೀವರಸಾಯನ ಶಾಸ್ತ್ರ 
right|thumb|border|APPಯ (ಅಮಿಲಾಯ್ಡ್‌‌ದ ಪೂರ್ವವರ್ತಿ ಪ್ರೋಟೀನು) ಮೇಲೆ ವರ್ತಿಸುವ ಕಿಣ್ವಗಳು, ಅದನ್ನು ತುಣುಕುಗಳಾಗಿ ಕತ್ತರಿಸುತ್ತದೆ.ADಯಲ್ಲಿನ ಮುಪ್ಪಿನ ದದ್ದುಗಳ ರೂಪುಗೊಳ್ಳುವಿಕೆಯಲ್ಲಿ ಬೀಟಾ-ಅಮಿಲಾಯ್ಡ್‌‌ದ ತುಣುಕು ನಿರ್ಣಾಯಕವಾಗಿದೆ.
ಆಲ್‌ಝೈಮರ್‌‌ನ ಕಾಯಿಲೆಯು ಒಂದು ಪ್ರೋಟೀನಿನ ತಪ್ಪುಮಡಿಕೆ ಕಾಯಿಲೆಯಾಗಿ (ಪ್ರೋಟಿಯೋಪತಿ) ಗುರುತಿಸಲ್ಪಟ್ಟಿದ್ದು, ಅತಿರೇಕವಾಗಿ ಮಡಿಸಲ್ಪಟ್ಟ A-ಬೀಟಾ ಮತ್ತು ಟೌ ಪ್ರೋಟೀನುಗಳು ಮಿದುಳಿನಲ್ಲಿ ಜಮಾವಣೆಯಾಗುವುದರಿಂದ ಅದು ಉಂಟಾಗುತ್ತದೆ. 
ದದ್ದುಗಳು ಸಣ್ಣ ಪೆಪ್ಟೈಡ್‌‌ಗಳಿಂದ ಮಾಡಲ್ಪಟ್ಟಿರುತ್ತವೆ; ಅವು 39–43 ಅಮೈನೊ ಆಮ್ಲಗಳಷ್ಟು ಉದ್ದವನ್ನು ಹೊಂದಿದ್ದು, ಬೀಟಾ-ಅಮಿಲಾಯ್ಡ್‌‌ (A-ಬೀಟಾ ಅಥವಾ Aβ ಎಂದೂ ಸಹ ಅವನ್ನು ಬರೆಯಲಾಗುತ್ತದೆ) ಎಂದು ಕರೆಯಲ್ಪಡುತ್ತವೆ. ಬೀಟಾ-ಅಮಿಲಾಯ್ಡ್‌ ಎಂಬುದು, ಅಮಿಲಾಯ್ಡ್‌‌ ಪೂರ್ವವರ್ತಿ ಪ್ರೋಟೀನು (ಅಮಿಲಾಯ್ಡ್‌ ಪ್ರಿಕರ್ಸರ್‌ ಪ್ರೋಟೀನ್‌-APP) ಎಂದು ಕರೆಯಲ್ಪಡುವ ಒಂದು ದೊಡ್ಡದಾದ ಪ್ರೋಟೀನಿಗೆ ಸೇರಿದ ಒಂದು ತುಣುಕಾಗಿದೆ; ಸದರಿ ಪ್ರೋಟೀನು ಒಂದು ಒಳಪೊರೆಯಾಚೆಗಿನ ಪ್ರೋಟೀನು ಆಗಿದ್ದು, ನರಕೋಶದ ಒಳಪೊರೆಯ ಮೂಲಕ ಅದು ತೂರಿಕೊಳ್ಳುತ್ತದೆ. ನರಕೋಶ ಬೆಳವಣಿಗೆ, ಉಳಿಕೆ ಮತ್ತು ಗಾಯಾನಂತರದ ದುರಸ್ತಿಯಲ್ಲಿ APPಯು ನಿರ್ಣಾಯಕ ಪಾತ್ರವನ್ನು ವಹಿಸುತ್ತದೆ. 
ಆಲ್‌ಝೈಮರ್‌‌ನ ಕಾಯಿಲೆಯಲ್ಲಿ, ಕಿಣ್ವಗಳಿಂದ ಪ್ರೋಟೀನ್‌ ವಿಭಜನೆಯ ಮೂಲಕ APPಯು ಸಣ್ಣದಾದ ತುಣುಕುಗಳಿಗೆ ವಿಭಜಿಸಲ್ಪಡಲು ಒಂದು ಅಜ್ಞಾತ ಪ್ರಕ್ರಿಯೆಯು ಕಾರಣವಾಗುತ್ತದೆ. 
ಈ ತುಣುಕುಗಳ ಪೈಕಿ ಒಂದು ತುಣುಕು, ಬೀಟಾ-ಅಮಿಲಾಯ್ಡ್‌‌ನ ತಂತುವಿನ ಭಾಗಗಳನ್ನು ಉಂಟುಮಾಡುತ್ತದೆ; ಅವು ದಟ್ಟವಾದ ರಚನೆಗಳಲ್ಲಿ ನರಕೋಶಗಳ ಹೊರಗಡೆ ಸಂಚಯನಗೊಳ್ಳುವ ಮುದ್ದೆಗಳನ್ನು ರೂಪಿಸುತ್ತವೆ ಹಾಗೂ ಇವು ಮುಪ್ಪಿನ ದದ್ದುಗಳು ಎಂದು ಕರೆಯಲ್ಪಡುತ್ತವೆ.
right|thumb|ಆಲ್‌ಝೈಮರ್‌‌ನ ಕಾಯಿಲೆಯಲ್ಲಿ, ಟೌ ಪ್ರೋಟೀನಿನಲ್ಲಿನ ಬದಲಾವಣೆಗಳು ಮಿದುಳು ಜೀವಕೋಶಗಳಲ್ಲಿನ ಸೂಕ್ಷ್ಮನಾಲಿಕೆಗಳ ವಿಘಟನೆಗೆ ಕಾರಣವಾಗುತ್ತವೆ.
*ಟೌ ಪ್ರೋಟೀನಿನ ಅತಿರೇಕ ಒಗ್ಗೂಡುವಿಕೆಯ ಕಾರಣದಿಂದಾಗಿ AD ಸಮಸ್ಯೆಯನ್ನು ಒಂದು ಟೌವೋಪತಿ ಎಂಬುದಾಗಿಯೂ ಪರಿಗಣಿಸಲಾಗಿದೆ. ಪ್ರತಿ ನರಕೋಶವೂ ಒಂದು ಕೋಶಾಧಾರವನ್ನು ಹೊಂದಿದ್ದು, ಇದು ಸೂಕ್ಷ್ಮನಾಲಿಕೆಗಳು ಎಂದು ಕರೆಯಲ್ಪಡುವ ರಚನೆಗಳಿಂದ ಭಾಗಶಃ ಮಾಡಲ್ಪಟ್ಟಿರುವ ಆಂತರಿಕ ಬೆಂಬಲದ ಒಂದು ರಚನೆಯಾಗಿದೆ. ಜೀವಕೋಶದ ಕಾಯದಿಂದ ಬರುವ ಪೋಷಕಾಂಶಗಳು ಹಾಗೂ ಕಣಗಳಿಗೆ ನರತಂತುವಿನ ತುದಿಗಳೆಡೆಗೆ ಸಾಗುವಂತೆ ಹಾಗೂ ಮರಳಿ ಬರುವಂತೆ ಮಾರ್ಗದರ್ಶನ ನೀಡುವ ಮೂಲಕ, ಈ ಸೂಕ್ಷ್ಮನಾಲಿಕೆಗಳು ಪಥಗಳಂತೆ ವರ್ತಿಸುತ್ತವೆ. *ಟೌ* ಎಂದು ಕರೆಯಲ್ಪಡುವ ಒಂದು ಪ್ರೋಟೀನು ಫಾಸ್ಫಾರಿಲೀಕರಿಸಲ್ಪಟ್ಟಾಗ ಸೂಕ್ಷ್ಮನಾಲಿಕೆಗಳನ್ನು ಸ್ಥಿರೀಕರಿಸುತ್ತದೆ ಮತ್ತು ಈ ಕಾರಣದಿಂದ ಅದು ಒಂದು ಸೂಕ್ಷ್ಮನಾಲಿಕೆ-ಸಂಬಂಧಿತ ಪ್ರೋಟೀನು ಎಂದು ಕರೆಯಲ್ಪಡುತ್ತದೆ. 
*AD ಸಮಸ್ಯೆಯಲ್ಲಿ ಟೌ ಪ್ರೋಟೀನು ರಾಸಾಯನಿಕ ಬದಲಾವಣೆಗಳಿಗೆ ಒಳಗಾಗಿ, ಅಧಿಕ-ಫಾಸ್ಫಾರಿಲೀಕರಣಕ್ಕೆ ಒಳಪಡಿಸಿದ ಸ್ಥಿತಿಯನ್ನು ತಲುಪುತ್ತದೆ; ನಂತರದಲ್ಲಿ ಇದು ಇತರ ತಂತುಗಳೊಂದಿಗೆ ಜೋಡಿಯಾಗಲು ಶುರುಮಾಡಿ, ನರದ-ಸೂಕ್ಷ್ಮತಂತುವಿನಂಥ ಗೋಜಲುಗಳನ್ನು ಸೃಷ್ಟಿಸುತ್ತದೆ ಮತ್ತು ನರಕೋಶದ ಸಾಗಣೆ ವ್ಯವಸ್ಥೆಯನ್ನು ವಿಯೋಜಿಸುತ್ತದೆ.
### ಕಾಯಿಲೆಯ ಕಾರ್ಯವಿಧಾನ 
ಬೀಟಾ ಅಮಿಲಾಯ್ಡ್‌‌ ಪೆಪ್ಟೈಡ್‌ನ ಉತ್ಪಾದನೆ ಮತ್ತು ಒಗ್ಗೂಡುವಿಕೆಗೆ ಒದಗುವ ಅಡಚಣೆಗಳು ADಯ ರೋಗಲಕ್ಷಣವನ್ನು ಹೇಗೆ ಉಂಟುಮಾಡುತ್ತವೆ ಎಂಬುದು ಕರಾರುವಾಕ್ಕಾಗಿ ಗೊತ್ತಿಲ್ಲ. 
ಬೀಟಾ ಅಮಿಲಾಯ್ಡ್‌‌ ಪೆಪ್ಟೈಡ್‌‌‌ಗಳ ಜಮಾವಣೆಯು ನರಕೋಶ ಅವನತಿಯನ್ನು ಪ್ರಚೋದಿಸುವ ಪ್ರಧಾನ ಸಂಗತಿಯಾಗಿದೆ ಎಂಬುದಾಗಿ ಅಮಿಲಾಯ್ಡ್‌‌ ಊಹಾಸಿದ್ಧಾಂತವು ಸಾಂಪ್ರದಾಯಿಕವಾಗಿ ಬೆರಳುಮಾಡಿ ತೋರಿಸುತ್ತದೆ. ಅಮಿಲಾಯ್ಡ್‌‌ ತಂತುವಿನ ಭಾಗಗಳ ಕಣರಾಶಿ ರೂಪದ ಜಮಾವಣೆಯು, ಜೀವಕೋಶದ ಯೋಜಿತ ಸಾವನ್ನು (ಅಪೋಪ್ಟೋಸಿಸ್‌) ಪ್ರಚೋದಿಸುತ್ತದೆ; ಸದರಿ ಅಮಿಲಾಯ್ಡ್‌ ತಂತುವಿನ ಭಾಗಗಳು, ಜೀವಕೋಶದ ಕ್ಯಾಲ್ಷಿಯಂ ಅಯಾನಿನ ಸಂತುಲನವನ್ನು ಅಡ್ಡಿಪಡಿಸುವುದಕ್ಕೆ ಸಂಬಂಧಿಸಿದಂತೆ ಹೊಣೆಗಾರನಾಗಿರುವ ಪ್ರೋಟೀನಿನ ನಂಜಿನ ಸ್ವರೂಪ ಎಂದು ನಂಬಲಾಗಿದೆ.
ಆಲ್‌ಝೈಮರ್‌‌ ಕಾಯಿಲೆಯಿಂದ ಪೀಡಿತರಾಗಿರುವವರ ಮಿದುಳಿನ ಜೀವಕೋಶಗಳಲ್ಲಿನ ಮೈಟೋಕಾಂಡ್ರಿಯಾದಲ್ಲಿ ಆರಿಸಿಕೊಂಡು Aβಯು ರೂಪುಗೊಳ್ಳುತ್ತದೆ ಎಂಬುದೂ ತಿಳಿದಿರುವ ಸಂಗತಿಯಾಗಿದೆ. ಅಷ್ಟೇ ಅಲ್ಲ, ಕಿಣ್ವದ ಕೆಲವೊಂದು ಕಾರ್ಯಚಟುವಟಿಕೆಗಳನ್ನು ಹಾಗೂ ನರಕೋಶಗಳಿಂದ ಗ್ಲೂಕೋಸ್‌‌ನ ಬಳಕೆಯಾಗುವುದನ್ನು ಕೂಡಾ ಇದು ಪ್ರತಿಬಂಧಿಸುತ್ತದೆ.
ಉರಿಯೂತವನ್ನುಂಟು ಮಾಡುವ ಹಲವಾರು ಪ್ರಕ್ರಿಯೆಗಳು ಮತ್ತು ಸೈಟೋಕೈನ್‌ಗಳು ಕೂಡಾ ಆಲ್‌ಝೈಮರ್‌‌ನ ಕಾಯಿಲೆಯ ರೋಗಲಕ್ಷಣದಲ್ಲಿ ಒಂದು ಪಾತ್ರವನ್ನು ಹೊಂದಿರಬಹುದು. ಯಾವುದೇ ಕಾಯಿಲೆಯಲ್ಲಿ ಉರಿಯೂತವೆಂಬುದು ಅಂಗಾಂಶ ಹಾನಿಯ ಒಂದು ಸಾಮಾನ್ಯ ಗುರುತು ಕಾರಕವಾಗಿದೆ, ಮತ್ತು AD ಸಮಸ್ಯೆಯಲ್ಲಿ ಇದು ಅಂಗಾಂಶ ಹಾನಿಗೆ ದ್ವಿತೀಯಕವಾಗಿರಬಹುದು ಅಥವಾ ಪ್ರತಿರಕ್ಷೆಯ ಪ್ರತಿಸ್ಪಂದನೆಯೊಂದರ ಒಂದು ಗುರುತು ಕಾರಕವಾಗಿರಬಹುದು.
ವಿಭಿನ್ನ ನರಪೌಷ್ಟಿಕ ಅಂಶಗಳ ವಿತರಣೆಯಲ್ಲಿನ ಮಾರ್ಪಾಡುಗಳು ಹಾಗೂ ಮಿದುಳು ಜನ್ಯ ನರಪೌಷ್ಟಿಕ ಅಂಶದಂಥ (ಬ್ರೈನ್‌ ಡಿರೈವ್ಡ್‌ ನ್ಯೂರೋಟ್ರೋಫಿಕ್‌ ಫ್ಯಾಕ್ಟರ್‌‌-BDNF) ಅವುಗಳ ಗ್ರಾಹಿಗಳ ಅಭಿವ್ಯಕ್ತಿಯಲ್ಲಿನ ಮಾರ್ಪಾಡುಗಳು ADಯ ಸಮಸ್ಯೆಯಲ್ಲಿ ವಿವರಿಸಲ್ಪಟ್ಟಿವೆ.
### ತಳಿವಿಜ್ಞಾನ 
ಆಲ್‌ಝೈಮರ್‌‌ನ ಕಾಯಿಲೆಯ ಪ್ರಕರಣಗಳು ಬಹುತೇಕವಾಗಿ ವಿರಳವಾಗಿವೆ. ಅಂದರೆ, ಅವು ತಳಿವಿಜ್ಞಾನದಲ್ಲಿ ವಿವರಿಸಿರುವಂತೆ ಆನುವಂಶಿಕವಾಗಿ ಪಡೆದ ಕಾಯಿಲೆಗಳಲ್ಲ; ಆದರೂ ಸಹ ಕೆಲವೊಂದು ಜೀನ್‌ಗಳು ಅಪಾಯಕಾರಿ ಅಂಶಗಳಾಗಿ ವರ್ತಿಸಬಹುದು. ಮತ್ತೊಂದೆಡೆ, ಸುಮಾರು 0.1%ನಷ್ಟು ಪ್ರಕರಣಗಳು ಅಲಿಂಗ ವರ್ಣತಂತುವಿನ-ಪ್ರಾಬಲ್ಯದ ಅನುವಂಶೀಯತೆಯ ಕೌಟುಂಬಿಕ ಸ್ವರೂಪಗಳಾಗಿದ್ದು, ಅವು 65 ವರ್ಷ ವಯಸ್ಸಿಗೆ ಮುಂಚಿತವಾಗಿಯೇ ಸಾಮಾನ್ಯವಾಗಿ ಆಕ್ರಮಣ ಮಾಡುತ್ತವೆ.
ಅಲಿಂಗ ವರ್ಣತಂತುವಿನ ಪ್ರಾಬಲ್ಯದ ಬಹುಪಾಲು ಕೌಟುಂಬಿಕ AD ಸಮಸ್ಯೆಗೆ, ಮೂರು ಜೀನ್‌ಗಳ ಪೈಕಿ ಒಂದರಲ್ಲಿನ ಹಠಾತ್‌ ಬದಲಾವಣೆಗಳು ಕಾರಣವಾಗಿವೆ ಎನ್ನಬಹುದು. ಆ ಮೂರು ಜೀನ್‌ಗಳೆಂದರೆ: ಅಮಿಲಾಯ್ಡ್‌‌ ಪೂರ್ವವರ್ತಿ ಪ್ರೋಟೀನು (ಅಮಿಲಾಯ್ಡ್‌ ಪ್ರಕರ್ಸರ್‌ ಪ್ರೋಟೀನ್‌-APP) ಮತ್ತು ಪ್ರೆಸೆನಿಲಿನ್‌‌ಗಳ 1 ಮತ್ತು 2 ಪ್ರಭೇದಗಳು. 
APP ಮತ್ತು ಪ್ರೆಸೆನಿಲಿನ್‌ ಜೀನ್‌ಗಳಲ್ಲಿನ ಬಹುತೇಕ ಹಠಾತ್‌ ಬದಲಾವಣೆಗಳು Aβ42 ಎಂದು ಕರೆಯಲ್ಪಡುವ ಒಂದು ಸಣ್ಣ ಪ್ರೋಟೀನಿನ ಉತ್ಪಾದನೆಯನ್ನು ಹೆಚ್ಚಿಸುತ್ತವೆ; ಈ ಸಣ್ಣ ಪ್ರೋಟೀನು ಮುಪ್ಪಿನ ದದ್ದುಗಳ ಮುಖ್ಯ ಅಂಗಭಾಗವಾಗಿದೆ. 
ಕೆಲವೊಂದು ಹಠಾತ್‌ ಬದಲಾವಣೆಗಳು Aβ42 ಮಟ್ಟಗಳನ್ನು ಹೆಚ್ಚಿಸದೆಯೇ, Aβ42 ಮತ್ತು Aβ40ಯಂಥ ಇತರ ಪ್ರಮುಖ ಸ್ವರೂಪಗಳ ನಡುವಿನ ಗಾತ್ರದ ಅನುಪಾತವನ್ನಷ್ಟೇ ಮಾರ್ಪಡಿಸುತ್ತವೆ. 
*ಉತ್ಪಾದಿಸಲ್ಪಟ್ಟ Aβಯ ಒಟ್ಟು ಪ್ರಮಾಣವನ್ನು ಪ್ರೆಸೆನಿಲಿನ್‌ನ ಹಠಾತ್‌ ಬದಲಾವಣೆಗಳು ಒಂದು ವೇಳೆ ತಗ್ಗಿಸಿದರೂ ಸಹ, ಅವು ಕಾಯಿಲೆಯನ್ನು ಉಂಟುಮಾಡಬಲ್ಲವು ಎಂಬುದನ್ನು ಇದು ಸೂಚಿಸುತ್ತದೆ. ಅಷ್ಟೇ ಅಲ್ಲ, ಪ್ರೆಸೆನಿಲಿನ್‌ನ ಇತರ ಪಾತ್ರಗಳು ಅಥವಾ APP ಮತ್ತು/ಅಥವಾ Aβಯನ್ನು ಹೊರತುಪಡಿಸಿದ ಅದರ ತುಣುಕುಗಳ ಕಾರ್ಯಚಟುವಟಿಕೆಯಲ್ಲಿನ ಮಾರ್ಪಾಡುಗಳಿಗೆ ಸಂಬಂಧಿಸಿದ ಪಾತ್ರವೊಂದರ ಕಡೆಗೂ ಸದರಿ ಬದಲಾವಣೆಗಳು ಬೆರಳುಮಾಡಿ ತೋರಿಸಬಹುದು.
*ಆಲ್‌ಝೈಮರ್‌‌ನ ಕಾಯಿಲೆಯ ಬಹುತೇಕ ಪ್ರಕರಣಗಳು ಅಲಿಂಗ ವರ್ಣತಂತುವಿನ-ಪ್ರಾಬಲ್ಯದ ಅನುವಂಶೀಯತೆಯನ್ನು ಪ್ರದರ್ಶಿಸುವುದಿಲ್ಲ ಮತ್ತು ಅವು ವಿರಳವಾದ AD ಸಮಸ್ಯೆ ಎಂದು ಕರೆಯಲ್ಪಡುತ್ತವೆ. ಅದೇನೇ ಇದ್ದರೂ, ಆನುವಂಶಿಕ ವ್ಯತ್ಯಾಸಗಳು ಅಪಾಯಕಾರಿ ಅಂಶಗಳಾಗಿ ವರ್ತಿಸಬಹುದು. ಅಪೋಲೈಪೋಪ್ರೋಟೀನು Eಗೆ (ಅಪೋ E) ಸಂಬಂಧಿಸಿದ ε4 ಆಲೀಲ್‌‌ನ ಅನುವಂಶೀಯತೆಯು ಚಿರಪರಿಚಿತವಾಗಿರುವ ಆನುವಂಶಿಕವಾದ ಅಪಾಯಕಾರಿ ಅಂಶವಾಗಿದೆ. 
AD ಸಮಸ್ಯೆಯನ್ನು ಹೊಂದಿರುವ ರೋಗಿಗಳ ಪೈಕಿ 40 ಮತ್ತು 80%ನಷ್ಟು ಪ್ರಮಾಣದ ನಡುವಿನ ಮಂದಿ, ಕನಿಷ್ಟಪಕ್ಷ ಒಂದು ಅಪೋ E4 ಆಲೀಲ್‌ನ್ನು ಹೊಂದಿರುತ್ತಾರೆ‌.
ಮುಂದುವರಿದ ತಂತ್ರಜ್ಞಾನವನ್ನು ಬಳಸಿಕೊಂಡು ಮಾಡಲಾದ ವೈದ್ಯಕೀಯ ಬಳಕೆಯ ಚಿತ್ರಿಸುವಿಕೆಯನ್ನು, ಮಸ್ತಿಷ್ಕದ ಇತರ ರೋಗಲಕ್ಷಣಗಳನ್ನು ಅಥವಾ ಬುದ್ಧಿಮಾಂದ್ಯತೆಯ ಉಪಬಗೆಗಳನ್ನು ಹೊರಗಿಡುವಲ್ಲಿ ನೆರವಾಗಲು ಬಳಸಲಾಗುತ್ತದೆ; ಕಂಪ್ಯೂಟರ್‌ ಬಳಸಿ ಸೃಷ್ಟಿಸಲಾದ ತಲಲೇಖನ (ಕಂಪ್ಯೂಟೆಡ್‌ ಟೋಮೋಗ್ರಫಿ-CT) ಅಥವಾ ಕಾಂತೀಯ ಅನುರಣನದ ಚಿತ್ರಿಸುವಿಕೆ (ಮ್ಯಾಗ್ನೆಟಿಕ್‌ ರೆಸೋನೆನ್ಸ್‌ ಇಮೇಜಿಂಗ್‌-MRI), ಮತ್ತು ಏಕ ಫೋಟಾನ್‌ ಹೊರಸೂಸುವಿಕೆಯ ಕಂಪ್ಯೂಟರ್‌ ಬಳಸಿ ಸೃಷ್ಟಿಸಲಾದ ತಲಲೇಖನ (ಸಿಂಗಲ್‌ ಫೋಟಾನ್‌ ಎಮಿಷನ್‌ ಕಂಪ್ಯೂಟೆಡ್‌ ಟೋಮೋಗ್ರಫಿ-SPECT) ಅಥವಾ ಧನ ಇಲೆಕ್ಟ್ರಾನ್‌ ಹೊರಸೂಸುವಿಕೆಯ ತಲಲೇಖನ (ಪಾಸಿಟ್ರಾನ್‌ ಎಮಿಷನ್‌ ಟೋಮೋಗ್ರಫಿ-PET) ಇವುಗಳು ಇಂಥ ಮುಂದುವರಿದ ತಂತ್ರಜ್ಞಾನದ ಪರೀಕ್ಷೆಗಳಾಗಿವೆ. ಎಲ್ಲಕ್ಕಿಂತ ಹೆಚ್ಚಾಗಿ, ಪೂರ್ವಚಿಹ್ನೆಯ ಹಂತಗಳಿಂದ (ಜ್ಞಾನಗ್ರಹಣದ ಲಘುವಾದ ದುರ್ಬಲಗೊಳಿಸುವಿಕೆ) ಆಲ್‌ಝೈಮರ್‌‌ನ ಕಾಯಿಲೆಗೆ ಆಗುವ ಪರಿವರ್ತನೆಯನ್ನು ಇದು ಪೂರ್ವಭಾವಿಯಾಗಿ ಹೇಳಬಹುದು.
ಸ್ಮೃತಿ ಪರೀಕ್ಷೆಯನ್ನು ಒಳಗೊಂಡಂತೆ ಬೌದ್ಧಿಕ ಕಾರ್ಯಚಟುವಟಿಕೆ ನಡೆಸುವುದರ ನಿರ್ಧಾರಣೆಯು, ಕಾಯಿಲೆಯ ಸ್ಥಿತಿಯ ಕುರಿತು ಮತ್ತಷ್ಟು ಲಕ್ಷಣಗಳನ್ನು ಹೊರಹೊಮ್ಮಿಸಬಹುದು.
### ಮಾನದಂಡಗಳು 
ದಿ ನ್ಯಾಷನಲ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ನ್ಯೂರೋಲಾಜಿಕಲ್‌ ಅಂಡ್‌ ಕಮ್ಯುನಿಕೆಟಿವ್‌ ಡಿಸಾರ್ಡರ್ಸ್‌ ಅಂಡ್ ಸ್ಟ್ರೋಕ್‌ (NINCDS) ಮತ್ತು ಆಲ್‌ಝೈಮರ್‌‌'ಸ್‌ ಡಿಸೀಸ್‌ ಅಂಡ್‌ ರಿಲೇಟೆಡ್‌ ಡಿಸಾರ್ಡರ್ಸ್‌ ಅಸೋಸಿಯೇಷನ್‌ (ADRDA, ಈಗ ಇದು ಆಲ್‌ಝೈಮರ್‌‌'ಸ್‌ ಅಸೋಸಿಯೇಷನ್‌ ಎಂದು ಹೆಸರಾಗಿದೆ) ಎಂಬ ಸಂಸ್ಥೆಗಳು, ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಅತ್ಯಂತ ಸಾಮಾನ್ಯವಾಗಿ ಬಳಸಲಾಗುವ NINCDS-ADRDA ಆಲ್‌ಝೈಮರ್‌‌ನ ಮಾನದಂಡಗಳನ್ನು 1984ರಲ್ಲಿ 
*ಈ ಮಾನದಂಡಗಳ ಅಗತ್ಯದ ಅನುಸಾರ, ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಯ ಹಾಜರಿ, ಮತ್ತು ಬುದ್ಧಿಮಾಂದ್ಯತೆಯ ಒಂದು ಶಂಕಿಸಲ್ಪಟ್ಟ ರೋಗದ ಸಹಲಕ್ಷಣವನ್ನು ನರ-ಮನೋವೈಜ್ಞಾನಿಕ ಪರೀಕ್ಷೆಯಿಂದ ದೃಢೀಕರಿಸಬೇಕು; ಸಂಭಾವ್ಯವಾದ ಅಥವಾ ಆಗಬಹುದಾದ AD ಸಮಸ್ಯೆ ಯ ಒಂದು ಪ್ರಾಯೋಗಿಕ ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಇದು ಅಗತ್ಯವಾಗಿದೆ. ಮಿದುಳಿನ ಅಂಗಾಂಶದ ಒಂದು ಸೂಕ್ಷ್ಮದರ್ಶಕೀಯ ಪರೀಕ್ಷೆಯೂ ಸೇರಿದಂತೆ, ಊತಕರೋಗಶಾಸ್ತ್ರದ ಒಂದು ದೃಢೀಕರಣವು, ಒಂದು ನಿರ್ಧಾರಕ ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಅಗತ್ಯ ವಾಗಿರುತ್ತದೆ. 
*ರೋಗನಿರ್ಣಯದ ಮಾನದಂಡಗಳು ಮತ್ತು ಊತಕರೋಗಶಾಸ್ತ್ರದ ನಿರ್ಧಾರಕ ದೃಢೀಕರಣದ ನಡುವೆ, ಉತ್ತಮವಾದ ಅಂಕಿ-ಅಂಶದ ವಿಶ್ವಾಸಾರ್ಹತೆ ಮತ್ತು ಸಿಂಧುತ್ವ ಇವುಗಳು ತೋರಿಸಲ್ಪಟ್ಟಿವೆ.
 
AD ಸಮಸ್ಯೆಯಲ್ಲಿ ಜ್ಞಾನಗ್ರಹಣಕ್ಕೆ ಸಂಬಂಧಿಸಿದ ಎಂಟು ಕ್ಷೇತ್ರಗಳು ಸಾಮಾನ್ಯವಾಗಿ ದುರ್ಬಲಗೊಳ್ಳುತ್ತವೆ. ಅವುಗಳೆಂದರೆ: ಸ್ಮೃತಿ, ಭಾಷೆ, ಪ್ರತ್ಯಕ್ಷ ಜ್ಞಾನಾತ್ಮಕ ಕುಶಲತೆಗಳು, ಗಮನ, ರಚನಾತ್ಮಕ ಸಾಮರ್ಥ್ಯಗಳು, ನೆಲೆಯ ದೃಷ್ಟಿಕೋನ, ಸಮಸ್ಯೆ ಪರಿಹರಿಸುವಿಕೆ ಮತ್ತು ಕ್ರಿಯಾಸಂಬಂಧಿ ಸಾಮರ್ಥ್ಯಗಳು. ಅಮೆರಿಕನ್‌ ಸೈಕಿಯಾಟ್ರಿಕ್‌ ಅಸೋಸಿಯೇಷನ್‌ ವತಿಯಿಂದ ಪ್ರಕಟಿಸಲ್ಪಟ್ಟಿರುವ *ಡಯಾಗ್ನಸ್ಟಿಕ್‌ ಅಂಡ್‌ ಸ್ಟಾಟಿಸ್ಟಿಕಲ್‌ ಮ್ಯಾನ್ಯುಯೆಲ್‌ ಆಫ್‌ ಮೆಂಟಲ್‌ ಡಿಸಾರ್ಡರ್ಸ್‌* (DSM-IV-TR) ಎಂಬ ಕೃತಿಯಲ್ಲಿ ಪಟ್ಟಿಮಾಡಲಾಗಿರುವ NINCDS-ADRDA ಆಲ್‌ಝೈಮರ್‌‌ನ ಮಾನದಂಡಗಳಿಗೆ ಈ ಕ್ಷೇತ್ರಗಳು ಸಮಾನವಾಗಿವೆ.
### ಕೌಶಲಗಳು 
right|thumb|ADಯ ರೋಗನಿರ್ಣಯದಲ್ಲಿ ನರ-ಮನೋವೈಜ್ಞಾನಿಕ ಪರೀಕ್ಷಾ-ಪ್ರಯೋಗಗಳು ನೆರವಾಗಬಲ್ಲವು. ಅವುಗಳಲ್ಲಿ, ಚಿತ್ರದಲ್ಲಿ ತೋರಿಸಿರುವ ರೇಖಾಚಿತ್ರಗಳನ್ನು ರೋಗಿಗಳು ಅದೇ ರೀತಿಯಲ್ಲಿ ನಕಲುಮಾಡಬೇಕಾಗುತ್ತದೆ, ಪದಗಳನ್ನು ನೆನಪಿಸಿಕೊಳ್ಳಬೇಕಾಗುತ್ತದೆ, ಮತ್ತು ಕ್ರಮಾನುಗತ ಸಂಖ್ಯೆಗಳನ್ನು ಓದಿ ಕಳೆಯಬೇಕಾಗುತ್ತದೆ.
ಕಿರು-ಮಾನಸಿಕ ಸ್ಥಿತಿ ಪರೀಕ್ಷೆಯಂಥ (ಮಿನಿ-ಮೆಂಟಲ್‌ ಸ್ಟೇಟ್‌ ಎಕ್ಸಾಮಿನೇಷನ್‌-MMSE) ನರ-ಮನೋವೈಜ್ಞಾನಿಕ ಪರೀಕ್ಷೆಗಳು, ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಅಗತ್ಯವಾಗಿರುವ ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಗಳ ಮೌಲ್ಯವನ್ನು ನಿರ್ಣಯಿಸಲು ವ್ಯಾಪಕವಾಗಿ ಬಳಸಲ್ಪಡುತ್ತವೆ. ಫಲಿತಾಂಶಗಳ ಉನ್ನತವಾದ ವಿಶ್ವಾಸಾರ್ಹತೆಗೆ ಸಂಬಂಧಿಸಿದಂತೆ ಹೆಚ್ಚು ವ್ಯಾಪಕ ಶ್ರೇಣಿಯ ಪರೀಕ್ಷೆಗಳು ಅವಶ್ಯಕವಾಗಿರುತ್ತವೆ; ಅದರಲ್ಲೂ ನಿರ್ದಿಷ್ಟವಾಗಿ, ಕಾಯಿಲೆಯ ಅತ್ಯಂತ ಮುಂಚಿನ ಹಂತಗಳಲ್ಲಿ ಇದರ ಅಗತ್ಯ ಹೆಚ್ಚು. 
ಆರಂಭಿಕ ಹಂತದ ADಯಲ್ಲಿನ ನರವೈಜ್ಞಾನಿಕ ಪರೀಕ್ಷೆಯು ಸ್ಪಷ್ಟವಾದ ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಗೆ ಸಂಬಂಧಿಸಿರುವುದನ್ನು ಹೊರತುಪಡಿಸಿ, ಸಾಮಾನ್ಯ ಫಲಿತಾಂಶಗಳನ್ನು ವಾಡಿಕೆಯಂತೆ ಒದಗಿಸುತ್ತವೆ; ಬುದ್ಧಿಮಾಂದ್ಯತೆಯ ಇತರ ಕಾರಣಗಳೂ ಸೇರಿದಂತೆ, ಇತರ ಕಾಯಿಲೆ ಗಳ ಪ್ರಕ್ರಿಯೆಗಳಿಂದ ಉಂಟಾಗುವ ಫಲಿತಾಂಶಗಳಿಂದ ಈ ಫಲಿತಾಂಶಗಳು ಪ್ರತ್ಯೇಕವಾಗಿ ನಿಲ್ಲದಿರಬಹುದು. ಮುಂದುವರಿದ ನರವೈಜ್ಞಾನಿಕ ಪರೀಕ್ಷೆಗಳು, AD ಮತ್ತು ಇತರ ಕಾಯಿಲೆಗಳ ಸಾಂದರ್ಭಿಕ ರೋಗನಿರ್ಣಯದಲ್ಲಿ ನಿರ್ಣಾಯಕ ಪಾತ್ರವನ್ನು ವಹಿಸುತ್ತವೆ. 
ಅನೇಕ ವೇಳೆ, ಬುದ್ಧಿಮಾಂದ್ಯತೆಯ ಆರಂಭಿಕ ರೋಗಚಿಹ್ನೆಗಳನ್ನು ಪತ್ತೆಹಚ್ಚುವಲ್ಲಿ ಕುಟುಂಬಗಳಿಗೂ ಸಹ ಒಂದಷ್ಟು ತೊಡಕುಗಳು ಎದುರಾಗಬಹುದು ಮತ್ತು ಈ ಕಾರಣದಿಂದಾಗಿ ವೈದ್ಯನೊಬ್ಬನಿಗೆ ನಿಖರವಾದ ಮಾಹಿತಿಯನ್ನು ಶ್ರುತಪಡಿಸಲು ಕುಟುಂಬದ ಸದಸ್ಯರಿಗೆ ಸಾಧ್ಯವಾಗ ದಿರಬಹುದು.
ಅಮಿಲಾಯ್ಡ್‌‌ ಬೀಟಾ ಅಥವಾ ಟೌ ಪ್ರೋಟೀನುಗಳಿಗೆ 
ಸಂಬಂಧಿಸಿರುವ ಮಿರುಳು ಮತ್ತು ಮಿದುಳುಬಳ್ಳಿಯ ಸ್ರಾವದ ವಿಶ್ಲೇಷಣೆಯು, ಕಾಯಿಲೆಗೆ ಸಂಬಂಧಿಸಿದಂತಿರುವ ಇತ್ತೀಚಿನ ಮತ್ತೊಂದು ಬಾಹ್ಯಗೋಚರ ಗುರುತುಕಾರಕವಾಗಿದೆ; ಎರಡೂ ಒಟ್ಟಾಗಿ ಸೇರಿಕೊಂಡು ಟೌ ಪ್ರೋಟೀನು ಮತ್ತು ಫಾಸ್ಫಾರಿಲೀಕರಿಸಲ್ಪಟ್ಟ ಟೌ181P ಪ್ರೋಟೀನು ಸಾಂದ್ರತೆಗಳು ರೂಪುಗೊಳ್ಳುತ್ತವೆ. 
ವಿನೂತನವಾದ ನರದ ಚಿತ್ರಣದ ತಂತ್ರಜ್ಞಾನಕ್ಕಿಂತ ಭಿನ್ನವಾಗಿ, ಬೆನ್ನುಮೂಳೆಯ ಸ್ರಾವ ಪರೀಕ್ಷೆಗಳು ವಾಣಿಜ್ಯ ಸ್ವರೂಪದಲ್ಲಿ ಲಭ್ಯವಿವೆ. 
೨೦೧೦ರಲ್ಲಿ ನಡೆಸಲಾದ ಅಧ್ಯಯನವೊಂದರಲ್ಲಿ, ಯಾವುದೇ ರೋಗಚಿಹ್ನೆಗಳನ್ನು ಹೊಂದಿರದ ಜನರ ಪೈಕಿ ಮೂರನೇ-ಒಂದು ಭಾಗದಷ್ಟು ಜನರಲ್ಲಿ ಆಲ್‌ಝೈಮರ್‌‌ ಕಾಯಿಲೆಯನ್ನು ಪತ್ತೆಮಾಡಲಾಯಿತು; ರೋಗಚಿಹ್ನೆಗಳು ಸಂಭವಿಸುವುದಕ್ಕೆ ಸಾಕಷ್ಟು ಮುಂಚೆಯೇ ಕಾಯಿಲೆಯ ಮುನ್ನಡೆ ಯು ಸಂಭವಿಸುತ್ತದೆ ಎಂಬುದು ಇದರರ್ಥ.
ಪೂರಕವಾದ ಪರೀಕ್ಷೆಯು ಕಾಯಿಲೆಯ ಕೆಲವೊಂದು ಲಕ್ಷಣಗಳ ಕುರಿತಾಗಿ ಹೆಚ್ಚುವರಿ ಮಾಹಿತಿಯನ್ನು ಒದಗಿಸುತ್ತದೆ ಅಥವಾ ಇತರ ರೋಗನಿರ್ಣಯಗಳನ್ನು ತಳ್ಳಿಹಾಕಲು ಅದನ್ನು ಬಳಸಲಾಗುತ್ತದೆ. ADಯ 
*ಥೈರಾಯ್ಡ್‌ ಕಾರ್ಯಚಟುವಟಿಕೆಯ ಪರೀಕ್ಷೆಗಳನ್ನು ನಿರ್ವಹಿಸುವುದು, B12ವಿನ ನಿರ್ಧಾರಣೆಗಳನ್ನು ಕೈಗೊಳ್ಳುವುದು, ಸಿಫಿಲಿಸ್‌‌ನ್ನು ತಳ್ಳಿಹಾಕುವುದು, ಚಯಾಪಚಯಿ ಸಮಸ್ಯೆಗಳನ್ನು (ಮೂತ್ರಪಿಂಡದ ಕಾರ್ಯಚಟುವಟಿಕೆ, ಎಲೆಕ್ಟ್ರೋಲೈಟ್‌‌ ಮಟ್ಟಗಳಿಗೆ ಸಂಬಂಧಿಸಿದ ಮತ್ತು ಮಧುಮೇಹಕ್ಕೆ ಸಂಬಂಧಿಸಿದ ಪರೀಕ್ಷೆಗಳನ್ನು ಒಳಗೊಂಡಂತೆ) ತಳ್ಳಿಹಾಕುವುದು, ಭಾರದ ಲೋಹಗಳ (ಉದಾಹರಣೆಗೆ ಸೀಸ, ಪಾದರಸ) ಮಟ್ಟಗಳು ಮತ್ತು ರಕ್ತಹೀನತೆಯನ್ನು ನಿರ್ಧಾರಣೆ ಮಾಡುವುದು ಸಾಮಾನ್ಯವಾಗಿದೆ. (ನೋಡಿ: ಬುದ್ಧಿಮಾಂದ್ಯತೆಗೆ ಸಂಬಂಧಿಸಿದ ಸಾಂದರ್ಭಿಕ ರೋಗನಿರ್ಣಯ). (ಸನ್ನಿ ಅಥವಾ ಭಾವೋನ್ಮಾದವನ್ನು ತಳ್ಳಿಹಾಕುವುದಕ್ಕೆ ಕೂಡಾ ಇದು ಅವಶ್ಯಕವಾಗಿದೆ).
*ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಯ 
*ಒಂದು ಆರಂಭಿಕ ಸೂಚನೆಯಾದ ಖಿನ್ನತೆಯು AD ಸಮಸ್ಯೆಯ ಜೊತೆಗಿರುವ (ನೋಡಿ: ಆಲ್‌ಝೈಮರ್‌‌ ಕಾಯಿಲೆಯ ಖಿನ್ನತೆ) ಅಥವಾ ಕೆಲವೊಮ್ಮೆ ಅದರ ಕಾರಣವಾಗಿರುವ ಸಾಧ್ಯತೆ ಇರುತ್ತದೆಯಾದ್ದರಿಂದ, ಖಿನ್ನತೆಗೆ ಸಂಬಂಧಿಸಿದ ಮಾನಸಿಕ ಪರೀಕ್ಷೆಗಳನ್ನು ಬಳಸಲಾಗುತ್ತದೆ.
#### ಪ್ರತಿಬಿಂಬಕ ಪರೀಕ್ಷೆ 
ಒಂದು ರೋಗನಿರ್ಣಯದ ಸಾಧನವಾಗಿ ಲಭ್ಯವಾದಾಗ, ಏಕ ಫೋಟಾನ್‌ ಹೊರಸೂಸುವಿಕೆಯ ಕಂಪ್ಯೂಟರ್‌ ಬಳಸಿ ಸೃಷ್ಟಿಸಲಾದ ತಲಲೇಖನ (SPECT) ಮತ್ತು ಧನ ಇಲೆಕ್ಟ್ರಾನ್‌ ಹೊರಸೂಸುವಿಕೆಯ ತಲಲೇಖನದ (PET) ನರದ ಚಿತ್ರಣದಂಥ ಪರೀಕ್ಷೆಗಳನ್ನು, ಆಲ್‌ಝೈಮರ್‌‌ ಕಾಯಿಲೆಯ ಒಂದು ರೋಗನಿರ್ಣಯವನ್ನು ದೃಢೀಕರಿಸಲು ಬಳಸಲಾಗುತ್ತದೆ; ಅಷ್ಟೇ ಅಲ್ಲ, ಮಾನಸಿಕ ಸ್ಥಿತಿಗತಿಯ ಪರೀಕ್ಷೆಯನ್ನು ಒಳಗೊಂಡಿರುವ ಮೌಲ್ಯಮಾಪನಗಳನ್ನು ದೃಢೀಕರಿಸಲೂ ಈ ಪರೀಕ್ಷೆಗಳನ್ನು ಬಳಸಲಾಗುತ್ತದೆ. ಬುದ್ಧಿಮಾಂದ್ಯತೆಯನ್ನು ಈಗಾಗಲೇ ಹೊಂದಿರುವ ವ್ಯಕ್ತಿಯೋರ್ವನಲ್ಲಿ, ಇತರ ಸಂಭಾವ್ಯ ಕಾರಣಗಳಿಂದ ಆಲ್‌ಝೈಮರ್‌‌ನ ಕಾಯಿಲೆಯನ್ನು ಪ್ರತ್ಯೇಕವಾಗಿಸುವಲ್ಲಿ ಅಥವಾ ವೈಲಕ್ಷಣ್ಯವನ್ನು ತೋರಿಸುವಲ್ಲಿ SPECT ಪರೀಕ್ಷೆಯು ಉತ್ಕೃಷ್ಟವಾಗಿರುವಂತೆ ತೋರುತ್ತದೆ; ಮಾನಸಿಕ ಪರೀಕ್ಷೆ ಮತ್ತು ವೈದ್ಯಕೀಯ ಇತಿಹಾಸದ ವಿಶ್ಲೇಷಣೆಯನ್ನು ಬಳಸಿಕೊಳ್ಳುವ ವಾಡಿಕೆಯ ಪ್ರಯತ್ನಗಳೊಂದಿಗೆ ಈ ಪರೀಕ್ಷೆಯನ್ನು ಹೋಲಿಸಿದಾಗ ಇದು ಎದ್ದುಕಾಣುತ್ತದೆ. ಈ ಕ್ಷೇತ್ರದಲ್ಲಿನ ಪ್ರಗತಿಗಳು ರೋಗನಿರ್ಣಯದ ಹೊಸ ಮಾನದಂಡಗಳ ಪ್ರಸ್ತಾವನೆಗೆ ಕಾರಣವಾಗಿವೆ. PiB-PET ಸಂಯುಕ್ತವು ಇಂಗಾಲ-11 PET ಪ್ರತಿಬಿಂಬಕ ಪರೀಕ್ಷೆಯನ್ನು ಬಳಸುತ್ತದೆ. ಇತ್ತೀಚಿನ ಅಧ್ಯಯನಗಳು ಸೂಚಿಸುವ ಪ್ರಕಾರ, ಜ್ಞಾನಗ್ರಹಣದ ಲಘುವಾದ ದುರ್ಬಲಗೊಳಿಸುವಿಕೆಯೊಂದಿಗಿನ ಜನರು ಎರಡು ವರ್ಷಗಳ ಒಳಗಾಗಿ ಆಲ್‌ಝೈಮರ್‌‌ನ ಕಾಯಿಲೆಯನ್ನು ಬೆಳೆಸಿಕೊಳ್ಳುತ್ತಾರೆ ಎಂಬುದನ್ನು ಪೂರ್ವಭಾವಿಯಾಗಿ ಹೇಳುವಲ್ಲಿ PiB-PET ಪರೀಕ್ಷೆಯು 86%ನಷ್ಟು ನಿಖರವಾಗಿದೆ ಮತ್ತು ಆಲ್‌ಝೈಮರ್ ಕಾಯಿಲೆಯನ್ನು ಬೆಳೆಸಿಕೊಳ್ಳುವುದರ ಸಂಭಾವ್ಯತೆಯನ್ನು ತಳ್ಳಿಹಾಕುವಲ್ಲಿ 92%ನಷ್ಟು ನಿಖರವಾಗಿದೆ.
(E)-4-(2-(6-(2-(2-(2-([18F]-ಫ್ಲೂರೋಎಥಾಕ್ಸಿ)ಎಥಾಕ್ಸಿ)ಎಥಾಕ್ಸಿ)ಪಿರಿಡಿನ್‌-3-yl)ವಿನೈಲ್‌‌)-N-ಮೀಥೈಲ್‌‌ ಬೆನ್‌ಜೀನಮೈನ್‌, ಅಥವಾ 18F AV-45, ಅಥವಾ ಪ್ಲೋರ್ಬೀಟಾಪಿರ್‌-ಪ್ಲೋರೀನ್‌-18, ಅಥವಾ ಸರಳವಾಗಿ ಪ್ಲೋರ್ಬೀಟಾಪಿರ್‌ ಎಂದು ಕರೆಯಲ್ಪಡುವ ಅದೇ ರೀತಿಯ ಒಂದು PET ಪ್ರತಿಬಿಂಬ ಪರೀಕ್ಷೆಯ ವಿಕಿರಣಶೀಲ ಔಷಧೀಯ ಸಂಯುಕ್ತವು, ಸುದೀರ್ಘ-ಬಾಳಿಕೆಯ ವಿಕರಣಪಟು ನ್ಯೂಕ್ಲೈಡ್‌ ಆಗಿರುವ ಪ್ಲೋರೀನ್‌-18ನ್ನು ಹೊಂದಿರುತ್ತದೆ; ಇದನ್ನು ಇತ್ತೀಚೆಗಷ್ಟೇ ಸೃಷ್ಟಿಸಲಾಗಿದೆ ಮತ್ತು ಆಲ್‌ಝೈಮರ್‌‌ನ ರೋಗಿಗಳಲ್ಲಿನ ರೋಗನಿರ್ಣಯದ ಒಂದು ಸಂಭಾವ್ಯ ಸಾಧನವಾಗಿ ಇದನ್ನು ಪರೀಕ್ಷಿಸಲಾಗಿದೆ. PiBಯ ರೀತಿಯಲ್ಲಿಯೇ ಪ್ಲೋರ್ಬೀಟಾಪಿರ್‌ ಕೂಡಾ ಬೀಟಾ-ಅಮಿಲಾಯ್ಡ್‌‌ಗೆ ಅಂಟಿಕೊಳ್ಳುತ್ತದೆ; ಆದರೆ ಇದು ಪ್ಲೋರೀನ್‌-18ನ್ನು ಬಳಸಿಕೊಳ್ಳುತ್ತದೆಯಾದ್ದರಿಂದ, ಇದು 110 ನಿಮಿಷಗಳಷ್ಟು ಅವಧಿಯ ಒಂದು ಅರೆ-ಬಾಳಿಕೆಯನ್ನು ಹೊಂದಿರುತ್ತದೆ. ಇದೇ ವೇಳೆಗೆ, PiBಯ ವಿಕಿರಣಶೀಲ ಅರೆ-ಬಾಳಿಕೆಯ ಅವಧಿಯು 20 ನಿಮಿಷಗಳಷ್ಟಿರುತ್ತದೆ. ವಾಂಗ್‌‌ *ಮತ್ತು ಇತರರು* ಕಂಡುಕೊಂಡ ಪ್ರಕಾರ, AD ರೋಗಿಗಳ ಮಿದುಳುಗಳಲ್ಲಿ, ಅದರಲ್ಲೂ ನಿರ್ದಿಷ್ಟವಾಗಿ ಬೀಟಾ-ಅಮಿಲಾಯ್ಡ್‌‌ ಸಂಚಯನಗಳೊಂದಿಗೆ ಸಹಯೋಗವನ್ನು ಹೊಂದಿವೆ ಎಂದು ತಿಳಿದುಬಂದಿರುವ ಪ್ರದೇಶಗಳಲ್ಲಿ, ಗಣನೀಯವಾಗಿ ಹೆಚ್ಚು ಪ್ರಮಾಣದಲ್ಲಿ ಪಥಸೂಚಕವು ಒಟ್ಟುಗೂಡುವುದಕ್ಕೆ ಸುದೀರ್ಘ-ಬಾಳಿಕೆಯು ಅವಕಾಶ ನೀಡುತ್ತದೆ.
ಗಾತ್ರೀಯ MRI ಪರೀಕ್ಷೆಯು ಮಿದುಳು ಪ್ರದೇಶಗಳ ಗಾತ್ರದಲ್ಲಿನ ಬದಲಾವಣೆಗಳನ್ನು ಪತ್ತೆಹಚ್ಚಬಲ್ಲದು. ಆಲ್‌ಝೈಮರ್‌‌ನ ಕಾಯಿಲೆಯು ಮುಂದುವರಿಯುತ್ತಿರುವ ಸಂದರ್ಭದಲ್ಲಿ ಕ್ಷಯಿಸಿಹೋಗುವ ಪ್ರದೇಶಗಳ ಅಳೆಯುವಿಕೆಯು, ರೋಗನಿರ್ಣಯದ ಒಂದು ಸೂಚಕವಾಗಿ ಭರವಸೆಯನ್ನು ತೋರಿಸುತ್ತಿದೆ. ಪ್ರಸಕ್ತವಾಗಿ ಅಧ್ಯಯನಕ್ಕೊಳಪಟ್ಟಿರುವ ಇತರ ಚಿತ್ರಿಸುವಿಕೆಯ ವಿಧಾನಗಳಿಗೆ ಹೋಲಿಸಿದಾಗ, ಇದು ಕಡಿಮೆ ವೆಚ್ಚದಾಯಕ ಎಂಬುದಾಗಿ ಸಾಬೀತಾಗಬಹುದು.
ಮಿದುಳಿನ ಚಯಾಪಚಯ ಕ್ರಿಯೆಯ ಅಂತಿಮ ಉತ್ಪನ್ನದ ಮಟ್ಟಗಳನ್ನು ಆಲ್‌ಝೈಮರ್‌‌ನ ಕಾಯಿಲೆಗೆ ಸಂಬಂಧಿಸಿದ ಜೈವಿಕ-ಗುರುತುಕಾರಕಗಳಾಗಿ ಬಳಸಿಕೊಳ್ಳಬಹುದು ಎಂದು ಇತ್ತೀಚಿನ ಅಧ್ಯಯನಗಳು ಸೂಚಿಸುತ್ತವೆ.
## ತಡೆಗಟ್ಟುವಿಕೆ 
right|thumb|ಚದುರಂಗದಾಟ ಅಥವಾ ನಿಯತವಾದ ಸಾಮಾಜಿಕ ಪಾರಸ್ಪರಿಕ ಕ್ರಿಯೆಯಂಥ ಬೌದ್ಧಿಕ ಚಟುವಟಿಕೆಗಳನ್ನು, ಸಾಂಕ್ರಾಮಿಕ ಶಾಸ್ತ್ರೀಯ ಅಧ್ಯಯನಗಳಲ್ಲಿ ADಯ ಒಂದು ತಗ್ಗಿಸಲ್ಪಟ್ಟ ಅಪಾಯದೊಂದಿಗೆ ಸಂಬಂಧ ಕಲ್ಪಿಸಲಾಗಿದೆಯಾದರೂ, ಯಾವುದೇ ಕಾರಣಾತ್ಮಕ ಬಾಂಧವ್ಯವು ಕಂಡುಬಂದಿಲ್ಲ.
ಸದ್ಯಕ್ಕೆ, ADಯನ್ನು ತಡೆಗಟ್ಟುವಲ್ಲಿ ಪರಿಣಾಮಕಾರಿಯಾಗಿದೆ ಎಂದು ಹೇಳಲ್ಪಡುವ ಯಾವುದೇ ನಿರ್ದಿಷ್ಟ ಕ್ರಮವನ್ನು ಬೆಂಬಲಿಸುವ ಯಾವುದೇ ನಿರ್ಧಾರಕ ಪುರಾವೆಯು ಲಭ್ಯವಿಲ್ಲ. ADಯ ಆಕ್ರಮಣವನ್ನು ತಡೆಗಟ್ಟುವ ಅಥವಾ ವಿಳಂಬಗೊಳಿಸುವ ಕ್ರಮಗಳ ಕುರಿತಾದ ಜಾಗತಿಕ ಅಧ್ಯಯನಗಳು, ಅನೇಕವೇಳೆ ಅಸಮಂಜಸವಾದ ಫಲಿತಾಂಶಗಳನ್ನು ನೀಡಿವೆ.
ಆದಾಗ್ಯೂ, ಕೆಲವೊಂದು ಮಾರ್ಪಡಿಸಬಹುದಾದ ಅಂಶಗಳ ನಡುವಿನ ಬಾಂಧವ್ಯಗಳನ್ನು ಸಾಂಕ್ರಾಮಿಕ-ಶಾಸ್ತ್ರೀಯ ಅಧ್ಯಯನಗಳು ಪ್ರತಿಪಾದಿಸಿವೆ; ಆಹಾರಕ್ರಮ, ಹೃದಯ ರಕ್ತನಾಳದ ಅಪಾಯ, ಔಷಧೀಯ ಉತ್ಪನ್ನಗಳು, ಅಥವಾ ಇತರರ ನಡುವೆ ನಡೆಸುವ ಬೌದ್ಧಿಕ ಚಟುವಟಿಕೆಗಳು, ಮತ್ತು ADಯನ್ನು ಬೆಳೆಸಿಕೊಳ್ಳುವುದರೆಡೆಗಿನ ಒಂದು ಸಮುದಾಯದ ಸಂಭಾವ್ಯತೆ ಇವು ಇಂಥ ಅಂಶಗಳಲ್ಲಿ ಸೇರಿವೆ. ADಯನ್ನು ತಡೆಗಟ್ಟುವುದಕ್ಕೆ ಈ ಅಂಶಗಳು ನೆರವಾಗಬಲ್ಲವೇ ಎಂಬುದನ್ನು ವಸ್ತುನಿಷ್ಠ ಪರೀಕ್ಷೆಗಳನ್ನು ಒಳಗೊಂಡಿರುವ ಹೆಚ್ಚಿನ ಸಂಶೋಧನೆಯಷ್ಟೇ ಹೊರಗೆಡವಲಿದೆ.
ಹೈಪರ್‌ ಕೊಲೆಸ್ಟೆರೊಲೆಮಿಯಾ, ಅಧಿಕ ರಕ್ತದೊತ್ತಡ, ಮಧುಮೇಹ, ಮತ್ತು ಧೂಮಪಾನದಂಥ ಹೃದಯ ರಕ್ತನಾಳದ ಅಪಾಯಕಾರಿ ಅಂಶಗಳು ADಯ ಆಕ್ರಮಣ ಮತ್ತು ಹರಿವಿನ ಒಂದು ಹೆಚ್ಚಿನ ಅಪಾಯದೊಂದಿಗೆ ಸಂಬಂಧವನ್ನು ಹೊಂದಿವೆಯಾದರೂ, ಕೊಲೆಸ್ಟೆರಾಲ್‌‌ ತಗ್ಗಿಸುವ ಔಷಧಗಳೆನಿಸಿಕೊಂಡಿರುವ ಸ್ಟಾಟಿನ್‌‌ಗಳು ಕಾಯಿಲೆಯ ಹರಿವನ್ನು ತಡೆಗಟ್ಟುವಲ್ಲಿ ಅಥವಾ ಸುಧಾರಿಸುವಲ್ಲಿ ಪರಿಣಾಮಕಾರಿ ಎನಿಸಿಕೊಂಡಿಲ್ಲ. ಹಣ್ಣು ಮತ್ತು ತರಕಾರಿಗಳು, ಬ್ರೆಡ್ಡು, ಗೋಧಿ ಮತ್ತು ಇತರ ಬೇಳೆಕಾಳುಗಳು, ಆಲಿವ್‌‌ ಎಣ್ಣೆ, ಮೀನು, ಹಾಗೂ ಕೆಂಪು ಮದ್ಯವನ್ನು ಒಳಗೊಂಡಿರುವ ಮೆಡಿಟರೇನಿಯನ್‌ ಆಹಾರಕ್ರಮವೊಂದರ ಅಂಗಭಾಗಗಳೆಲ್ಲವೂ ಪ್ರತ್ಯೇಕವಾಗಿ ಅಥವಾ ಒಟ್ಟಾಗಿ ಆಲ್‌ಝೈಮರ್‌‌ನ ಕಾಯಿಲೆಯ ಅಪಾಯ ಮತ್ತು ಹರಿವನ್ನು ತಗ್ಗಿಸಬಹುದು. ಇದರ ಪ್ರಯೋಜನಕಾರಿ ಹೃದಯರಕ್ತನಾಳದ ಪರಿಣಾಮವು, ಅದು ಕೈಗೊಳ್ಳುವ ಕ್ರಮದ ಕಾರ್ಯವಿಧಾನವಾಗಿ ಪ್ರತಿಪಾದಿಸಲ್ಪಟ್ಟಿದೆ.
C ಜೀವಸತ್ವ, E ಜೀವಸತ್ವ, ಅಥವಾ B12 ಜೀವಸತ್ವವನ್ನು ಹೊಂದಿರುವ ಅಥವಾ ಹೊಂದಿಲ್ಲದ ಫೋಲಿಕ್‌ ಆಮ್ಲವನ್ನು ADಯ ಸಮಸ್ಯೆಯಲ್ಲಿ ಮುನ್ನೆಚ್ಚರಿಕೆಯ ಕಾರಕಗಳು ಅಥವಾ ಚಿಕಿತ್ಸಾಕಾರಕಗಳಾಗಿ ಶಿಫಾರಸು ಮಾಡುವುದಕ್ಕೆ ಸಂಬಂಧಿಸಿದಂತೆ, ಜೀವಸತ್ವಗಳ ಬಳಕೆಯ ಕುರಿತಾದ ಅವಲೋಕನಗಳು ಪರಿಣಾಮಕಾರಿತ್ವದ ಸಾಕಷ್ಟು ಪುರಾವೆಯನ್ನು ಕಂಡುಕೊಂಡಿಲ್ಲ. ಮೇಲಾಗಿ, E ಜೀವಸತ್ವವು ಪ್ರಮುಖವಾದ ಆರೋಗ್ಯದ ಅಪಾಯಗಳೊಂದಿಗೆ ಸಂಬಂಧವನ್ನು ಹೊಂದಿದೆ. ಒಂದು ಒಮೆಗಾ 3 ಕೊಬ್ಬಿನ ಆಮ್ಲವಾಗಿರುವ ಡೋಕೋಸಹೆಕ್ಸೇನೋಯಿಕ್ ಆಮ್ಲವು ಕ್ಷೀಣತೆಯನ್ನು ನಿಧಾನಗೊಳಿಸುವುದು ಕಂಡುಬಂದಿಲ್ಲ.
ADಯನ್ನು ಬೆಳೆಸಿಕೊಳ್ಳುವುದರ ಒಂದು ತಗ್ಗಿಸಲ್ಪಟ್ಟ ಸಂಭಾವ್ಯತೆಯೊಂದಿಗೆ ಸ್ಟೀರಾಯ್ಡ್‌ ಆಗಿರದ ಉರಿಯೂತ-ನಿರೋಧಕ ಔಷಧಗಳ (ನಾನ್‌-ಸ್ಟೀರಾಯ್ಡಲ್‌ ಆಂಟಿಇ-ಇನ್‌ಫ್ಲಮೇಟರಿ ಡ್ರಗ್‌‌-NSAIDಗಳು) ದೀರ್ಘಾವಧಿ ಬಳಕೆಯು ಸಂಬಂಧವನ್ನು ಹೊಂದಿದೆ. ಪ್ರಾಣಿ ಮಾದರಿಗಳು ಅಥವಾ ಪ್ರನಾಳೀಯ ಪರೀಕ್ಷೆಗಳಲ್ಲಿನ ಮಾನವ ಮರಣೋತ್ತರ ಪರೀಕ್ಷೆಯ ಅಧ್ಯಯನಗಳು ಕೂಡಾ, ಅಮಿಲಾಯ್ಡ್‌‌ ದದ್ದುಗಳಿಗೆ ಸಂಬಂಧಿಸಿದ ಉರಿಯೂತವನ್ನು NSAIDಗಳು ತಗ್ಗಿಸಬಲ್ಲವು ಎಂಬ ಎಣಿಕೆಯನ್ನು ಬೆಂಬಲಿಸುತ್ತವೆ. ಹಾರ್ಮೋನ್‌ ಬದಲಿಕೆಯ ಚಿಕಿತ್ಸೆಯನ್ನು ಹಿಂದೆಯೇ ಬಳಸಲಾಗಿತ್ತಾದರೂ, ಬುದ್ಧಿಮಾಂದ್ಯತೆಯನ್ನು ಅದು ತಡೆಗಟ್ಟುತ್ತದೆ ಎಂದು ಭಾವಿಸಲಾಗುತ್ತಿಲ್ಲ ಮತ್ತು ಕೆಲವೊಂದು ಪ್ರಕರಣಗಳಲ್ಲಿ ಅದು ಬುದ್ಧಿಮಾಂದ್ಯತೆಯೊಂದಿಗೆ ಸಂಬಂಧವನ್ನೂ ಹೊಂದಿರಬಹುದು. ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆ ಮತ್ತು ಬುದ್ಧಿಮಾಂದ್ಯತೆಯ ಮೇಲೆ ಜಿಂಕೊ ಯಾವುದಾದರೂ ಸಕಾರಾತ್ಮಕ ಪರಿಣಾಮವನ್ನು ಹೊಂದಿದೆಯೇ ಎಂಬುದರ ಕುರಿತಾಗಿ ಸಮಂಜಸವಾದ ಮತ್ತು ತೃಪ್ತಿಕರವಾದ ಪುರಾವೆಯು ಲಭ್ಯವಿಲ್ಲ ಹಾಗೂ ಇತ್ತೀಚಿನ ಅಧ್ಯಯನವೊಂದು ತೀರ್ಮಾನಕ್ಕೆ ಬಂದಿರುವುದರ ಪ್ರಕಾರ, ADಯ ವ್ಯಾಪ್ತಿಯ ಪ್ರಮಾಣವನ್ನು ತಗ್ಗಿಸುವಲ್ಲಿ ಇದು ಯಾವುದೇ ಪ್ರಭಾವವನ್ನು ಹೊಂದಿಲ್ಲ. 21-ವರ್ಷಗಳವರೆಗೆ ನಡೆಸಲಾದ ಅಧ್ಯಯನವೊಂದು ಕಂಡುಕೊಂಡ ಪ್ರಕಾರ, ನಡುವಯಸ್ಸಿನಲ್ಲಿ ದಿನವೊಂದಕ್ಕೆ 3–5 ಲೋಟಗಳಷ್ಟು ಕಾಫಿ ಕುಡಿಯುವವರು, ನಂತರದ-ಜೀವನದಲ್ಲಿ ಬುದ್ಧಿಮಾಂದ್ಯತೆ ಈಡಾಗುವ ಅಪಾಯವು 65%ನಷ್ಟು ಕಡಿತಗೊಳ್ಳುತ್ತದೆ.
ಓದುವುದು, ಫಲಕದ ಆಟಗಳನ್ನು ಆಡುವುದು, ಪದಬಂಧದ ಒಗಟುಗಳನ್ನು ಪೂರ್ಣಗೊಳಿಸುವುದು, ಸಂಗೀತವಾದ್ಯಗಳನ್ನು ನುಡಿಸುವುದು, ಅಥವಾ ನಿಯತವಾದ ಸಾಮಾಜಿಕ ಪಾರಸ್ಪರಿಕ ಕ್ರಿಯೆಯಲ್ಲಿ ತೊಡಗಿಸಿಕೊಂಡಿರುವುದು- ಹೀಗೆ ಬೌದ್ಧಿಕ ಚಟುವಟಿಕೆಗಳಲ್ಲಿ ತೊಡಗಿಸಿಕೊಂಡಿರುವ ಜನರಲ್ಲಿ ಆಲ್‌ಝೈಮರ್‌‌ನ ಕಾಯಿಲೆಗೆ ಈಡಾಗುವ ಅಪಾಯವು ತಗ್ಗಿಸಲ್ಪಟ್ಟಿರುವುದು ಕಂಡುಬಂದಿದೆ. ಇದು ಜ್ಞಾನಗ್ರಹಣದ ಮೀಸಲು ಸಿದ್ಧಾಂತದೊಂದಿಗೆ ಹೊಂದಿಕೊಳ್ಳುತ್ತದೆ; ಈ ಸಿದ್ಧಾಂತವು ವ್ಯಾಖ್ಯಾನಿಸುವ ಪ್ರಕಾರ, ಜೀವನದ ಅನುಭವಗಳು ಹೆಚ್ಚು ಸಮರ್ಥವಾಗಿರುವ ನರವ್ಯೂಹದ ಕಾರ್ಯಚಟುವಟಿಕೆಗೆ ಕಾರಣವಾಗುತ್ತವೆ ಹಾಗೂ ಬುದ್ಧಿಮಾಂದ್ಯತೆಯ ಕುರುಹುಗಳನ್ನು ವಿಳಂಬಗೊಳಿಸುವ ಜ್ಞಾನಗ್ರಹಣದ ಮೀಸಲೊಂದನ್ನು ಅವು ವ್ಯಕ್ತಿಗೆ ಒದಗಿಸುತ್ತವೆ. AD ಸಮಸ್ಯೆಯ ಒಂದು ತಗ್ಗಿಸಲ್ಪಟ್ಟ ಅಪಾಯದೊಂದಿಗೆ ಶಾರೀರಿಕ ಚಟುವಟಿಕೆಯೂ ಸಹ ಸಂಬಂಧವನ್ನು ಹೊಂದಿದೆ. ಲೋಹವನ್ನು ಒಳಸೇರಿಸುವುದು ಅಥವಾ ದ್ರಾವಕಗಳಿಗೆ ಒಡ್ಡಿಕೊಳ್ಳುವಂಥ ಪರಿಸರೀಯ ಅಂಶಗಳು ADಯು ಬೆಳೆಯುತ್ತಾ ಹೋಗುವ ಅಪಾಯವು ಹೆಚ್ಚಳವಾಗುವುದರೊಂದಿಗೆ ಸಂಬಂಧವನ್ನು ಹೊಂದಿವೆ. ಈ ಅಧ್ಯಯನಗಳ ಪೈಕಿ ಕೆಲವೊಂದರ ಗುಣಮಟ್ಟವು ಟೀಕಿಸಲ್ಪಟ್ಟಿದೆ ಮತ್ತು ಇತರ ಅಧ್ಯಯನಗಳು ತೀರ್ಮಾನಿಸಿರುವ ಪ್ರಕಾರ, ADಯ ಸಮಸ್ಯೆಯು ಬೆಳೆಯುವುದಕ್ಕೂ ಮತ್ತು ಈ ಪರಿಸರೀಯ ಅಂಶಗಳಿಗೂ ನಡುವೆ ಯಾವುದೇ ಸಂಬಂಧವಿಲ್ಲ.
ವಿಪರೀತವಾಗಿ ಕಡಿಮೆಯಿರುವ ಆವರ್ತನದ ವಿದ್ಯುತ್ಕಾಂತೀಯ ಕ್ಷೇತ್ರಗಳು ಆಲ್‌ಝೈಮರ್‌‌ನ ಕಾಯಿಲೆಗೆ ಸಂಬಂಧಿಸಿದ ಅಪಾಯವನ್ನು ಹೆಚ್ಚಿಸಬಹುದು ಎಂಬುದಾಗಿ ಕೆಲವೊಂದು ಅಧ್ಯಯನಗಳು ಸೂಚಿಸಿರುವ ಸಂದರ್ಭದಲ್ಲೇ, ಈ ಊಹಾಸಿದ್ಧಾಂತದ ಮುಂದುವರಿದ ಸಾಂಕ್ರಾಮಿಕ-ಶಾಸ್ತ್ರೀಯ ಮತ್ತು ಪ್ರಯೋಗಾಲಯದ ಪರೀಕ್ಷೆಗಳನ್ನು ನಡೆಸುವುದು ಅಗತ್ಯವಾಗಿವೆ ಎಂಬುದನ್ನು ಅವಲೋಕನಕಾರರು ಅಥವಾ ವಿಮರ್ಶಕರು ಕಂಡುಕೊಂಡಿದ್ದಾರೆ. ಧೂಮಪಾನವು ADಗೆ ಸಂಬಂಧಿಸಿದ ಒಂದು ಗಮನಾರ್ಹವಾದ ಅಪಾಯಕಾರಿ ಅಂಶವಾಗಿದೆ.
ಹುಟ್ಟಿನಿಂದ ಬಂದ ಪ್ರತಿರಕ್ಷಣಾ ವ್ಯವಸ್ಥೆಯ ಇಡೀ ಶರೀರದ ಗುರುತುಕಾರಕಗಳು ತಡವಾಗಿ-ಆಕ್ರಮಣ ಮಾಡುವ ADಗೆ ಸಂಬಂಧಿಸಿದಂತೆ ಇರುವ ಅಪಾಯಕಾರಿ ಅಂಶಗಳಾಗಿವೆ.
## ನಿರ್ವಹಣೆ 
ಆಲ್‌ಝೈಮರ್‌‌ನ ಕಾಯಿಲೆಗೆ ಸಂಬಂಧಿಸಿದಂತೆ ಯಾವುದೇ ಶಮನವು ಲಭ್ಯವಿಲ್ಲ; ಲಭ್ಯವಿರುವ ಚಿಕಿತ್ಸೆಗಳು ತುಲನಾತ್ಮಕವಾಗಿ ಸಣ್ಣಪ್ರಮಾಣದಲ್ಲಿರುವ ರೋಗಲಕ್ಷಣದ ಪ್ರಯೋಜನವನ್ನು ನೀಡುತ್ತವೆಯಾದರೂ, ಸ್ವಭಾವದಲ್ಲಿ ಅವು ಉಪಶಾಮಕವಾಗಿಯೇ ಉಳಿದುಕೊಳ್ಳುತ್ತವೆ. ಸದ್ಯದ ಚಿಕಿತ್ಸೆಗಳನ್ನು ಔಷಧೀಯ, ಮನಸ್ಸಾಮಾಜಿಕ ಮತ್ತು ನಿಗಾವಣೆ ಮಾಡುವಿಕೆ ಎಂಬುದಾಗಿ ವಿಭಜಿಸಬಹುದು.
### ಔಷಧೀಯ ವಿಧಾನ 
right|thumb|AD ರೋಗಚಿಹ್ನೆಗಳ ಚಿಕಿತ್ಸೆಯಲ್ಲಿ ಬಳಸಲಾಗುವ ಒಂದು ಅಸಿಟೈಲ್‌ಕೋಲೀನ್‌ಸ್ಟೀರೇಸ್‌‌ ಪ್ರತಿಬಂಧಕವಾಗಿರುವ, ಡೋನ್‌ಪೆಜಿಲ್‌‌ನ ಮೂರು-ಆಯಾಮದ ಆಣ್ವಿಕ ಮಾದರಿ
right|thumb|upright|ಮುಂದುವರಿದ AD ರೋಗಚಿಹ್ನೆಗಳಿಗೆ ಸಂಬಂಧಿಸಿದಂತೆ ಅಂಗೀಕರಿಸಲ್ಪಟ್ಟಿರುವ ಒಂದು ಔಷಧವಾದ ಮೆಮಂಟೈನ್‌ನ ಆಣ್ವಿಕ ರಚನೆ.
ADಯ ಜ್ಞಾನಗ್ರಹಣದ ಕುರುಹುಗಳಿಗೆ ಚಿಕಿತ್ಸೆ ನೀಡಲೆಂದು ಹೊರಬಂದಿರುವ ನಾಲ್ಕು ಔಷಧಗಳನ್ನು U.S. ಫುಡ್‌ ಅಂಡ್‌ ಡ್ರಗ್‌ ಅಡ್ಮಿನಿಸ್ಟ್ರೇಷನ್‌‌ (FDA) ಮತ್ತು ಯುರೋಪಿಯನ್‌ ಮೆಡಿಸಿನ್ಸ್‌ ಏಜೆನ್ಸಿಯಂಥ (EMA) ನಿಯಂತ್ರಕ ಸಂಸ್ಥೆಗಳು ಪ್ರಸಕ್ತವಾಗಿ ಅಂಗೀಕರಿಸಿವೆ. ಅವುಗಳಲ್ಲಿ ಮೂರು ಔಷಧಿಗಳು ಅಸಿಟೈಲ್‌ಕೋಲೀನ್‌ಸ್ಟೀರೇಸ್‌‌ ಪ್ರತಿಬಂಧಕಗಳಾಗಿದ್ದರೆ, ಇನ್ನೊಂದು ಒಂದು NMDA ಗ್ರಾಹಿ ಪ್ರತಿವರ್ತಿ ಎನಿಸಿಕೊಂಡಿರುವ ಮೆಮಂಟೈನ್‌ ಆಗಿದೆ. ಕಾಯಿಲೆಯ ಮುನ್ನಡೆಯನ್ನು ವಿಳಂಬಗೊಳಿಸುವುದಕ್ಕೆ ಅಥವಾ ನಿಲ್ಲಿಸುವುದಕ್ಕೆ ಸಂಬಂಧಿಸಿದ ಒಂದು ಸೂಚನೆಯನ್ನು ಯಾವ ಔಷಧವೂ ಹೊಂದಿಲ್ಲ.
ಕೋಲಿನರ್ಜಿಕ್‌‌ ನರಕೋಶಗಳ ಚಟುವಟಿಕೆಯಲ್ಲಿನ ಕಡಿತವು ಆಲ್‌ಝೈಮರ್‌‌ನ ಕಾಯಿಲೆಯ ಒಂದು ಸುಪರಿಚಿತ ಲಕ್ಷಣವಾಗಿದೆ. ಅಸಿಟೈಲ್‌ಕೋಲೀನ್‌ (ACh) ವಿಘಟನೆಗೊಳ್ಳುವ ಗತಿಯನ್ನು ತಗ್ಗಿಸಲು ಅಸಿಟೈಲ್‌ಕೋಲೀನ್‌ಸ್ಟೀರೇಸ್‌‌ ಪ್ರತಿಬಂಧಕಗಳನ್ನು ಬಳಸಲಾಗುತ್ತದೆ. ಇದರಿಂದಾಗಿ ಮಿದುಳಿನಲ್ಲಿನ AChನ ಸಾಂದ್ರತೆಯು ಹೆಚ್ಚುತ್ತದೆ ಹಾಗೂ ಕೋಲಿನರ್ಜಿಕ್‌‌ ನರಕೋಶಗಳ ಸಾವಿನಿಂದಾಗಿ ಉಂಟಾಗುವ AChನ ನಷ್ಟವನ್ನು ಎದುರಿಸುವ ಸ್ಥಿತಿಯು ನಿರ್ಮಾಣವಾಗುತ್ತದೆ. , AD ರೋಗಚಿಹ್ನೆಗಳನ್ನು ನಿಭಾಯಿಸುವುದಕ್ಕೆ ಸಂಬಂಧಿಸಿದಂತೆ ಅಂಗೀಕರಿಸಲ್ಪಟ್ಟ ಕೋಲಿನ್‌ಸ್ಟಿರೇಸ್‌ ಪ್ರತಿಬಂಧಕಗಳೆಂದರೆ, ಡೋನ್‌ಪೆಜಿಲ್‌ (ಬ್ರಾಂಡ್‌ ಹೆಸರು *ಅರಿಸೆಪ್ಟ್‌‌* ), ಗ್ಯಾಲಂಟಮೈನ್‌ (*ರಝಾಡೈನ್‌* ), ಮತ್ತು ರಿವಾಸ್ಟಿಗ್ಮೈನ್‌ (*ಎಕ್ಸೆಲಾನ್‌‌*  ಮತ್ತು *ಎಕ್ಸೆಲಾನ್‌‌ ಪ್ಯಾಚ್‌‌*  ಎಂಬುದಾಗಿ ಬ್ರಾಂಡ್‌ ಮಾಡಲಾಗಿದೆ). ಲಘು ಪ್ರಮಾಣದಿಂದ ಮಧ್ಯಮಗಾತ್ರದವರೆಗಿನ ಆಲ್‌ಝೈಮರ್‌‌ನ ಕಾಯಿಲೆಯಲ್ಲಿನ ಈ ಔಷಧಗಳ ಪರಿಣಾಮಕಾರಿತ್ವಕ್ಕೆ ಸಂಬಂಧಿಸಿದ ಪುರಾವೆಯು ಲಭ್ಯವಿದೆ ಮತ್ತು ಕಾಯಿಲೆಯ ಮುಂದುವರಿದ ಹಂತದದಲ್ಲಿನ ಅವುಗಳ ಬಳಕೆಗೆ ಸಂಬಂಧಿಸಿದ ಒಂದಷ್ಟು ಪುರಾವೆಯೂ ಲಭ್ಯವಿದೆ. ಮುಂದುವರಿದ ಹಂತವನ್ನು ತಲುಪಿರುವ AD ಬುದ್ಧಿಮಾಂದ್ಯತೆಯ ಚಿಕಿತ್ಸೆಗೆ ಸಂಬಂಧಿಸಿದಂತೆ, ಕೇವಲ ಡೋನ್‌ಪೆಜಿಲ್‌ ಮಾತ್ರವೇ ಅಂಗೀಕರಿಸಲ್ಪಟ್ಟಿದೆ. ಜ್ಞಾನಗ್ರಹಣದ ಲಘುವಾದ ದುರ್ಬಲಗೊಳಿಸುವಿಕೆಯಲ್ಲಿ ಈ ಔಷಧಗಳನ್ನು ಬಳಸುವುದರಿಂದಾಗಿ, ADಯ ಆಕ್ರಮಣವು ವಿಳಂಬವಾಗುವಂಥ ಯಾವುದೇ ಪರಿಣಾಮವು ಕಂಡುಬಂದಿಲ್ಲ. ಓಕರಿಕೆ ಮತ್ತು ವಾಂತಿಮಾಡುವಿಕೆಗಳು ಅತ್ಯಂತ ಸಾಮಾನ್ಯವಾದ ಪಾರ್ಶ್ವ-ಪರಿಣಾಮಗಳಾಗಿದ್ದು, ಈ ಎರಡೂ ಸಹ ಅಧಿಕ ಪ್ರಮಾಣದ ಕೋಲಿನರ್ಜಿಕ್‌ ಜೊತೆಯಲ್ಲಿ ಸಂಬಂಧ ಹೊಂದಿವೆ. ಸರಿಸುಮಾರಾಗಿ 10–20%ನಷ್ಟು ಬಳಕೆದಾರರಲ್ಲಿ ಈ ಪಾರ್ಶ್ವ-ಪರಿಣಾಮಗಳು ಹುಟ್ಟಿಕೊಳ್ಳುತ್ತವೆ ಮತ್ತು ಅವುಗಳ ತೀಕ್ಷ್ಣತೆಯು ಲಘುಪ್ರಮಾಣದಿಂದ ಮಧ್ಯಮ ಮಟ್ಟದವರೆಗೂ ಇರುತ್ತದೆ. ಕಡಿಮೆ ಸಾಮಾನ್ಯವಾಗಿ ಕಂಡುಬರುವ ದ್ವಿತೀಯಕ ಪರಿಣಾಮಗಳಲ್ಲಿ ಇವು ಸೇರಿವೆ: ಸ್ನಾಯು ಸೆಳೆತಗಳು, ಕುಗ್ಗಿದ ಹೃದಯದ ಬಡಿತ (ಮಂದನಾಡಿ), ಕುಗ್ಗಿದ ಹಸಿವು ಮತ್ತು ತೂಕ, ಮತ್ತು ಹೆಚ್ಚಾದ ಜಠರಾಮ್ಲ ಉತ್ಪಾದನೆ.
ಗ್ಲುಟಮೇಟ್‌ ಎಂಬುದು ನರಮಂಡಲದ ಒಂದು ಪ್ರಯೋಜನಕಾರಿಯಾದ ಉತ್ತೇಜಕ ನರಸಂವಾಹಕವಾಗಿದೆಯಾದರೂ, ಮಿದುಳಿನಲ್ಲಿ ಅಳತೆ ಮೀರಿದ ಪ್ರಮಾಣಗಳಲ್ಲಿ ಕಂಡುಬಂದರೆ ಇದು ಜೀವಕೋಶ ಸಾವಿಗೆ ಕಾರಣವಾಗಬಹುದು; ಉತ್ತೇಜಿತ ವಿಷತ್ವ ಎಂದು ಕರೆಯಲ್ಪಡುವ ಪ್ರಕ್ರಿಯೆಯೊಂದರ ಮೂಲಕ ಈ ಸಾವು ಸಂಭವಿಸುತ್ತದೆ ಹಾಗೂ ಗ್ಲುಟಮೇಟ್‌ ಗ್ರಾಹಿಗಳ ಮಿತಿಮೀರಿದ ಉತ್ತೇಜನವನ್ನು ಈ ಪ್ರಕ್ರಿಯೆಯು ಒಳಗೊಂಡಿರುತ್ತದೆ. ಉತ್ತೇಜಿತ ವಿಷತ್ವವು ಆಲ್‌ಝೈಮರ್‌‌ನ ಕಾಯಿಲೆಯಲ್ಲಿ ಮಾತ್ರವೇ ಅಲ್ಲದೇ, ಪಾರ್ಕಿನ್ಸನ್‌'ನ ಕಾಯಿಲೆ ಮತ್ತು ಪಾರ್ಶ್ವವಾಯು ಹಾಗೂ ದೋಷಯುಕ್ತ ಮಾತಿಗೆ ಎಡೆಮಾಡಿಕೊಡುವ ದೀರ್ಘಕಾಲೀನ ನರಸಂಬಂಧದ ಕಾಯಿಲೆಯಂಥ (ಮಲ್ಟಿಪಲ್‌ ಸ್ಕ್ಲೆರೋಸಿಸ್‌) ಇತರ ನರವೈಜ್ಞಾನಿಕ ಕಾಯಿಲೆಗಳಲ್ಲಿಯೂ ಸಂಭವಿಸುತ್ತದೆ. ಮೆಮಂಟೈನ್‌ (*ಅಕಾಟಿನೋಲ್‌*, *ಅಕ್ಸುರಾ*, *ಎಬಿಕ್ಸಾ* /*ಅಬಿಕ್ಸಾ*, *ಮೆಮಾಕ್ಸ್‌* ಮತ್ತು *ನಮೆಂಡಾ* ಇವು ಬ್ರಾಂಡ್‌ ಹೆಸರುಗಳಾಗಿವೆ), ಎಂಬುದು ಸ್ಪರ್ಧಾತ್ಮಕವಲ್ಲದ ಒಂದು NMDA ಗ್ರಾಹಿ ಪ್ರತಿವರ್ತಿಯಾಗಿದ್ದು, ಒಂದು ಇನ್‌ಫ್ಲುಯೆನ್ಸ-ನಿರೋಧಕ ಕಾರಕವಸ್ತುವಾಗಿ ಅದು ಮೊದಲಿಗೆ ಬಳಸಲ್ಪಟ್ಟಿತು. NMDA ಗ್ರಾಹಿಗಳನ್ನು ತಡೆಗಟ್ಟುವ ಮೂಲಕ ಮತ್ತು ಗ್ಲುಟಮೇಟ್‌ನಿಂದ ಅವುಗಳ ಮಿತಿಮೀರಿದ ಉತ್ತೇಜನವಾಗುವುದನ್ನು ಪ್ರತಿಬಂಧಿಸುವ ಮೂಲಕ, ಇದು ಗ್ಲುಟಮೇಟರ್ಜಿಕ್‌‌ ವ್ಯವಸ್ಥೆಯ ಮೇಲೆ ತನ್ನ ಪ್ರಭಾವವನ್ನು ಬೀರುತ್ತದೆ‌. ಮೆಮಂಟೈನ್‌ನೊಂದಿಗಿನ ಪ್ರತಿಕೂಲ ಸಂಗತಿಗಳು ಎಂಬುದಾಗಿ ವರದಿಮಾಡಲ್ಪಟ್ಟಿರುವ ಸಮಸ್ಯೆಗಳು, ಅಪರೂಪ ಮತ್ತು ಲಘುಸ್ವರೂಪದಲ್ಲಿದ್ದು, ಅವುಗಳಲ್ಲಿ ಭ್ರಾಂತಿಗಳು, ದಿಗ್ಭ್ರಾಂತಿ, ತಲೆತಿರುಗುವಿಕೆ, ತಲೆನೋವು ಮತ್ತು ಬಳಲಿಕೆ ಸೇರಿವೆ. ಮೆಮಂಟೈನ್‌ ಮತ್ತು ಡೋನ್‌ಪೆಜಿಲ್‌ನ ಸಂಯೋಜನೆಯು "ಸಂಖ್ಯಾಶಾಸ್ತ್ರೀಯವಾಗಿ ಗಮನಾರ್ಹವಾಗಿದೆ ಎಂದು ತೋರಿಸಲ್ಪಟ್ಟಿದೆಯಾದರೂ, ಪ್ರಾಯೋಗಿಕವಾಗಿ ಅದು ಪ್ರಮುಖವಾಗಿರದ ಪರಿಣಾಮಕಾರಿತ್ವವನ್ನು ಹೊಂದಿದೆ".
ನಡವಳಿಕೆಯ ಸಮಸ್ಯೆಗಳನ್ನು ಹೊಂದಿರುವ ಆಲ್‌ಝೈಮರ್‌‌ ರೋಗಿಗಳಲ್ಲಿನ ಆಕ್ರಮಣಶೀಲತೆ ಮತ್ತು ಮನೋವಿಕಾರವನ್ನು ತಗ್ಗಿಸುವಲ್ಲಿ ಮನೋವಿಕೃತ-ನಿರೋಧಕ ಔಷಧಗಳು ಸಾಧಾರಣವೆಂಬಂತೆ ಪ್ರಯೋಜನಕಾರಿಯಾಗಿವೆಯಾದರೂ ಗಂಭೀರಸ್ವರೂಪದ ಪ್ರತಿಕೂಲ ಪರಿಣಾಮಗಳೊಂದಿಗೂ ಅವು ಸಂಬಂಧವನ್ನು ಹೊಂದಿವೆ; ಮಸ್ತಿಷ್ಕ ಧಮನಿಯ ಸಂಗತಿಗಳು, ಚಲನೆಯ ತೊಡಕುಗಳು ಅಥವಾ ಜ್ಞಾನಗ್ರಹಣದ ಕ್ಷೀಣತೆ ಇವೇ ಆ ಗಂಭೀರಸ್ವರೂಪದ ಪ್ರತಿಕೂಲ ಪರಿಣಾಮಗಳಾಗಿದ್ದು, ಈ ಕಾರಣದಿಂದಾಗಿ ಸದರಿ ಔಷಧಗಳ ವಾಡಿಕೆಯ ಬಳಕೆಯು ಸಾಧ್ಯವಾಗುತ್ತಿಲ್ಲ. ದೀರ್ಘಾವಧಿಯಲ್ಲಿ ಇವನ್ನು ಬಳಸಿದಾಗ, ಹೆಚ್ಚಳಗೊಂಡ ಮರಣ ಪ್ರಮಾಣದೊಂದಿಗೆ ಅವು ಸಂಬಂಧ ಹೊಂದಿರುವುದು ಕಂಡುಬಂದಿದೆ.
### ಮನಸ್ಸಾಮಾಜಿಕ ಹಸ್ತಕ್ಷೇಪ 
thumb|upright|ಸ್ನೊಯೆಜೆಲೆನ್‌‌ ಎಂದೂ ಕರೆಯಲ್ಪಡುವ ಸಂವೇದನದ ಸುಸಂಘಟನೆ ಚಿಕಿತ್ಸೆಗೆ ಸಂಬಂಧಿಸಿದ, ಒಂದು ನಿರ್ದಿಷ್ಟವಾಗಿ ವಿನ್ಯಾಸಗೊಳಿಸಲಾದ ಕೊಠಡಿ; ಇದು ಬುದ್ಧಿಮಾಂದ್ಯತೆಯನ್ನು ಹೊಂದಿರುವ ಜನರಿಗೆ ಸಂಬಂಧಿಸಿದ ಒಂದು ಭಾವ-ಉದ್ದೇಶಿತ ಮನಸ್ಸಾಮಾಜಿಕ ಹಸ್ತಕ್ಷೇಪವಾಗಿದೆ.
ಔಷಧೀಯ ಚಿಕಿತ್ಸೆಗೆ ಒಂದು ಅನುಬಂಧವಾಗಿ ಮನಸ್ಸಾಮಾಜಿಕ ಹಸ್ತಕ್ಷೇಪಗಳನ್ನು ಬಳಸಲಾಗುತ್ತದೆ ಮತ್ತು ಅವುಗಳನ್ನು ನಡವಳಿಕೆ-, ದುಗುಡ-, ಸಂವೇದನೆ- ಅಥವಾ ಪ್ರಚೋದನೆ-ಉದ್ದೇಶಿತ ವಿಧಾನಗಳ ವ್ಯಾಪ್ತಿಯೊಳಗೆ ವರ್ಗೀಕರಿಸಬಹುದಾಗಿದೆ. ಪರಿಣಾಮಕಾರಿತ್ವದ ಕುರಿತಾದ ಸಂಶೋಧನೆಯು ಅಲಭ್ಯವಾಗಿದೆ ಮತ್ತು ADಯ ಕಡೆಗೆ ಅದು ಗಮನಹರಿಸುವುದು ಅಪರೂಪವಾಗಿದೆ; ಅದರ ಬದಲಿಗೆ ಬುದ್ಧಿಮಾಂದ್ಯತೆಯ ಮೇಲೆ ಅದು ಸಾಧಾರಣವಾಗಿ ಗಮನ ಹರಿಸುತ್ತದೆ.
ಹಿಂದಿನ ನಡವಳಿಕೆಗಳು ಮತ್ತು ಸಮಸ್ಯಾತ್ಮಕ ವರ್ತನೆಗಳ ಪರಿಣಾಮಗಳನ್ನು ಗುರುತಿಸಲು ಮತ್ತು ತಗ್ಗಿಸಲು ನಡವಳಿಕೆಯ ಮಧ್ಯಸ್ಥಿಕೆಗಳು ಪ್ರಯತ್ನಿಸುತ್ತವೆ. ಒಟ್ಟಾರೆ ಕಾರ್ಯಚಟುವಟಿಕೆಯನ್ನು ಸುಧಾರಿಸುವಲ್ಲಿ ಈ ವಿಧಾನವು ಯಶಸ್ಸನ್ನು ತೋರಿಸಿಲ್ಲ,
ಆದರೆ ತಡೆದುಕೊಳ್ಳಲಾಗದಿರುವಿಕೆಯಂಥ ಕೆಲವೊಂದು ನಿರ್ದಿಷ್ಟ ಸಮಸ್ಯಾತ್ಮಕ ನಡವಳಿಕೆಗಳನ್ನು ತಗ್ಗಿಸುವಲ್ಲಿ ಇದು ನೆರವಾಗಬಲ್ಲದು. ಗೊತ್ತು ಗುರಿಯಿಲ್ಲದ ಸುತ್ತಾಟದಂಥ ಇತರ ನಡವಳಿಕೆಯ ಸಮಸ್ಯೆಗಳಲ್ಲಿ, ಈ ಕೌಶಲಗಳ ಪರಿಣಾಮಕಾರಿತ್ವದ ಕುರಿತಾದ ಉನ್ನತ ಗುಣಮಟ್ಟದ ದತ್ತಾಂಶದ ಒಂದು ಕೊರತೆಯಿದೆ.
ದುಗುಡ-ಉದ್ದೇಶಿತ ಮಧ್ಯಸ್ಥಿಕೆಗಳಲ್ಲಿ ಇವು ಸೇರಿವೆ: ಸ್ಮರಣೆ ಚಿಕಿತ್ಸೆ, ಕ್ರಮಬದ್ಧಗೊಳಿಸುವಿಕೆಯ ಚಿಕಿತ್ಸೆ, ಆಧಾರವಾಗಿರುವ ಮನೋರೋಗದ ಚಿಕಿತ್ಸೆ, ಸ್ನೊಯೆಜೆಲೆನ್‌‌ ಎಂದೂ ಕರೆಯಲ್ಪಡುವ ಸಂವೇದನದ ಸುಸಂಘಟನೆ, ಮತ್ತು ಅನುಕರಿಸಲ್ಪಟ್ಟ ಹಾಜರಿಯ ಚಿಕಿತ್ಸೆ. ಆಧಾರವಾಗಿರುವ ಮನೋರೋಗದ ಚಿಕಿತ್ಸೆಯ ಬಗ್ಗೆ ಅಲ್ಪ ಪ್ರಮಾಣದ ಅಥವಾ ಏನೂ ಇಲ್ಲ ಎನ್ನಬಹುದಾದ ಔಪಚಾರಿಕ ವೈಜ್ಞಾನಿಕ ಅಧ್ಯಯನವು ನಡೆದಿದೆಯಾದರೂ, ಲಘುವಾಗಿ ದುರ್ಬಲಗೊಂಡ ರೋಗಿಗಳು ತಮ್ಮ ಕಾಯಿಲೆಗೆ ಹೊಂದಿಕೊಳ್ಳುವುದಕ್ಕೆ ನೆರವು ನೀಡುವಲ್ಲಿ ಇದು ಪ್ರಯೋಜನಕಾರಿಯಾಗಿದೆ ಎಂಬುದನ್ನು ಕೆಲವೊಂದು ಪ್ರಾಯೋಗಿಕ ಚಿಕಿತ್ಸಕರು ಕಂಡುಕೊಂಡಿದ್ದಾರೆ.
ಅನುಕರಿಸಲ್ಪಟ್ಟ ಹಾಜರಿ ಚಿಕಿತ್ಸೆ (ಸಿಮ್ಯುಲೇಟೆಡ್‌ ಪ್ರೆಸೆನ್ಸ್‌ ಥೆರಪಿ-SPT) ಎಂಬುದು ನಂಟಿನ ಸಿದ್ಧಾಂತಗಳನ್ನು ಆಧರಿಸಿದ್ದು, ಆಲ್‌ಝೈಮರ್‌‌ನ ಕಾಯಿಲೆಯನ್ನು ಹೊಂದಿರುವ ವ್ಯಕ್ತಿಯ ಅತ್ಯಂತ ಹತ್ತಿರದ ಸಂಬಂಧಿಕರ ಧ್ವನಿಗಳನ್ನೊಳಗೊಂಡ ಧ್ವನಿಮುದ್ರಿಕೆಯೊಂದನ್ನು ಚಾಲಿಸುವುದನ್ನು ಅದು ಒಳಗೊಳ್ಳುತ್ತದೆ. ಸವಾಲೆಸೆಯುವ ನಡವಳಿಕೆಗಳನ್ನು SPTಯು ತಗ್ಗಿಸಬಹುದು ಎಂಬುದನ್ನು ಸೂಚಿಸುವ ಭಾಗಶಃ ಪುರಾವೆಯು ಲಭ್ಯವಿದೆ.
ಅಂತಿಮವಾಗಿ, ಕ್ರಮಬದ್ಧಗೊಳಿಸುವಿಕೆ ಚಿಕಿತ್ಸೆ ಎಂಬುದು, ವಾಸ್ತವತೆಯ ಸ್ವೀಕಾರ ಮತ್ತು ಮತ್ತೋರ್ವನ ಅನುಭವದ ವೈಯಕ್ತಿಕ ಸತ್ಯವನ್ನು ಆಧರಿಸಿದ್ದರೆ, ಸಂವೇದನದ ಸುಸಂಘಟನೆಯು ಇಂದ್ರಿಯಗಳನ್ನು ಉತ್ತೇಜಿಸುವ ಗುರಿಯಿಟ್ಟುಕೊಂಡಿರುವ ಪರಿಪಾಲನೆಗಳನ್ನು ಆಧರಿಸಿದೆ. ಈ ಚಿಕಿತ್ಸೆಗಳ ಪ್ರಯೋಜಕತೆಯನ್ನು ಬೆಂಬಲಿಸಲು ಇರುವ ಪುರಾವೆಯು ಅಲ್ಪ ಪ್ರಮಾಣದ್ದಾಗಿದೆ.
ವಾಸ್ತವತೆ ನೆಲೆಯ ದೃಷ್ಟಿಕೋನ ಮತ್ತು ಜ್ಞಾನಗ್ರಹಣದ ಮರುತರಬೇತಿಯನ್ನು ಒಳಗೊಂಡಿರುವ ಸಂವೇದನೆ-ಉದ್ದೇಶಿತ ಚಿಕಿತ್ಸೆಗಳ ಗುರಿಯು ಜ್ಞಾನಗ್ರಹಣದ ಕೊರತೆಗಳ ಕಡಿತವಾಗಿದೆ. ವಾಸ್ತವತೆ ನೆಲೆಯ ದೃಷ್ಟಿಕೋನವು ಸಮಯ, ಸ್ಥಳ ಅಥವಾ ವ್ಯಕ್ತಿಯ ಕುರಿತಾದ ಮಾಹಿತಿಯ ಪ್ರಸ್ತುತಿಯನ್ನು ಒಳಗೊಂಡಿರುತ್ತದೆ; ಅದರ ಪರಿಸರಗಳ ಕುರಿತಾಗಿ ಮತ್ತು ಅವುಗಳಲ್ಲಿ ಅಡಕವಾಗಿರುವ ಅವನ ಅಥವಾ ಅವಳ ಸ್ಥಳವನ್ನು ವ್ಯಕ್ತಿಯು ಅರ್ಥೈಸಿಕೊಳ್ಳುವುದನ್ನು ಸರಾಗಗೊಳಿಸುವ ಉದ್ದೇಶ ಇದರಲ್ಲಿರುತ್ತದೆ. ಮತ್ತೊಂದೆಡೆ, ಜ್ಞಾನಗ್ರಹಣದ ಮರುತರಬೇತಿಯು ಮಾನಸಿಕ ಸಾಮರ್ಥ್ಯಗಳ ತರಪೇತು ನೀಡುವ ಮೂಲಕ, ದುರ್ಬಲಗೊಂಡ ಸಾಮರ್ಥ್ಯಗಳನ್ನು ಸುಧಾರಿಸಲು ಪ್ರಯತ್ನಿಸುತ್ತದೆ. ಜ್ಞಾನಗ್ರಹಣದ ಸಾಮರ್ಥ್ಯಗಳನ್ನು ಸುಧಾರಿಸುವಲ್ಲಿ ಎರಡೂ ಬಗೆಗಳೂ ಒಂದಷ್ಟು ಪರಿಣಾಮಕಾರಿತ್ವವನ್ನು ತೋರಿಸಿವೆಯಾದರೂ, ಕೆಲವೊಂದು ಅಧ್ಯಯನಗಳಲ್ಲಿ ಈ ಪರಿಣಾಮಗಳು ಕ್ಷಣಿಕವಾಗಿದ್ದವು ಮತ್ತು ಆಶಾಭಂಗದಂಥ ನಕಾರಾತ್ಮಕ ಪರಿಣಾಮಗಳೂ ಸಹ ವರದಿಮಾಡಲ್ಪಟ್ಟಿವೆ. ಇಂಥ ಮಾರ್ಪಾಡುಗಳ ಉದಾಹರಣೆಗಳಲ್ಲಿ ಇವು ಸೇರಿವೆ: ಸರಳೀಕೃತ ಪರಿಪಾಠಗಳಿಗೆ ಅಂಟಿಕೊಳ್ಳುವುದು, ಸುರಕ್ಷತಾ ಬೀಗಗಳನ್ನು ಇರಿಸುವುದು, ಕಾಯಿಲೆಗೆ ಈಡಾಗಿರುವ ವ್ಯಕ್ತಿಗೆ ಸುಳಿವು ನೀಡಲೆಂದು ಮನೆಬಳಕೆಯ ವಸ್ತುಗಳಿಗೆ ಹಣೆಪಟ್ಟಿಯನ್ನು ಅಂಟಿಸುವುದು ಅಥವಾ ಮಾರ್ಪಾಡುಗೊಂಡ ದೈನಂದಿನ ಜೀವನದ ವಸ್ತುಗಳನ್ನು ಬಳಸುವುದು. ರೋಗಿಯಾದವರು ಸ್ವತಃ ತಾವೇ ಉಣ್ಣುವುದಕ್ಕೂ ಅಸಮರ್ಥರಾಗಬಹುದು, ಆದ್ದರಿಂದ ಅವರಿಗೆ ನೀಡಲಾಗುವ ಆಹಾರವನ್ನು ಸಣ್ಣದಾದ ತುಣುಕುಗಳು ಅಥವಾ ನಯವಾದ ಕೆನೆಮಾಡಿದ ಸ್ವರೂಪದಲ್ಲಿ ನೀಡುವುದು ಅತ್ಯಗತ್ಯ. ನುಂಗುವಲ್ಲಿನ ತೊಡಕುಗಳು ಹುಟ್ಟಿಕೊಂಡಾಗ, ಉಣಿಸುವ ಕೊಳವೆಗಳ ಬಳಕೆಯು ಅಗತ್ಯವಾಗಬಹುದು. ಇಂಥ ಪ್ರಕರಣಗಳಲ್ಲಿ, ವೈದ್ಯಕೀಯ ಪರಿಣಾಮಕಾರಿತ್ವ ಮತ್ತು ಉಣಿಸುವಿಕೆಯನ್ನು ಮುಂದುವರಿಸುವುದರ ನೈತಿಕತೆಯು, ನಿಗಾವಣೆ ಮಾಡುವವರು ಮತ್ತು ಕುಟುಂಬ ಸದಸ್ಯರ ಒಂದು ಪ್ರಮುಖ ಪರಿಗಣನೆಯಾಗಿರುತ್ತದೆ. ಕಾಯಿಲೆಯ ಯಾವುದೇ ಹಂತದಲ್ಲಿ ಶಾರೀರಿಕ ಪ್ರತಿಬಂಧಕ ಶಕ್ತಿಗಳ ಬಳಕೆಯು ಅಪರೂಪವೆಂಬಂತೆ ಸೂಚಿಸಲ್ಪಟ್ಟಿದೆಯಾದರೂ, ADಯಿಂದ ನರಳುತ್ತಿರುವ ವ್ಯಕ್ತಿಗಳಿಗೆ ಅಥವಾ ಅವರ ನಿಗಾವಣೆ ಮಾಡುವವರಿಗೆ ಉಂಟಾಗುವ ಹಾನಿಯನ್ನು ತಡೆಗಟ್ಟಲು ಅವು ಅವಶ್ಯಕವಾಗಿ ಪರಿಣಮಿಸುವ ಸನ್ನಿವೇಶಗಳೂ ಇವೆ. ಕಾಯಿಲೆಯ ಅಂತಿಮ ಹಂತಗಳ ಸಂದರ್ಭದಲ್ಲಿ, ಸಾವು ಸಂಭವಿಸುವವರೆಗೂ ಅನನುಕೂಲತೆಯನ್ನು ಶಮನಗೊಳಿಸುವುದರ ಮೇಲೆ ಚಿಕಿತ್ಸೆಯು ಕೇಂದ್ರೀಕರಿಸಲ್ಪಟ್ಟಿರುತ್ತದೆ.
ತಡವಾದ ಬುದ್ಧಿಮಾಂದ್ಯತೆಯ ಮುನ್ನರಿವು ಹಾಗೂ ಪ್ರಾಯೋಗಿಕ ತೊಡಕುಗಳನ್ನು ವಾಸ್ತವಿಕವಾಗಿ ಅರ್ಥೈಸಿಕೊಂಡಿದ್ದ ನಿಗಾವಣೆ ಮಾಡುವವರನ್ನು ಹೊಂದಿರುವ ರೋಗಿಗಳು, ಜೀವನದ ಅಂತ್ಯದ ವೇಳೆಗೆ ಹುರುಪಿನಿಂದ ಕೂಡಿದ ಅಥವಾ ಆಕ್ರಮಣಶೀಲ ಚಿಕಿತ್ಸೆಯನ್ನು ಸ್ವೀಕರಿಸುವ ಸಾಧ್ಯತೆ ಕಡಿಮೆ ಎಂಬುದಾಗಿ USನಲ್ಲಿ ಇತ್ತೀಚೆಗಷ್ಟೇ ಕೈಗೊಳ್ಳಲಾದ ಒಂದು ಸಣ್ಣ ಅಧ್ಯಯನವು ತೀರ್ಮಾನಿಸಿದೆ.

## ವ್ಯಾಧಿಯ ಮುನ್ನರಿವು 
[[ಚಿತ್ರ:Alzheimer and other dementias world map - DALY - WHO2004.svg|thumb|2004ರಲ್ಲಿ ಪ್ರತಿ 100,000 ನಿವಾಸಿಗಳಿಗೆ ಆಲ್‌ಝೈಮರ್‌ ಮತ್ತು ಇತರ ಬುದ್ಧಿಮಾಂದ್ಯತೆಗಳಿಗೆ ಸಂಬಂಧಿಸಿದಂತಿದ್ದ ಅಸಾಮರ್ಥ್ಯ-ಹೊಂದಿಸಲ್ಪಟ್ಟ ಜೀವಿತವರ್ಷ.[454][455][456][457][458][459][460][461][462][463][464][465][466]]]
ಆಲ್‌ಝೈಮರ್‌‌ನ ಕಾಯಿಲೆಯ ಆರಂಭಿಕ ಹಂತಗಳನ್ನು ಪತ್ತಹಚ್ಚುವುದು ಕಷ್ಟಕರವಾಗಿರುತ್ತದೆ. ದೈನಂದಿನ ಜೀವನದ ಚಟುವಟಿಕೆಗಳ ಜೊತೆಯಲ್ಲಿ ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಯು ಒಮ್ಮೆಗೆ ಹೊಂದಾಣಿಕೆ ಮಾಡಿಕೊಂಡರೆ ನಿರ್ಧಾರಕ ರೋಗನಿರ್ಣಯವೊಂದನ್ನು ಸಾಮಾನ್ಯವಾಗಿ ಕೈಗೊಳ್ಳಲಾಗುತ್ತದೆಯಾದರೂ, ವ್ಯಕ್ತಿಯು ಆಗಲೂ ಸ್ವತಂತ್ರವಾಗಿ ಜೀವಿಸುತ್ತಿರಬಹುದು. ಸ್ಮೃತಿ ನಷ್ಟದಂಥ ಜ್ಞಾನಗ್ರಹಣದ ಲಘುವಾದ ಸಮಸ್ಯೆಗಳಿಂದ ಮುಂದುವರಿಯುವ ರೋಗಚಿಹ್ನೆಗಳು, ಹೆಚ್ಚುತ್ತಲೇ ಹೋಗುವ ಜ್ಞಾನಗ್ರಹಣದ ಮತ್ತು ಜ್ಞಾನಗ್ರಹಣದ್ದಲ್ಲದ ಅಡಚಣೆಗಳ ಹಂತಗಳ ಮೂಲಕ ಸಾಗುತ್ತಾ, ಸ್ವತಂತ್ರ ಇರುವಿಕೆಯ ಯಾವುದೇ ಸಾಧ್ಯತೆಯನ್ನು ತೆಗೆದುಹಾಕುತ್ತವೆ. ರೋಗನಿರ್ಣಯವನ್ನು ಅನುಸರಿಸಿಕೊಂಡು ಬರುವ ಸರಾಸರಿ ಜೀವನ ನಿರೀಕ್ಷಣಾ ಅವಧಿಯು ಸರಿಸುಮಾರಾಗಿ ಏಳು ವರ್ಷಗಳಷ್ಟಿರುತ್ತದೆ. ಕಾಯಿಲೆಯು ತೀರಾ ಮುಂಚಿನ ವಯೋಮಾನಗಳಲ್ಲಿ ಆಕ್ರಮಣ ಮಾಡಿದಷ್ಟೂ ಬದುಕುಳಿಯುವ ಒಟ್ಟು ವರ್ಷಗಳ ಅವಧಿಯು ಹೆಚ್ಚಿರುವ ಸಂದರ್ಭದಲ್ಲೇ, ಚಿಕ್ಕ ವಯಸ್ಸಿನವರನ್ನು ಒಳಗೊಂಡಿರುವ ಆರೋಗ್ಯವಂತ ಸಮುದಾಯಕ್ಕೆ ಹೋಲಿಸಿದಾಗ ಜೀವನ ನಿರೀಕ್ಷಣೆಯು ನಿರ್ದಿಷ್ಟವಾಗಿ ತಗ್ಗಿಸಲ್ಪಟ್ಟಿರುತ್ತದೆ.
ಈ ಕಾಯಿಲೆಯು ಎಲ್ಲಾ ಪ್ರಕರಣಗಳ ಪೈಕಿ 70%ನಷ್ಟು ಭಾಗದಲ್ಲಿ ಸಂಭವಿಸುವ ಸಾವಿಗೆ ಆಧಾರವಾಗಿರುವ ಸಾವಿನ ಕಾರಣ ಎನಿಸಿಕೊಂಡಿದೆ. ಸಂಬಂಧಿಸಿದಂತೆ 5–8ರ ಪ್ರಮಾಣಗಳನ್ನು ಒದಗಿಸುತ್ತವೆ; ಪ್ರತಿ ವರ್ಷ ದಾಖಲಾಗುವ ಬುದ್ಧಿಮಾಂದ್ಯತೆಯ ಹೊಸ ಪ್ರಕರಣಗಳ ಪೈಕಿ ಅರ್ಧದಷ್ಟು ಪ್ರಕರಣಗಳು AD ಸಮಸ್ಯೆಗೆ ಸಂಬಂಧಿಸಿದವಾಗಿವೆ ಎಂಬುದು ಇದರರ್ಥ. ಹೆಚ್ಚಾಗುತ್ತಿರುವ ವಯಸ್ಸು ಕಾಯಿಲೆಗೆ ಸಂಬಂಧಿಸಿದ ಒಂದು ಪ್ರಾಥಮಿಕ ಅಪಾಯಕಾರಿ ಅಂಶವಾಗಿದೆ ಮತ್ತು ವ್ಯಾಪ್ತಿಯ ಪ್ರಮಾಣಗಳು ಎಲ್ಲಾ ವಯೋಮಾನಗಳವರಿಗೂ ಸಮಾನವಾಗಿಲ್ಲ: 65 ವರ್ಷ ವಯಸ್ಸಾದ ನಂತರದ ಪ್ರತಿ ಐದು ವರ್ಷಗಳಲ್ಲಿ, ಕಾಯಿಲೆಯನ್ನು ವಶಮಾಡಿಕೊಳ್ಳುವುದರ ಅಪಾಯವು ಸರಿಸುಮಾರಾಗಿ ದ್ವಿಗುಣಗೊಳ್ಳುತ್ತದೆ; ಪ್ರತಿ ಸಾವಿರ ವ್ಯಕ್ತಿ-ವರ್ಷಗಳಿಗೆ ಸಂಬಂಧಿಸಿದಂತೆ ಈ ಮಟ್ಟವು 3ರಿಂದ ಮೊದಲ್ಗೊಂಡು 69ರವರೆಗೂ ಹೆಚ್ಚುತ್ತದೆ.
ಜನಸಮುದಾಯದಲ್ಲಿ ADಯು ಹರಡಿರುವ ಪ್ರಮಾಣವು, ವ್ಯಾಪ್ತಿ ಮತ್ತು ಉಳಿವಿನ ಅಂಶಗಳೂ ಸೇರಿದಂತೆ ವಿಭಿನ್ನ ಅಂಶಗಳನ್ನು ಅವಲಂಬಿಸಿದೆ. ADಯ ವ್ಯಾಪ್ತಿಯು ವಯಸ್ಸಿನೊಂದಿಗೆ ಹೆಚ್ಚಾಗುತ್ತದೆಯಾದ್ದರಿಂದ, ಹಿತಾಸಕ್ತಿಯ ಪರಿಗಣನೆಗೊಳಗಾಗುವ ಜನಸಮುದಾಯದ ಸರಾಸರಿ ವಯಸ್ಸನ್ನು ಒಳಗೊಳ್ಳುವುದು ನಿರ್ದಿಷ್ಟವಾಗಿ ಮುಖ್ಯವಾಗಿರುತ್ತದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಆಲ್‌ಝೈಮರ್‌‌ ಹರಡಿರುವ ಪ್ರಮಾಣವು 2000ನೇ ಇಸವಿಯಲ್ಲಿ 1.6%ನಷ್ಟಿತ್ತು ಎಂದು ಅಂದಾಜಿಸಲಾಗಿದ್ದು, ಇದು ಒಟ್ಟಾರೆಯಾದ ಮತ್ತು 65–74ರ ವಯೋಮಾನದ ಗುಂಪಿನ ಹೀಗೆ ಎರಡರ ಅಂಕಿ-ಅಂಶವಾಗಿತ್ತು; 75–84ರ ವಯೋಮಾನದ ಗುಂಪಿನವರಲ್ಲಿ ಈ ಪ್ರಮಾಣವು 19%ಗೆ ಹೆಚ್ಚಳಗೊಂಡಿದ್ದರೆ, 84ಕ್ಕಿಂತ ಹೆಚ್ಚಿನ ವಯೋಮಾನದವರ ಗುಂಪಿನಲ್ಲಿ ಇದು 42%ಗೆ ಹೆಚ್ಚಿತ್ತು. ಕಡಿಮೆ ಅಭಿವೃದ್ಧಿಯಾಗಿರುವ ಪ್ರದೇಶಗಳಲ್ಲಿನ ಹರಡಿಕೆಯ ಪ್ರಮಾಣದ ಮಟ್ಟಗಳು ಕಡಿಮೆಯಿವೆ. ಇತರ ಅಧ್ಯಯನಗಳು ಕೂಡಾ ಅದೇ ರೀತಿಯ ತೀರ್ಮಾನಗಳನ್ನು ತಳೆದಿವೆ. ಮತ್ತೊಂದು ಅಧ್ಯಯನವು ಅಂದಾಜಿಸಿದ ಪ್ರಕಾರ, 2006ರಲ್ಲಿ ಪ್ರಪಂಚದ ಜನಸಂಖ್ಯೆಯ ಪೈಕಿ 0.40%ನಷ್ಟು ಜನರು (ವ್ಯಾಪ್ತಿ 0.17–0.89%; ಪರಿಪೂರ್ಣ ಸಂಖ್ಯೆ , ವ್ಯಾಪ್ತಿ ) AD ಸಮಸ್ಯೆಯಿಂದ ಪೀಡಿತರಾಗಿದ್ದರು ಮತ್ತು 2050ರ ವೇಳೆಗೆ ಹರಡಿಕೆಯ ಪ್ರಮಾಣದ ಮಟ್ಟವು ಮೂರುಪಟ್ಟಿನಷ್ಟು ಹಾಗೂ ಪರಿಪೂರ್ಣ ಸಂಖ್ಯೆಯ ಮಟ್ಟವು ನಾಲ್ಕುಪಟ್ಟಿನಷ್ಟು ಹೆಚ್ಚಾಗಲಿದೆ.
## ಇತಿಹಾಸ 
thumb|ಅಲೋಯ್ಸ್‌‌ ಆಲ್‌ಝೈಮರ್‌‌ನ ರೋಗಿಯಾದ ಅಗಸ್ಟೆ ಡೆಟರ್‌ 1902ರಲ್ಲಿದ್ದಂತೆ. ಅವಳದು, ಆಲ್‌ಝೈಮರ್‌‌ನ ಕಾಯಿಲೆ ಎಂಬುದಾಗಿ ಪರಿಚಿತವಾದ ಅಸ್ವಸ್ಥತೆಯ ಮೊದಲು ವಿವರಿಸಲ್ಪಟ್ಟ ಪ್ರಕರಣವಾಗಿತ್ತು.
ಹೆಚ್ಚುತ್ತಿರುವ ಬುದ್ಧಿಮಾಂದ್ಯತೆಗೂ ವೃದ್ಧಾಪ್ಯಕ್ಕೂ ಸಂಬಂಧವಿದೆ ಎಂಬುದು ಪ್ರಾಚೀನ ಗ್ರೀಕ್‌ ಮತ್ತು ರೋಮನ್‌ ದಾರ್ಶನಿಕರು ಮತ್ತು ವೈದ್ಯರ ಅಭಿಪ್ರಾಯವಾಗಿತ್ತು. 1901ರವರೆಗೂ ವಾಸ್ತವಿಕ ಸಂಗತಿಯು ಅರಿವಿಗೆ ಬಂದಿರಲಿಲ್ಲ. ಆ ಸಂದರ್ಭದಲ್ಲಿ ಅಲೋಯ್ಸ್‌‌ ಆಲ್‌ಝೈಮರ್‌‌ ಎಂಬ ಜರ್ಮನ್‌ ಮನೋವೈದ್ಯನು ಆಲ್‌ಝೈಮರ್‌‌ನ ಕಾಯಿಲೆ ಎಂಬುದಾಗಿ ನಂತರದಲ್ಲಿ ಚಿರಪರಿಚಿತಗೊಂಡ ಸಮಸ್ಯೆಯ ಮೊದಲ ಪ್ರಕರಣವನ್ನು ಅಗಸ್ಟೆ D ಎಂಬ ಹೆಸರಿನಿಂದ ತಾನು ಕರೆದ ಐವತ್ತು-ವರ್ಷ-ವಯಸ್ಸಿನ ಓರ್ವ ಮಹಿಳೆಯಲ್ಲಿ ಗುರುತಿಸಿದ. 1906ರಲ್ಲಿ ಆಕೆಯು ಸಾಯುವವರೆಗೂ ಆಲ್‌ಝೈಮರ್‌‌ ಅವಳನ್ನು ಹಿಂಬಾಲಿಸಿತು; ಈ ಸಂದರ್ಭದಲ್ಲೇ ಆತ ಪ್ರಕರಣವನ್ನು ಬಹಿರಂಗವಾಗಿ ಮೊದಲ ಬಾರಿಗೆ ವರದಿಮಾಡಿದ. ಮುಂದಿನ ಐದು ವರ್ಷಗಳ ಅವಧಿಯಲ್ಲಿ, ಅದೇ ರೀತಿಯ ಹನ್ನೊಂದು ಪ್ರಕರಣಗಳು ವೈದ್ಯಕೀಯ ಸಾಹಿತ್ಯದಲ್ಲಿ ವರದಿಮಾಡಲ್ಪಟ್ಟವು; ಅವುಗಳ ಪೈಕಿ ಕೆಲವೊಂದು ಪ್ರಕರಣಗಳು ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಶಬ್ದವನ್ನು ಅಷ್ಟುಹೊತ್ತಿಗಾಗಲೇ ಬಳಸುತ್ತಿದ್ದವು. ಕ್ರೇಪೆಲಿನ್‌ನಿಂದ *ಮುಪ್ಪಿಗೆ-ಮುಂಚಿನ* ಬುದ್ಧಿಮಾಂದ್ಯತೆ ಎಂಬುದಾಗಿಯೂ ಹೆಸರಿಸಲ್ಪಟ್ಟಿದ್ದ *ಆಲ್‌ಝೈಮರ್‌‌ನ ಕಾಯಿಲೆ* ಯನ್ನು ಅವನು *ಮುಪ್ಪಿನ ಬುದ್ಧಿಮಾಂದ್ಯತೆ* ಯ ಒಂದು ಉಪಬಗೆಯಾಗಿ, 1910ರಲ್ಲಿ ಪ್ರಕಟಿಸಲ್ಪಟ್ಟ *ಟೆಕ್ಸ್ಟ್‌ಬುಕ್‌ ಆಫ್‌ ಸೈಕಿಯಾಟ್ರಿ* ಎಂಬ ತನ್ನ ಕೃತಿಯ ಎಂಟನೇ ಆವೃತ್ತಿಯಲ್ಲಿ ಸೇರಿಸಿದ.
20ನೇ ಶತಮಾನದ ಬಹುಭಾಗದವರೆಗೆ, ಆಲ್‌ಝೈಮರ್‌‌ನ ಕಾಯಿಲೆಯ ರೋಗನಿರ್ಣಯವನ್ನು, ಬುದ್ಧಿಮಾಂದ್ಯತೆಯ ರೋಗಚಿಹ್ನೆಗಳನ್ನು ಬೆಳೆಸಿಕೊಂಡಿದ್ದ 45 ಮತ್ತು 65ರ ವಯೋಮಾನಗಳ ನಡುವಿನ ವ್ಯಕ್ತಿಗಳಿಗೆ ಸಂಬಂಧಿಸಿದಂತೆ ಮೀಸಲಿಡಲಾಗಿತ್ತು. 1977ರ ನಂತರ ಈ ಪರಿಭಾಷೆಯು ಬದಲಾಯಿತು; ಈ ಸಂದರ್ಭದಲ್ಲಿ ನಡೆದ ADಯ ಕುರಿತಾದ ಒಂದು ಸಮ್ಮೇಳನವು ತನ್ನ ತೀರ್ಮಾನವನ್ನು ಪ್ರಕಟಿಸುತ್ತಾ, ಮುಪ್ಪಿಗೆ-ಮುಂಚಿನ ಮತ್ತು ಮುಪ್ಪಿನ ಬುದ್ಧಿಮಾಂದ್ಯತೆಯ ಪ್ರಾಯೋಗಿಕ ಮತ್ತು ರೋಗಶಾಸ್ತ್ರದ ಕುರುಹುಗಳು ಬಹುಪಾಲು ತದ್ರೂಪಿಯಾಗಿದ್ದರೂ, ಅವು ವಿಭಿನ್ನ ಕಾರಣಗಳನ್ನು ಹೊಂದಿದ್ದವು ಎಂಬುದರ ಸಾಧ್ಯತೆಯನ್ನು ಇದು ತಳ್ಳಿಹಾಕಲಿಲ್ಲ ಎಂಬುದನ್ನೂ ಆ ಲೇಖಕರು ಸೇರ್ಪಡೆಮಾಡಿದ್ದರು ಎಂದು ತಿಳಿಸಿತು. ಅಂತಿಮವಾಗಿ ಇದು, ವಯಸ್ಸಿನ ನಿರ್ಬಂಧವಿಲ್ಲದೆ ಸ್ವತಂತ್ರವಾಗಿ *ಆಲ್‌ಝೈಮರ್‌‌ನ ಕಾಯಿಲೆ* ಯ ರೋಗನಿರ್ಣಯವನ್ನು ಮಾಡಲು ಇದು ಕಾರಣವಾಯಿತು. 65ಕ್ಕೂ ಹೆಚ್ಚು ವಯಸ್ಸಾದವರಲ್ಲಿನ ರೋಗಸ್ಥಿತಿಯನ್ನು ವಿವರಿಸಲೆಂದು *ಸಿನೈಲ್‌ ಡಿಮೆನ್ಷಿಯಾ ಆಫ್‌ ದಿ ಆಲ್‌ಝೈಮರ್‌ ಟೈಪ್‌* (SDAT) ಎಂಬ ಪರಿಭಾಷೆಯನ್ನು ಒಂದಷ್ಟು ಅವಧಿಯವರೆಗೆ ಬಳಸಲಾದರೆ, ಚಿಕ್ಕ ವಯಸ್ಸಿನವರಲ್ಲಿ ಕಂಡುಬರುವ ರೋಗಸ್ಥಿತಿಯನ್ನು ವಿವರಿಸಲು ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಶಿಷ್ಟ ಶಬ್ದವನ್ನು ಬಳಸಲಾಯಿತು. ಅಂತಿಮವಾಗಿ, ಒಂದು ವಿಶಿಷ್ಟವಾಗಿರುವ ಸಾಮಾನ್ಯ ರೋಗಚಿಹ್ನೆಯ ಮಾದರಿ, ಕಾಯಿಲೆಯ ಹರಿವು, ಮತ್ತು ನರರೋಗಶಾಸ್ತ್ರವನ್ನು ಹೊಂದಿರುವ ಎಲ್ಲಾ ವಯೋಮಾನಗಳ ವ್ಯಕ್ತಿಗಳನ್ನು ವಿವರಿಸಲೆಂದು, ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಪರಿಭಾಷೆಯನ್ನು ವೈದ್ಯಕೀಯ ನಾಮಕರಣ ವ್ಯವಸ್ಥೆಯಲ್ಲಿ ಔಪಚಾರಿಕವಾಗಿ ಅಳವಡಿಸಲಾಯಿತು.
## ಸಮಾಜ ಮತ್ತು ಸಂಸ್ಕೃತಿ 
### ಸಾಮಾಜಿಕ ವೆಚ್ಚಗಳು 
ಬುದ್ಧಿಮಾಂದ್ಯತೆಯು, ಮತ್ತು ನಿರ್ದಿಷ್ಟವಾಗಿ ಹೇಳುವುದಾದರೆ ಆಲ್‌ಝೈಮರ್‌‌ನ ಕಾಯಿಲೆಯು, ಯುರೋಪ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಅಥವಾ ದಕ್ಷಿಣ ಕೊರಿಯಾದಂಥ ಇತರ ದೇಶಗಳಲ್ಲಿ ಅವುಗಳ ವೆಚ್ಚವೂ ಸಹ ಉನ್ನತವಾಗಿದೆ ಮತ್ತು ಏರುತ್ತಲೇ ಇದೆ. ಸಮಾಜದ ಹಳತಾಗುವಿಕೆಯೊಂದಿಗೆ ಈ ವೆಚ್ಚಗಳೂ ಪ್ರಾಯಶಃ ಹೆಚ್ಚಾಗುತ್ತವೆ ಮತ್ತು ತನ್ಮೂಲಕ ಒಂದು ಪ್ರಮುಖ ಸಾಮಾಜಿಕ ಸಮಸ್ಯೆಯಾಗಿ ಪರಿಣಮಿಸುತ್ತವೆ. AD-ಸಂಬಂಧಿತ ವೆಚ್ಚಗಳಲ್ಲಿ, ಶುಶ್ರೂಷಾಗೃಹದ ಪಾಲನೆಯಂಥ ನೇರವಾದ ವೈದ್ಯಕೀಯ ವೆಚ್ಚಗಳು, ಆಂತರಿಕ ಹಗಲು ಪಾಲನೆಯಂಥ ವೈದ್ಯಕೀಯೇತರ ನೇರವೆಚ್ಚಗಳು, ಮತ್ತು ರೋಗಿ ಹಾಗೂ ಪಾಲನೆ ಮಾಡುವವರು ಈ ಇಬ್ಬರ ನಷ್ಟವಾದ ಉತ್ಪಾದಕತೆಯಂಥ ಪರೋಕ್ಷ ವೆಚ್ಚಗಳೂ ಸೇರಿರುತ್ತವೆ. ನಷ್ಟು ಮೊತ್ತದ ಸುತ್ತಮುತ್ತ ಇರುತ್ತದೆಂದು ಲೆಕ್ಕಾಚಾರ ಮಾಡಲಾಗಿದೆ; ಅದೇ ವೇಳೆಗೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಕಂಡುಬರುವ ಆಲ್‌ಝೈಮರ್‌ ಕಾಯಿಲೆಯ ವೆಚ್ಚಗಳು ಪ್ರತಿವರ್ಷವೂ 100 ಶತಕೋಟಿ $ನಷ್ಟು ಇರಬಹುದಾಗಿದೆ.
ಬುದ್ಧಿಮಾಂದ್ಯತೆಯ ತೀಕ್ಷ್ಣತೆ ಮತ್ತು ನಡವಳಿಕೆಯ ಅಡಚಣೆಗಳ ಹಾಜರಿಯೊಂದಿಗೆ ವೆಚ್ಚಗಳು ಹೆಚ್ಚಾಗುತ್ತವೆ. ಅಷ್ಟೇ ಅಲ್ಲ, ಶಾರೀರಿಕ ಪಾಲನೆಯ ಮುನ್ನೇರ್ಪಾಡಿಗೆ ಸಂಬಂಧಿಸಿದಂತೆ ಅಗತ್ಯವಾದ ಹೆಚ್ಚಿನಮಟ್ಟದ ಪಾಲನಾ ಸಮಯದೊಂದಿಗೆ ಇವು ಸಂಬಂಧವನ್ನು ಹೊಂದಿರುತ್ತವೆ. ಪಾಲನೆಯ ಹೆಚ್ಚು ವೃತ್ತಿಪರವಾದ ಮತ್ತು ದುಬಾರಿಯಾದ ಮಟ್ಟಗಳಿಗೆ ಸಂಬಂಧಿಸಿದ ಅಗತ್ಯವನ್ನು ಈ ಆಯ್ಕೆಯೂ ಸಹ ವಿಳಂಬಗೊಳಿಸುತ್ತದೆ ಅಥವಾ ತೆಗೆದುಹಾಕುತ್ತದೆ. ಅದೇನೇ ಇದ್ದರೂ, ಶುಶ್ರೂಷಾಗೃಹದ ನಿವಾಸಿಗಳ ಪೈಕಿ ಮೂರನೇ-ಎರಡು ಭಾಗದಷ್ಟು ಮಂದಿ ಬುದ್ಧಿಮಾಂದ್ಯತೆಗಳನ್ನು ಹೊಂದಿರುತ್ತಾರೆ. ಪ್ರಾಥಮಿಕ ನಿಗಾವಣೆಗಾರರ ಮಹತ್ತರವಾದ ಮನಸ್ಸಾಮಾಜಿಕ ಸಮಸ್ಯೆಗಳೊಂದಿಗೆ ಸಂಬಂಧವನ್ನು ಹೊಂದಿರುವ ಅಂಶಗಳಲ್ಲಿ ಇವೆಲ್ಲವೂ ಸೇರಿವೆ: ಮನೆಯಲ್ಲಿ ಓರ್ವ ಬಾಧಿತ ವ್ಯಕ್ತಿಯನ್ನು ಹೊಂದಿರುವುದು, ಪಾಲನೆಗಾರನು/ಳು ಓರ್ವ ಜೀವನ ಸಂಗಾತಿಯಾಗಿರುವುದು, ಪಾಲನೆಗೊಳಗಾಗುವ ವ್ಯಕ್ತಿಯು ಮುಂದಿಡುವ ವಿಶೇಷಗಮನ ಅಪೇಕ್ಷಿಸುವ ನಡವಳಿಕೆಗಳಾದ ಖಿನ್ನತೆ, ನಡವಳಿಕೆಯ ಅಡಚಣೆಗಳು, ಭ್ರಾಂತಿಗಳು, ನಿದ್ರಾ-ಸಮಸ್ಯೆಗಳು ಅಥವಾ ನಡಿಗೆಯ ಅಡೆತಡೆಗಳು ಮತ್ತು ಸಾಮಾಜಿಕ ಪ್ರತ್ಯೇಕತೆ. ಆರ್ಥಿಕ ಸಮಸ್ಯೆಗಳಿಗೆ ಸಂಬಂಧಿಸಿದಂತೆ ಹೇಳುವುದಾದರೆ, AD ಸಮಸ್ಯೆಯನ್ನು ಹೊಂದಿರುವ ವ್ಯಕ್ತಿಯೊಂದಿಗೆ ಪ್ರತಿ ವಾರವೂ ಸರಾಸರಿಯಾಗಿ 47 ಗಂಟೆಗಳನ್ನು ವಿನಿಯೋಗಿಸುವ ದೃಷ್ಟಿಯಿಂದ, ಕುಟುಂಬದ ನಿಗಾವಣೆಗಾರರು ಅನೇಕವೇಳೆ ತಮ್ಮ ಕೆಲಸದ ಸಮಯವನ್ನು ಕಡಿತಗೊಳಿಸಿಕೊಳ್ಳುತ್ತಾರೆ; ಅದೇವೇಳೆಗೆ ಬಾಧಿತರನ್ನು ಪಾಲನೆಮಾಡುವುದಕ್ಕೆ ಸಂಬಂಧಿಸಿದ ವೆಚ್ಚಗಳೂ ಸಹ ಹೆಚ್ಚಿರುತ್ತವೆ. ಅಧ್ಯಯನವನ್ನು ಆಧರಿಸಿ ಹೇಳುವುದಾದರೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಪ್ರತಿ ವರ್ಷವೂ ಓರ್ವ ಆಲ್‌ಝೈಮರ್‌‌ ರೋಗಿಗೆ ಸಂಬಂಧಿಸಿದಂತೆ ಮಾಡಲಾಗುವ ಪ್ರತ್ಯಕ್ಷ ಹಾಗೂ ಪರೋಕ್ಷ ವೆಚ್ಚಗಳು, ಸರಾಸರಿಯಾಗಿ 18,000 ಮತ್ತು $77,500 $ನಷ್ಟು ಮೊತ್ತದ ನಡುವಣ ಇರುತ್ತದೆ.
ಜ್ಞಾನಗ್ರಹಣದ ನಡವಳಿಕೆಯ ಚಿಕಿತ್ಸೆ ಮತ್ತು ನಿಭಾಯಿಸುವ ಕಾರ್ಯತಂತ್ರಗಳ ಬೋಧಿಸುವಿಕೆಯಂಥ ಪ್ರಕ್ರಿಯೆಗಳು ನಿಗಾವಣೆಗಾರರ ಮಾನಸಿಕ ಆರೋಗ್ಯವನ್ನು ವ್ಯಕ್ತಿಗತವಾಗಿ ಅಥವಾ ಸಮೂಹದಲ್ಲಿ ಸುಧಾರಿಸುವಲ್ಲಿನ ತಮ್ಮ ಪರಿಣಾಮಕಾರಿತ್ವವನ್ನು ನಿರೂಪಿಸಿವೆ.

### ಪ್ರಮುಖ ದೃಷ್ಟಾಂತಗಳು 
thumb|ಶ್ವೇತಭವನದಲ್ಲಿನ ಸಭೆಯೊಂದರಲ್ಲಿ ಚಾರ್ಲ್‌ಟನ್‌ ಹೆಸ್ಟನ್‌ ಮತ್ತು ರೊನಾಲ್ಡ್‌‌ ರೇಗನ್‌.ಅವರಿಬ್ಬರೂ ನಂತರದಲ್ಲಿ ಆಲ್‌ಝೈಮರ್‌‌ನ ಕಾಯಿಲೆಗೆ ತುತ್ತಾದರು.
ಆಲ್‌ಝೈಮರ್‌‌ನ ಕಾಯಿಲೆಯು ಅತೀವವಾಗಿ ಚಾಲ್ತಿಯಲ್ಲಿರುವ ಸಮಸ್ಯೆಯಾಗಿರುವುದರಿಂದ, ಅನೇಕ ಪ್ರಸಿದ್ಧ ಜನರು ಇದಕ್ಕೆ ಈಡಾಗಿರುವುದು ಕಂಡುಬಂದಿದೆ. ಇದರ ಸುಪರಿಚಿತ ಉದಾಹರಣೆಗಳಲ್ಲಿ, ಹಿಂದಿನ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷ ರೊನಾಲ್ಡ್‌‌ ರೇಗನ್‌ ಮತ್ತು ಐರಿಷ್‌ ಬರಹಗಾರ ಐರಿಸ್‌ ಮರ್ಡೋಕ್‌ ಸೇರಿದ್ದಾರೆ; ಕಾಯಿಲೆಯೊಂದಿಗೆ ಅವರ ಜ್ಞಾನಗ್ರಹಣದ ಸಾಮರ್ಥ್ಯಗಳು ಹೇಗೆ ಹದಗೆಟ್ಟವು ಎಂಬುದನ್ನು ಅವಲೋಕಿಸುವ ವೈಜ್ಞಾನಿಕ ಲೇಖನಗಳಿಗೆ ಈ ಇಬ್ಬರೂ ಸಹ ವಸ್ತುಗಳಾಗಿದ್ದರು. ಇತರ ನಿದರ್ಶನಗಳಲ್ಲಿ ಇವರೆಲ್ಲರೂ ಸೇರಿದ್ದಾರೆ: ನಿವೃತ್ತ ಫುಟ್‌ಬಾಲ್‌ ಆಟಗಾರ ಫೆರೆಂಕ್‌ ಪುಸ್ಕಾಸ್‌, ಹಿಂದಿನ ಪ್ರಧಾನಮಂತ್ರಿಗಳಾದ ಹೆರಾಲ್ಡ್‌‌ ವಿಲ್ಸನ್‌ (ಯುನೈಟೆಡ್‌ ಕಿಂಗ್‌ಡಂ) ಮತ್ತು ಅಡಾಲ್ಫೊ ಸುವಾರೆಜ್‌ (ಸ್ಪೇನ್‌), ನಟಿ ರೀಟಾ ಹೇವರ್ತ್‌, ನಟ ಚಾರ್ಲ್‌ಟನ್‌ ಹೆಸ್ಟನ್‌, ಕಾದಂಬರಿಕಾರ ಟೆರ್ರಿ ಪ್ರಾಟ್‌ಚೆಟ್‌, ಮತ್ತು ಭೌತಶಾಸ್ತ್ರದ ವಿಷಯದಲ್ಲಿ 2009ರ ನೊಬೆಲ್‌ ಪ್ರಶಸ್ತಿಯಿಂದ ಪುರಸ್ಕೃತನಾದ ಚಾರ್ಲ್ಸ್‌ K. ಕಾವೊ.
*ಐರಿಸ್‌‌* ನಂಥ (2001) ಚಲನಚಿತ್ರಗಳಲ್ಲೂ ಸಹ ADಯು ಬಿಂಬಿಸಲ್ಪಟ್ಟಿದೆ; ಇದು ಜಾನ್‌‌ ಬೇಯ್ಲೆ ಎಂಬಾತನು ತನ್ನ ಹೆಂಡತಿ ಐರಿಸ್‌ ಮರ್ಡೋಕ್‌‌ಳ ಕುರಿತಾಗಿ ಬರೆದ ಜೀವನ ವೃತ್ತಾಂತವನ್ನು ಆಧರಿಸಿದ ಚಲನಚಿತ್ರವಾಗಿದೆ;
ಇನ್ನುಳಿದ ಚಲನಚಿತ್ರಗಳ ವಿವರಗಳು ಹೀಗಿವೆ: *ದಿ ನೋಟ್‌ಬುಕ್* (2004), ಇದು 1996ರಲ್ಲಿ ಬಂದ ನಿಕೋಲಸ್‌ ಸ್ಪಾರ್ಕ್ಸ್‌‌‌ ಎಂಬಾತನ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿತ್ತು; *ಎ ಮೊಮೆಂಟ್‌ ಟು ರಿಮೆಂಬರ್‌* (2004);*ಥಾನ್‌ಮಾತ್ರಾ* (2005); *ಮೆಮರೀಸ್‌ ಆಫ್‌ ಟುಮಾರೊ (ಅಶಿತಾ ನೊ ಕಿಯೊಕು)* (2006), ಇದು ಹಿರೊಶಿ ಒಗಿವಾರಾ ಎಂಬಾತನ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿತ್ತು; *ಅವೇ ಫ್ರಂ ಹರ್‌‌* (2006), ಇದು ಅಲೀಸ್‌ ಮನ್ರೊ ಎಂಬಾಕೆಯ "ದಿ ಬೇರ್‌ ಕೇಮ್‌ ಓವರ್‌ ದಿ ಮೌಂಟೇನ್‌" ಎಂಬ ಸಣ್ಣ ಕಥೆಯನ್ನು ಆಧರಿಸಿತ್ತು. ಆಲ್‌ಝೈಮರ್‌‌ನ ಕಾಯಿಲೆಯ ಮೇಲಿನ ಸಾಕ್ಷ್ಯಚಿತ್ರಗಳಲ್ಲಿ ಇವು ಸೇರಿವೆ: *ಮ್ಯಾಲ್ಕಂ ಅಂಡ್‌ ಬಾರ್ಬರಾ: ಎ ಲವ್‌ ಸ್ಟೋರಿ* (1999) ಮತ್ತು ''ಮ್ಯಾಲ್ಕಂ ಅಂಡ್‌ ಬಾರ್ಬರಾ: ಲವ್‌'ಸ್‌ ಫೇರ್‌ವೆಲ್‌* (2007); ಈ ಎರಡೂ ಸಾಕ್ಷ್ಯಚಿತ್ರಗಳಲ್ಲಿ ಮ್ಯಾಲ್ಕಂ ಪಾಯಿಂಟನ್‌ ಕಾಣಿಸಿಕೊಂಡಿದ್ದಾಳೆ.

## ಸಂಶೋಧನೆಯ ನಿರ್ದೇಶನಗಳು 
, 400ಕ್ಕೂ ಹೆಚ್ಚಿನ ಔಷಧೀಯ ಚಿಕಿತ್ಸೆಗಳ ಸುರಕ್ಷತೆ ಮತ್ತು ಪರಿಣಾಮಕಾರಿತ್ವಗಳು ವಿಶ್ವಾದ್ಯಂತದ ವಸ್ತುನಿಷ್ಠ ಪರೀಕ್ಷೆಗಳಲ್ಲಿ ತಪಾಸಣೆಗೆ ಒಳಪಟ್ಟಿವೆ, ಮತ್ತು ಈ ಸಂಯುಕ್ತಗಳ ಪೈಕಿ ಸರಿಸುಮಾರಾಗಿ ಕಾಲುಭಾಗದಷ್ಟು ಔಷಧಿಗಳು IIIನೇ ಹಂತದ ಪರೀಕ್ಷಾ ಪ್ರಯೋಗಗಳಲ್ಲಿವೆ; ಇದು ನಿಯಂತ್ರಕ ಸಂಸ್ಥೆಗಳಿಂದ ನಡೆಯುವ ಅವಲೋಕನಕ್ಕೆ ಪೂರ್ವಭಾವಿಯಾಗಿರುವ ಕೊನೆಯ ಹಂತವಾಗಿದೆ.
ಕಾಯಿಲೆಯ ಆಧಾರವಾಗಿರುವ ರೋಗಲಕ್ಷಣವನ್ನು ಉಪಚರಿಸುವುದರ ಕುರಿತಾಗಿ ಪ್ರಾಯೋಗಿಕ ಸಂಶೋಧನೆಯ ಒಂದು ಪ್ರದೇಶವು ಗಮನ ಹರಿಸಿದೆ. ಅಮಿಲಾಯ್ಡ್‌‌ ಬೀಟಾ ಮಟ್ಟಗಳನ್ನು ಕಡಿತಗೊಳಿಸುವುದು, ಪರೀಕ್ಷೆಗೆ ಒಳಪಟ್ಟಿರುವ ಸಂಯುಕ್ತಗಳ (ಅಪೋಮಾರ್ಫೀನ್‌‌‌‌ನಂಥವು) ಒಂದು ಸಾಮಾನ್ಯ ಗುರಿಯಾಗಿದೆ. ಅಮಿಲಾಯ್ಡ್‌‌ ಪ್ರೋಟೀನಿಗೆ ಸಂಬಂಧಿಸಿದ ಪ್ರತಿರಕ್ಷಾ ಚಿಕಿತ್ಸೆ ಅಥವಾ ಚುಚ್ಚುಮದ್ದು ಹಾಕುವಿಕೆಯು ಚಿಕಿತ್ಸೆಯ ಒಂದು ವಿಹಿತ ವಿಧಾನವಾಗಿದ್ದು, ಅದರ ಕುರಿತಾಗಿ ಅಧ್ಯಯನವು ನಡೆಯುತ್ತಿದೆ. ನಿರೋಧಕ ಚುಚ್ಚುಮದ್ದು ಹಾಕುವಿಕೆಗಿಂತ ಭಿನ್ನವಾಗಿ, ಸಾಮಾನ್ಯವಾಗಿ ಭಾವಿಸಲಾದ ಚಿಕಿತ್ಸೆಯನ್ನು ಈಗಾಗಲೇ ರೋಗ ನಿರ್ಣಯಿಸಲ್ಪಟ್ಟಿರುವ ಜನರನ್ನು ಉಪಚರಿಸಲು ಬಳಸಲಾಗುತ್ತದೆ. ಅಮಿಲಾಯ್ಡ್‌‌ನ ಸಂಚಯನವನ್ನು ಗುರುತಿಸುವ, ದಾಳಿಮಾಡುವ ಮತ್ತು ಅದನ್ನು ಹಿಮ್ಮೆಟ್ಟಿಸುವ ಉದ್ದೇಶದಿಂದ ಪ್ರತಿರಕ್ಷಣಾ ವ್ಯವಸ್ಥೆಗೆ ತರಬೇತಿ ನೀಡುವ ಪರಿಕಲ್ಪನೆಯನ್ನು ಇದು ಆಧರಿಸಿದ್ದು, ಇದರಿಂದಾಗಿ ಕಾಯಿಲೆಯ ಹರಿವನ್ನು ಮಾರ್ಪಡಿಸಲು ಸಾಧ್ಯವಾಗುತ್ತದೆ. ACC-001 ಎಂಬುದು ಪರೀಕ್ಷೆ ಪ್ರಯೋಗದಲ್ಲಿ ತೊಡಗಿಸಿಕೊಂಡಿದ್ದ ಇಂಥದೊಂದು ಲಸಿಕೆಯ ಒಂದು ಉದಾಹರಣೆಯಾಗಿತ್ತಾದರೂ, 2008ರಲ್ಲಿ ಸದರಿ ಪರೀಕ್ಷಾ ಪ್ರಯೋಗಗಳನ್ನು ರದ್ದುಮಾಡಲಾಯಿತು. ಬ್ಯಾಪಿನ್ಯೂಜುಮಾಬ್‌ ಎಂಬುದು ಇದೇ ರೀತಿಯ ಮತ್ತೊಂದು ಕಾರಕವಸ್ತುವಾಗಿದ್ದು, ಇದು ಸ್ವಾಭಾವಿಕವಾಗಿ ಪ್ರಚೋದಿಸಲ್ಪಟ್ಟ ಅಮಿಲಾಯ್ಡ್‌-ನಿರೋಧಕ ಪ್ರತಿಕಾಯಕ್ಕೆ ತದ್ರೂಪಿಯಾಗಿ ವಿನ್ಯಾಸಗೊಳಿಸಲಾದ ಒಂದು ಪ್ರತಿಕಾಯವಾಗಿದೆ. ಇತರ ವಿಧಾನಗಳಲ್ಲಿ, AL-108ಯಂಥ ನರರಕ್ಷಣಾತ್ಮಕ ಕಾರಕವಸ್ತುಗಳು ಮತ್ತು ಲೋಹ-ಪ್ರೋಟೀನೀನ ಪಾರಸ್ಪರಿಕ ಕ್ರಿಯೆಯನ್ನು ತೆಳ್ಳಗಾಗಿಸುವ PBT2ನಂಥ ಕಾರಕವಸ್ತುಗಳು ಸೇರಿವೆ. ಎಟನೆರ್‌ಸೆಪ್ಟ್‌ ಎಂದು ಕರೆಯಲ್ಪಡುವ ಒಂದು TNFα ಗ್ರಾಹಿ ಸಮ್ಮಿಳನ ಪ್ರೋಟೀನು, ಫಲಿತಾಂಶಗಳನ್ನು ಉತ್ತೇಜಿಸುತ್ತದೆ ಎಂಬುದು ಕಂಡುಬಂದಿದೆ.
2008ರಲ್ಲಿ, ಲಘು ಪ್ರಮಾಣದಿಂದ ಮಧ್ಯಸ್ಥ ಮಟ್ಟದವರೆಗಿನ AD ಸಮಸ್ಯೆಯಲ್ಲಿನ ಕಾಯಿಲೆಯ ಹರಿವನ್ನು ಮಾರ್ಪಡಿಸುವಲ್ಲಿ ಎರಡು ಪ್ರತ್ಯೇಕ ವಸ್ತುನಿಷ್ಠ ಪರೀಕ್ಷೆಗಳು ಸಕಾರಾತ್ಮಕ ಫಲಿತಾಂಶಗಳನ್ನು ತೋರಿಸಿದವು; ಟೌ ಒಗ್ಗೂಡಿಸುವಿಕೆಯನ್ನು ಪ್ರತಿಬಂಧಿಸುವ ಒಂದು ಔಷಧವಾದ ಮೀಥೈಲ್‌ಥಯೋನಿಯಂ ಕ್ಲೋರೈಡ್‌ (ವ್ಯಾಪಾರೀ ನಾಮ *ರೆಂಬರ್‌'' ) ಹಾಗೂ ಒಂದು ಹಿಸ್ಟಮೀನ್‌ರೋಧಕವಾಗಿರುವ ಡಿಮೆಬಾನ್‌ ಎಂಬ ಔಷಧಗಳು ಈ ಪರೀಕ್ಷೆಗಳ ಫಲಶ್ರುತಿಗಳಾಗಿದ್ದವು.
ಪ್ರಾಥಮಿಕ ಮತ್ತು ದ್ವಿತೀಯಕ ಮುಕ್ತಾಯಗಳಲ್ಲಿನ ಸಕಾರಾತ್ಮಕ ಪರಿಣಾಮಗಳನ್ನು ತೋರಿಸುವಲ್ಲಿ, ಡಿಮೆಬಾನ್‌ನ ಅನುಕ್ರಮಿಕ ಹಂತ-IIIರ ಪರೀಕ್ಷಾ ಪ್ರಯೋಗವು ವಿಫಲಗೊಂಡಿತು.
ವೈರಾಣು ನಿರೋಧಕ ಔಷಧೀಕರಣದಿಂದ ADಯನ್ನು ಉಪಚರಿಸಬಹುದು ಎಂಬುದರ ಸಾಧ್ಯತೆಯನ್ನು ಅಧ್ಯಯನವೊಂದು ಸೂಚಿಸಿದ್ದು, ಅಮಿಲಾಯ್ಡ್‌‌ ದದ್ದುಗಳೊಂದಿಗೆ ಹರ್ಪಿಸ್‌ ಸಿಂಪ್ಲೆಕ್ಸ್‌‌ ವೈರಾಣುವು ಜೊತೆಜೊತೆಯಾಗಿರುವುದನ್ನು ಸದರಿ ಅಧ್ಯಯನವು ತೋರಿಸುತ್ತದೆ.
ಸ್ಮೃತಿಯನ್ನು ಮತ್ತು ಜ್ಞಾನಗ್ರಹಣದ ಕಾರ್ಯಚಟುವಟಿಕೆಗಳನ್ನು ತಿರುಗಿ ಸ್ಮರಿಸಿಕೊಳ್ಳುವುದರ ಮೇಲೆ ಧ್ಯಾನವು ಹೊಂದಿರುವ ಪರಿಣಾಮಗಳ ಕುರಿತಾದ ಪೂರ್ವಭಾವಿ ಸಂಶೋಧನೆಯು ಉತ್ತೇಜನಾಕಾರಕವಾಗಿದೆ. ಹೆಚ್ಚು ವಿಸ್ತೃತವಾದ ವಿಶ್ಲೇಷಣೆಗಳನ್ನು ಕೈಗೊಳ್ಳುವುದರ ಮೂಲಕ, ಭವಿಷ್ಯದ ಅಧ್ಯಯನಗಳಲ್ಲಿ ಈ ಸಂಶೋಧನೆಯ ಮಿತಿಗಳನ್ನು ನಿವಾರಿಸಬಹುದಾಗಿದೆ.

## ಇವನ್ನೂ ನೋಡಿ 
* ಕಲೆ ಮತ್ತು ಬುದ್ಧಿಮಾಂದ್ಯತೆ
## ಉಲ್ಲೇಖಗಳು 
## ಹೆಚ್ಚಿನ ಓದಿಗಾಗಿ 
* 
* 
* 
* 
* 
* 
## ಬಾಹ್ಯ ಕೊಂಡಿಗಳು 
* ಆಲ್‌ಝೈಮರ್‌‌'ಸ್‌ ಡಿಸೀಸ್‌ ಸೆಂಟರ್ಸ್‌ (ADCಸ್‌) 
* ಆಲ್‌ಝೈಮರ್‌‌'ಸ್‌ ಡಿಸೀಸ್‌ ಎಜುಕೇಷನ್‌ ಅಂಡ್‌ ರೆಫರಲ್‌ (ADEAR) ಸೆಂಟರ್‌
* ಆಲ್‌ಝೈಮರ್‌‌'ಸ್‌ ಅಸೋಸಿಯೇಷನ್‌ 
* UCSF ಮೆಮರಿ ಅಂಡ್‌ ಏಜಿಂಗ್‌ ಸೆಂಟರ್‌

ವರ್ಗ:ಆಲ್‌ಝೈಮರ್‌‌ನ ಕಾಯಿಲೆ
ವರ್ಗ:ವಯಸ್ಸಾಗುವುದಕ್ಕೆ-ಸಂಬಂಧಿಸಿದ ಕಾಯಿಲೆಗಳು
ವರ್ಗ:ನರವಿಜ್ಞಾನದಲ್ಲಿನ ಪರಿಹರಿಸಲ್ಪಡದ ಸಮಸ್ಯೆಗಳು
ವರ್ಗ:ವ್ಯಾಧಿಕರಣ ವಿಜ್ಞಾನದ ತಿಳಿದಿರದ ಬೇನೆಗಳು
ವರ್ಗ:ನರದ ಅವನತಿಯುಂಟುಮಾಡುವ ಅಸ್ವಸ್ಥತೆಗಳು
ವರ್ಗ:ರೋಗಗಳು